Dhuniyeyge Enme Bodah Vai Thagahyaru Vefaivaa Rashakah Lahore - Vaguthu\nދުނިޔޭގައި އެންމެ ބޮޑަށް ވައި ތަޣައްޔަރު ވެފައިވަނީ ޕާކިސްތާނުގެ ދެވަނައަށް އެންމެ ބޮޑު ރަށްކަމަށްވާ ލާހޫރުކަމަށް ވައިގެ ފެންވަރު ދިރާސާކުރާ ކުންފުންޏަކުން ބުނެފިއެވެ.\nއެއަރވިޝުއަލް މޮނިޓަރިންގ ޕްލެޓްފޯމް އޮޕަރޭޓްކުރާ ސްވިޓްޒަރލެންޑްގެ ޓެކްނޮލޮޖީ ކުންފުނި އައި.ކިއު.އެއަރއިން ބުނާގޮތުގައި ބުދަ ދުވަހު ލާހޫރުގައި ވައިގެ ކޮލިޓީ ރޭންކިންގ ހުރީ 348 ގައެވެ. ވައިގެ ކޮލިޓީ ރޭންކިންގ 300 އަށް ވުރެ މަތިވެއްޖެނަމަ އެއީ ވައިގެ ތަޣައްޔަރުކަން އެންމެ ނުރައްކާތެރި މިންވަރުގެ ގޮތުގައި ބަލައެވެ.\n11 މިލިޔަން މީހުންގެ އާބާދީއެއް އޮންނަ ލާހޫރުގައި ވައި ތަޣައްޔަރުވުމުގެ ސަބަބުން އެރަށުގައި ދިރިއުޅެމުންދާ މީހުންނަށް އަންނަނީ ސިއްހީ ގޮތުންވެސް މައްސަލަތައް ކުރިމަތިވަމުންނެވެ. އެގޮތުން، ކުޑަކުދިންނަށް ނޭވާލާން އުނދަގޫވަމުން އަންނަކަމަށް ބުނެ އެތައް ބަޔަކު ޝަކުވާ ކޮށްފައިވެއެވެ.\nވައި ތަޣައްޔަރުވާ މިންވަރު ޕާކިސްތާނުގައި މިފަހަކަށް އައިސް ވަނީ ވަރަށް ބޮޑަށް ގޯސްވެފައެވެ. އޭގެ ސަބަބެއްކަމަށް ބެލެވެނީ ފިނި މޫސުމައި ދިމާކޮށް ވައި ތެއްވެފައިވަނިކޮށް ދަނޑުބިންތައް އެންދުމާއި، އަގުހެޔޮ އަދި ފެންވަރުދަށް ޑީސަލް ބޭނުންކުރުމެވެ.\nފާއިތުވެދިޔަ އަހަރުތަކުގައި ރައްޔިތުން ވަނީ އެމީހުންގެ އަމިއްލަ އެއަރ ޕިއުރިފަޔަރތައް ބިނާކޮށްފައެވެ. އަދި ލާހޫރުގައި ދިރިއުޅޭ ރައްޔިތުންވަނީ ވައި ތަޣައްޔަރުވުމުގެ މައްސަލަ ހައްލުކުރުމަށް މަސައްކަތްނުކުރާކަމަށް ބުނެ ޕާކިސްތާނުގެ ސަރުކާރާ ދެކޮޅަށް ދައުވާ ވެސް ކޮށްފައެވެ. ނަމަވެސް، އެގައުމުގެ ސަރަހައްދުތަކުގައި ވައި ތަޣައްޔަރުވަނީ އިންޑިޔާއިން ދޫކުރާ ވިހަ ގޭސްތަކުގެ ސަބަބުންކަމަށް ބުނެ މައްސަލަ ހައްލުކުރަން ފިޔަވަޅުއެޅުން ވަނީ ލަސްކޮށްފައެވެ.\nމީޑިއާ ރިޕޯޓުތައް ބުނާގޮތުން ވައި ތަޣައްޔަރުވުމުގެ މައްސަލައަކީ އެ ސިޓީގެ މީހުން އިންތިހާއަށް ކަންބޮޑުވާ ކަމެކެވެ. އެގޮތުން، ކުޑަކުދިން ބޭރަށް ވެސް ނުނެރޭ ކަމަށް ބައެއް ފަރާތްތަކާއި ހަވާލާދީ ބައިނަލްއަޤްވާމީ މީޑިއާތަކުން ރިޕޯޓު ކޮށްފައިވެއެވެ.


America Himeneyhen 27 Gaumakun Ukraine ah Askary Hathiyaaru Dheyn Nimmaifi އެމެރިކާ ހިމެނޭހެން 27 ޤައުމަކުން ޔުކްރެއިންއަށް އަސްކަރީ ހަތިޔާރު ދޭން ނިންމައިފި – Huvadhoo News America Himeneyhen 27 Gaumakun Ukraine ah Askary Hathiyaaru Dheyn Nimmaifi Huvadhoo News\nއެމެރިކާ ހިމެނޭހެން 27 ޤައުމަކުން ޔުކްރެއިންއަށް އަސްކަރީ ހަތިޔާރު ދޭން ނިންމައިފި\nފޮޓޯ: ރަޝިޔާ ޔުކްރެއިންގެ ހަގުރާމައިގެ ތެރެއިން\nރަޝިޔާ ޔުކްރެއިން އިން ކުރަމުންދާ ހަގުރާމައަށް އަސްކަރީ ސާމާނާއި އެހެނިހެން އަސްކަރީ އެހީ ދިނުމަށް 28 ޤައުމަކުން އެއްބަސްވެއްޖެއެވެ.\nއިނގިރޭސިވިލާތުގެ ޑިފެންސް ސެކްރެޓަރީން މިއަދު ވަނީ ދުނިޔޭގެ އެހެނިހެން ޤައުމުތަކާއެކު ކޮންފަރެންސެއް ބާއްވާފައެވެ. މިކޮންފަރެންސުގައި އެމެރިކާ ހިމެނޭހެން 27 ޤައުމަކުންވަނީ ޔުކްރެއިންއަށް އަސްކަރީ އެހީ ދޭނެކަމަށް އެއްބަސްވެފައެވެ.\nމި ކޮންފަރެންސްގައި ބައިވެރިވި ޤައުމުތަކުގެ ތެރޭގައި ކުރިން މި ކަމަށް އެއްބަސްނުވާ ގައުމުތަކާއި، ނޭޓޯގައި ބައިވެރިނުވާ ގައުމުތަކެއް ވެސް ހިމެނެއެވެ. ރަޝިޔާއިން ޔޫކްރޭނަށް ދެމުންގެންދާ ހަމަލާތަކުން ދިފާޢުވުމަށް އަސްކަރީ ހަތިޔާރާއި، އަވަސްފަރުވާއަށް ބޭނުންވާ ސާމާނު ދިނުމަށް ގިނަ ޤައުމުތަކުން ވަނީ ނިންމާފައެވެ.\nރަޝިޔާއިން ފަށާފައިވާ މިހަނގުރާމައިގެ ބޭނުމަކީ ޔުކްރެއިންގެ ވެރިރަށް ކިއޭވް ހިފައި ޔޫކްރޭންގެ ވެރިކަން ވައްޓައިލުމެވެ. ރަޝިޔާ ސިފައިން ވަނީ ޔުކްރެއިންގެ މަގުތަކުގައިވެސް ހަނގުރާމަ ފަށާފައެވެ. އެހެންނަމަވެސް ޔުކްރެއިންގެ ހުރިހާ ސިފައިން ނެރެގެން އެޤައުމުންވަނީ އެއަރޕޯޓް ރަޝިޔާގެ ސިފައިންގެ އަތުން ސަލާމަތްކޮށްފައެވެ.


ގުޅިފައިވާ އިއްތިހާދުގެ ރިޔާސީ ކެންޑިޑޭޓް ތ އަތޮޅަށް ކުރައްވަމުން ގެންދަވާ ދަތުރުފުޅު\nގުޅިފައިވާ އިއްތިހާދުގެ ރިޔާސީ ކެންޑިޑޭޓް ކެމްޕެއިނުގައި ތ. އަތޮޅަށް ކުރައްވަމުން ގެންދަވާ ދަތުރުފުޅުގެ ތެރެއިން. މި ދަތުރުފުޅުފައި އިއްތިހާދުގެ އިސްވެރިން ބައިވެރިވެވަޑައިގެންފައިވޭ.\n6 އޯގަސްޓް 2018: ތ އަތޮޅަށް ގުޅިފައިވާ އިއްތިޙާދުން ކުރަމުން ގެންދާ ކެމްޕެއިން ދަތުރުގައި ރިޔާސީ ކެންޑިޑޭޓް އިބްރާހިމް މުހައްމަދު ސޯލިޙް (އިބޫ) ވޭމަންޑޫގައި ވާހަކަފުޅު ދައްކަވަނީ.\n6 އޯގަސްޓް 2018: ގުޅިފައިވާ އިއްތިހާދުން ތ އަތޮޅަށް ކުރަމުން ގެންދާ ކެމްޕޭން ދަތުރުގައި ތ އަތޮޅު ތިމަރަފުށީގައި. މި ދަތުރުގައި އިއްތިހާދުގެ އިސްވެރިން ބައިވެރިވެވަޑައިގެންފައިވާއިރު އެމްޑީޕީގެ ރިޔާސީ ކެންޑިޑޭޓް ވަނީ ތ އަތޮޅުގެ ރައްޔިތުންނާއި ބައްދަލުކުރައްވާފައި.\n6 އޯގަސްޓް 2018: ގުޅިފައިވާ އިއްތިހާދުން ތ އަތޮޅަށް ކުރަމުން ގެންދާ ކެމްޕޭން ދަތުރުގައި ތ އަތޮޅު ކިނބިދޫގައި. މި ދަތުރުގައި އިއްތިހާދުގެ އިސްވެރިން ބައިވެރިވެވަޑައިގެންފައިވާއިރު އެމްޑީޕީގެ ރިޔާސީ ކެންޑިޑޭޓް ވަނީ ތ އަތޮޅުގެ ރައްޔިތުންނާއި ބައްދަލުކުރައްވާފައި.\n6 އޯގަސްޓް 2018: ތ އަތޮޅަށް ގުޅިފައިވާ އިއްތިޙާދުން ކުރަމުން ގެންދާ ކެމްޕެއިން ދަތުރުގައި ރިޔާސީ ކެންޑިޑޭޓް އިބްރާހިމް މުހައްމަދު ސޯލިޙް (އިބޫ) ކިނބިދޫގައި ވާހަކަފުޅު ދައްކަވަނީ.\n6 އޯގަސްޓް 2018: ގުޅިފައިވާ އިއްތިހާދުން ތ އަތޮޅަށް ކުރި ކެމްޕެއިން ދަތުރުގައި ތ އަތޮޅު ކިނބިދޫއިން ފުރާވަޑައިގަތުމުގެ ކުރިން އިބޫ ކިނބިދޫ ރައްޔިތުންގެ ފޮޓޯއެއް ނަންގަވަނީ.\n6 އޯގަސްޓް 2018:6އޯގަސްޓް 2018: ގުޅިފައިވާ އިއްތިހާދުން ތ އަތޮޅަށް ކުރަމުން ގެންދާ ކެމްޕޭން ދަތުރުގައި ތ އަތޮޅު ކިނބިދޫގައި. މި ދަތުރުގައި އިއްތިހާދުގެ އިސްވެރިން ބައިވެރިވެވަޑައިގެންފައިވާއިރު އެމްޑީޕީގެ ރިޔާސީ ކެންޑިޑޭޓް ވަނީ ތ އަތޮޅުގެ ރައްޔިތުންނާއި ބައްދަލުކުރައްވާފައި.\nއިދިކޮޅު ލީޑަރުން މިނިވަންކޮށް، ރައީސް ހައްޔަރުކުރުމަށް ގޮވާލާ މުޒާހަރާކުރުން


Hiydhathi manzareh! Dharavandhoo ge gondudhoh kaalaifi! | Mihaaru\nރިޕޯޓް / ބ. ދަރަވަންދޫ\nހިތްދަތި މަންޒަރެއް! ދަރަވަންދޫގެ ގޮނޑުދޮށް "ކާލައިފި"!\nމޫސާ ލަތީފް, މިހާރު އަހުމަދު ހަމްދޫން އަދި\n27 ޖެނުއަރީ 2020 - 08:12\nގޮނޑުދޮށަށް ރާޅުތައް ބީއްސާލަ ހިތްގައިމު އަޑެވެ.\nރޭގަނޑުގެ ހިމޭން ވަގުތު ނަމަވެސް، ތަރުތީބެއްގެ ތެރެއިން އުފެދިގެން އަންނަ އެ އަޑުން، އާންމު ރެއެއް ނަމަ، ގެނެސްދޭނީ ހިތްހަމަޖެހުމެވެ. އެކަމަކު އެރޭ ގުދުރަތުގެ މި މިޔުޒިކްގެ އަޑު ނިސްބަތުން ގަދަ އެވެ. ފަތިހުގެ އަލިކަމާ އެކު ފެނުނު މަންޒަރުން އޭގެ ސަބަބު ވަރަށް ސާފުކޮށް އެނގުނެވެ؛ އެ ރާޅުތައް މި ރަށުގެ ރީތި ގޮނޑުދޮށް ކައި ހުސްކޮށްފި އެވެ. ލޮނުގަނޑު އައިސް މިހާރު ބީއްސާލަނީ ރަށުތެރެއަށެވެ.\nމި ރަށުގައި ހުރި އެންމެ ބޮޑު ގެސްޓް ހައުސް، ކިހާ ބީޗުގެ ކުރިމަތީގައި ކުރިން އޮތީ ބޮޑު ބީޗެކެވެ. އެކަމަކު ދިޔަވަރު ބޮޑުވެ، އަންނަ ކޮންމެ ރާޅެއް އެ ދަނީ ވެލިގަނޑު ހިފައިގެންނެވެ. ބިމު އަޑިން ވަޅުލާފައި ހުރި ހޮޅިތައް މިހާރު ހުރީ ދިމާއަށް ފެންނާށެވެ. ބައެއް ހިސާބުތަކުގައި، މި ވަގުތަށް، ވެލިބަސްތާ ޖަހާފައި ހުއްޓަސް، އެއަކުން ހިމާޔަތެއް ނުލިބެ އެވެ.\nމިއީ ރަށްގިރުމެވެ. އެކަމަކު މިއީ އާދައިގެ ގިރުމެއް ނޫނެވެ. މިއީ ރަށް ހަލާކުވުމެވެ. މިއީ ހަޅައިގެ ދުވަސްތައް ދިގުވެ، ވައި ގަދަވެ، ލޮނުގަނޑު ބޮޑުވެ، އޮއިވަރު ބާރުވެ، ރަށުގެ ސިފަ ނައްތާލުމެވެ.\nކިހާ ބީޗުގައި ޗުއްޓީ ހޭދަކުރާ މީހުންނަށް ކުރިން ނަމަ، ރާޅުތައް ބީއްސާލާ ހިތްގައިމު އަޑު އިވޭނީ މަޑުންނެވެ. އެކަމަކު މިހާރު ރާޅު ޖަހަނީ ގެސްޓް ހައުސްއާ ގާތްގަނޑަކަށް 10 ވަރަކަށް ފޫޓު ކައިރިއަށެވެ.\nބޮޑު ބީޗުގެ ހިލަމެއް ވެސް ނެތް!\nދަރަވަންދޫގެ އެންމެ ހިތްގައިމު ބީޗު އޮންނަނީ ރަށުގެ އުތުރު ފަރާތުގަ އެވެ. އެ ބީޗުގައި ކައިވެނި ޕާޓީތައް، ކުޑަކުދިންގެ ޕާޓީތައް ބާއްވައިފި އެވެ. ހިތްހަމަޖައްސާލަން އިށީނދެ ތިބެވޭނެ އަށިތައް ހަދައިފި އެވެ. އަންހެންވެރިން ކަސްރަތަށް މޫދަށް އެރި އުޅެފި އެވެ. ޓޫރިސްޓުން ސާފު ރީތި މޫދާއި އެ މޫދާ ގުޅިފައި އޮތް ދޮން ފަސްގަނޑުގެ މަޑު ވެލިތަކުގައި ހިނގައިފި އެވެ. އެކަމަކު މިއަދު އެ އުފަލެއް ނެތެވެ.\nމި ރަށުގެ މޫނުމަތިން މިވަނީ ތަންގަނޑެއް "ކާލައިފަ" އެވެ. ގުދުރަތުގެ މި އަނިޔާގެ ބިރުވެރިކަން ކިތައްމެހާ ވެސް ބޮޑެވެ. ފެންނަނީ ކުރީގެ ވެލިގަނޑެއް ނޫނެވެ. ވެއްޓެން ކައިރިވެފައި ހުރި ރުއްތަކާއި ފުނަގަސްތަކުގެ ކަޅު މޫތަކެވެ. ރާޅުފަށަށް ލައްގާފައި ހުރި އެކި ވަރުގެ ގާތަކެވެ.\nމިހާރު ވެސް އެތައް ރުކެއް، ގަހެއް ވެއްޓިއްޖެ އެވެ. އެއިން ކޮންމެ އުނިވުމަކާ އެކު، ގިރައިގެން ދަނީ ބޮޑު ބައެކެވެ.\nރާއްޖޭގެ ރަށްރަށުގެ ގޮނޑުދޮށުގެ ފަސްގަނޑު ހިފަހައްޓައި ދެނީ، ރުކާއި ފުނަގަސް ފަދަ ގަސްތަކުގެ މުލުގެ ބާރުގަ އެވެ. މުޅި ގޮނޑުދޮށުގެ އަޑީގައި ގެތިފައި އޮންނަނީ އެ މޫތަކެވެ. ނަމަވެސް އެއަށް އޮބިނޯންނަ ވަރަށް ކުރިމަތިވާ ރާޅާއި އޮއިވަރުގެ ހަމަލާތަކުގައި ވެލިގަނޑު ގިރާލައި، މޫތަކުގެ އަޑިން ފަސްގަނޑު ދަމާލަ އެވެ.\n"މިއީ ކުރިން ވެސް ގިރާ ރަށެއް. އެކަމަކު މިވަރެއް ނޫން،" ދަރަވަންދޫ ކައުންސިލްގެ ރައީސް އަލީ މާޖިދު ވިދާޅުވި އެވެ.\nގިރައިގެން ގޮސް ދެ ރުއް ވެއްޓިފައި: މިއީ ދަަރަވަންދުއަށް އަންނަ ޓޫރިސްޓުންނަށް ހާއްސަ ބީޗު ހިމެނޭ ސަރަހައްދު --މިހާރުފޮޓޯ/ހުސެއިން ވަހީދު\n"މިހާރު"އާ ވާހަކަ ދެއްކެވި އިރު އޭނާ އިންނެވީ މި ވަގުތު ރަށުގެ އެންމެ ގޮނޑުދޮށަށް ވާ ގޮތަށް ހުރި ބޮޑު ފުނަގަސް ފެންނަ ހިސާބުގަ އެވެ. އެ ގަހުގެ ބުޑުން ވެލިގަނޑު ދެމޭކަށް މާ ގިނަ ދުވަހެއް ނުނަގާނެ އެވެ. އެ ގަހާ ޖެހިގެން އިރަށް ހުރި ގަސް މިހާރު ވަނީ އަރިއަޅާލައިފަ އެވެ. ވެއްޓޭނީ މާދަމާ ނޫނީ އަނެއް ދުވަހު ކަމެއް ނޭނގެ އެވެ.\n"މިއީ ފަންސާހަކަށް އަހަރު ވެފައި ހުންނާނެ ގަސްތައް، އެހެންވީމާ މިހާ ހިސާބަށް ގިރައިގެން މި ދިއައީ ކުރިއަކުން ނޫންކަން އެނގޭ،" އަލީ ވިދާޅުވި އެވެ.\n"މި ހުންނަނީ ޒަމާންވީ ފުނަގަސްތައް. މި ހިސާބަށް ގިރައިގެން ދިޔައިމާ ވަރަށް ކަންބޮޑުވޭ."\nއާދައިގެ ރަށެއް ނޫން\nއެއާޕޯޓާ އެކު ދަރަވަންދޫ، އިގުތިސާދީ ގޮތުން ބަދަލުވެއްޖެ އެވެ. މިއީ ރާއްޖޭގެ އެންމެ ބިޒީ ޑޮމެސްޓިކް އެއާޕޯޓެވެ. ދުވާލަކު 24 ފްލައިޓް ޖައްސާ ދުވަސް ދުވަސް ވެސް މި ރަށު ރައްޔިތުން ތަޖުރިބާކޮށްފި އެވެ. ރަށަށް ގެސްޓްހައުސް ޓޫރިޒަމް އަތުވެއްޖެ އެވެ. އެތައް މިލިއަން ޑޮލަރެއްގެ އިންވެސްޓްމަންޓްތަކާ އެކު ރަށުގައި މި ވަގުތު 180 އެނދު އެބަ އޮޕަރޭޓްކުރެ އެވެ. ރަށުގެ ވަށައިގެން ކަހަލަ ގޮތަކަށް ހުރީ ޓޫރިސްޓުންގެ ޝައުގުވެރިކަން އަތުލެވޭނޭ ގުދުރަތީ ކަނޑު އަޑީގެ މަންޒަރުތަކާއި ދިރުންތަކެވެ. އެހެންކަމުން ރަށުގެ ރައްޔިތުންނާއި ޓޫރިޒަމް ދާއިރާގެ ވިޔަފާރިވެރިން ވެސް ގަބޫލުކުރަނީ ރާއްޖޭގެ އާދައިގެ ރަށެއްގެ ގޮތުގައި ދަރަވަންދޫ މިހާރު ނެގެން ނެތް ކަމަށެވެ.\n"މިއީ އެތައް މިލިއަން ރުފިޔާއެއް ވައްދާ، ސަރުކާރަށް ވެސް ދައްކާ ރަށެއް،" ނަން ނުޖަހާ ގޮތަށް ވާހަކަ ދެއްކި ވިޔަފާރިވެރިޔަކު ބުންޏެވެ.\n"މި ރަށުގެ ބީޗު ސަލާމަތްނުކޮށް، ޓޫރިޒަމެއް ނޯންނާނެ. ރަށުގެ އެއާޕޯޓާ އެކު އައި ބަދަލުތަކަށް ޖެހޭނެ ހައްލެއް ހޯދައިދޭން ސަރުކާރުން ވެސް."\nއޭނާގެ އެ ބަހުގެ މާނަ ވަރަށް ސާފެވެ. ރަށުގެ ބޮޑު ބައެއް ގުރުބާންކޮށްފައި ވަނީ އެއާޕޯޓަށެވެ. އެއާޕޯޓަށް ބިން ވެސް ހިއްކި އެވެ. ބަނދަރު ވެސް ބޮޑުކުރި އެވެ. އެެހެންކަމުން އެ ދެ ބަދަލުގެ ސަބަބުން ގުދުރަތީ ގޮތުން ރަށަށް އަތުވެދާނެ ނުރައްކަލަކަށްޓަކައި، ކަނޑު ތޮށިލުން ފަދަ ހިމާޔަތެއް ވެސް ބޭނުންވާނެ އެވެ.\nއަލީ ވިދާޅުވި ގޮތުގައި ރަށް ގިރުމުގެ މައްސަލަ ބޮޑުވުމުން އެކަން ވާނީ ރައީސް އިބްރާހިމް މުހައްމަދު ސޯލިހުގެ އިތުރުން ސަރުކާރުގެ ކަމާ ބެހޭ އިދާރާތަކުގެ ސަމާލުކަމަށް ވެސް ގެންނަވައިފަ އެވެ. އޭގެ ތެރޭގައި 417 ސަފުހާގެ ރިޕޯޓެއް ހުށައެޅުން ހިމެނެ އެވެ. އެކަމަކު މިހާތަނަށް އަަމަލީ ގޮތުން އަދި އެއްވެސް ކަމެއް ނުފަށަ އެވެ. އަދިވެސް އޮތީ ރިޕޯޓުތައް ހުށަހެޅުމެވެ.\n"އިގުތިސާދީ ގޮތުން މިރަށް މިހާރު ވަރަށް މުހިންމު. އެކަމަކު މިރަށް މިހެން ދޫކޮށްލައިފިއްޔާ މިދާ ގޮތުން ވަރަށް ބޮޑު ލަނޑެއް ލިބޭނީ،" އަލީ ވިދާޅުވި އެވެ.\nއޭނާ ވިދާޅުވި ގޮތުގައި މީގެ ތިން އަހަރު ކުރިން އެންމެ ބޮޑަށް އެ ހިސާބު ގިރާލި އިރު ވެސް، އެންމެ ގޮނޑުދޮށުން ދޫކޮށްފައި ހުރި ގެތަކާއި މޫދާ ދެމެދު 10 ވަރަކަށް ފޫޓު ހުއްޓެވެ. އެކަމަކު މިފަހަރުގެ ގިރާލުމުގައި، ބައެއް ގޯތިތަކުގެ އިންފާރާއި ރާޅު ޖަހާ ހިސާބާ ހުރީ ފޫޓެއްހާ ދުރުމިނެވެ.\nރަށު ކައުންސިލް ކުރިމަތިން، ގޮނޑުދޮށާ ކައިރީގައި، ހިޔާކޮށްފައި ހުރި އަށިތަކެއް ހުއްޓެވެ. ހަވީރުގެ ހިތްފަސޭހަކަމުގައި އެތައް ބަޔަކު އެތަނުގައި ވަގުތު ހޭދަކުރި އެވެ. އެކަމަކު މިހާރު އަށިތަކުގެ ކުރިމަތީގައި ޖެހިގެން އެ އޮތީ މޫދެވެ. ވެލިގަނޑު ކަހާލުމުން ފެންނަނީ ހުސް ގަލެވެ.\nއެތަނުން އައްޓެއްގައި، "މިހާރު"ގެ ނޫސްވެރިންނާ އެކު، އައިމިނަތު ނާޒިމާ އިން އިރު އޭނާގެ ކަންބޮޑުވުން ވަރަށް ރަނގަޅަށް އެނގެ އެވެ.\n"ވަރަށް ގިނަ ޕާޓީތައް މި ތަނުގައި އޭރު ބޭއްވި. ހަވީރު ކުޑަކުދިން ވެސް ވަރަށް އަންނާނެ. ވަރަށް ހިތްފަސޭހަ ތަނެއް މިއީ ކުރީގައި،" ނާޒިމާ ކިޔައިދިނެވެ.\nރަށުގެ އަންހެންވެރިން ކަސްރަތަށް އެ ހިސާބަށް މޫދަށް އެރި އުޅުނެވެ. އެކަމަކު ގިރަން ފެށުމާ އެކު ވެލިގަނޑުގެ ބަދަލުގައި ފަތުރާލީ އެކި ވަރުގެ ގާތަކެވެ. އެ ގާތަކުގެ މަތިން ހިނގާފައި ގޮސް، މޫދަށް އެރިއުޅުމަކީ، ނާޒިމާގެ ބަހުން ނަމަ، ބައެއް އަންހެނުންނަށް ވަރަށް އުނދަގޫ ކަމެކެވެ.\nޕެޓިޝަން ތައްޔާރުކުރި ނާޒިމާ، "މިހާރު"އާ ވާހަކަ ދައްކަނީ: ކުރިން ބީޗު އޮތް ތަނުން މިހާރު ފެންނަނީ ހުސް ގާ --މިހާރު ފޮޓޯ/ހުސެއިން ވަހީދު\nނާޒިމާ އިސްވެ ހުރެ، އޭނާގެ ފެންވަރުން މަސައްކަތެއް ފެށި އެވެ: ކަމާ ބެހޭ ފަރާތްތަކުގެ ސަމާލުކަމަށް އެ މައްސަލަ ގެންނަން ޕެޓިޝަނެއް ތައްޔާރުކުރުމެވެ. އޭނާ ބުނި ގޮތުގައި އެ ޕެޓިޝަނުގައި ރަށުގެ 250 އަށް ވުރެ ގިނަ މީހުން ސޮއިކުރި އެވެ. ޕެޓިޝަން މިހާރު ވެސް ވަނީ ރައީސް އޮފީހަށާއި ރައްޔިތުންގެ މަޖިލިހަށާއި އެންވެޔަރުމެންޓް މިނިސްޓްރީ ފަދަ ތަންތަނަށް ފޮނުވައިފަ އެވެ.\n"މިހާ ބޮޑަށް ގިރާލުމަކީ ވަރަށް ބޮޑު ދެރައެއް. އަޅުގަނޑަށް ވަރަށް އަސަރުކުރޭ،" ނާޒިމާ ބުންޏެވެ.\n"ޕެޓިޝަން ހެދިއިރު ވަރަށް ގިނަ މީހުން ސޮއިކުރަން ބޭނުންވި. އެންމެންގެ ވެސް އުއްމީދަކީ މި މައްސަލައަށް ހައްލެއް އައުން."\nއެކަމަކު މިހާ ވަރުގެ ނުރައްކާތެރި ގިރުމަކުން ސަލާމަތްވާން ކުރަން ޖެހޭ މަސައްކަތް ބޮޑުކަން އޭނާ ވެސް ގަބޫލުކުރެ އެވެ. އެއީ ކައުންސިލަށް، ރަށުގެ ރައްޔިތުންނަށް ނުވަތަ ރަށުގައި ޓޫރިޒަމް ވިޔަފާރިކުރާ އިންވެސްޓަރުންނަށް ވެސް، އެކަނި ކުރެވޭނެ ކަމެއް ނޫންކަން، އޭނާއަށް އެނގެ އެވެ.\n"އަޅުގަނޑު ބެލީ މި މައްސަލަ އެންމެންގެ ސަމާލުކަމަށް ގެންނަން،" ނާޒިމާ ބުންޏެވެ.\nއަބަދުވެސް ބީޗު ބޭނުން\nކުރިން ނަމަ އެ އުނދޯލި ހެއްލާ އިރު ތިރީގައި އޮންނާނީ ބީޗުގެ ހިތްގައިމު ވެލިގަނޑެވެ. އެކަމަކު މިއަދު ޖޯލީގެ ތިރިން ފެންނަނީ ވެއްޓެން ކައިރިވެފައި ހުރި ގަސްތަކުގެ މޫތަކެވެ. އޭގެ ދަށުން ވެލިގަނޑު ދަމާލާ ރާޅުތަކެވެ. ރަޝިޔާގެ އަންހެން ޓޫރިސްޓް، މެންދުރު ކެއުމަށް ފަހު، އެ ޖޯލީގައި، ފޮތެއް ހިފައިގެން އޮތެވެ. މިއީ އޭނާ ރާއްޖެއަށް ކުރި ދެވަނަ ދަތުރެވެ. އަމިއްލަ ސިޓީގެ ފިނިހޫނުމިން ހުރީ ޒީރޯގަ އެވެ. އެހެންކަމުން ރާއްޖޭގެ ހޫނު މާހައުލުން އޭނާއަށް ލިބެނީ ވަރަށް ބޮޑު އަރާމެކެވެ.\nއެކަމަކު އޭނާ އެންމެ ބޭނުންވި ކަހަލަ ބީޗެއް ނެތެވެ. ވެއްޓިފައިވާ ރުއްތަކާއި ވެއްޓެން އަރިއަޅާލާފައި ހުރި ގަސްތަކާ ދިމާއަށް ބަލަހައްޓައިގެން އޮވެ އޭނާ ބުނީ "މިއީ ގުދުރަތީ ކަމެއްކަން އެނގޭ" ކަމަށެވެ.\n"އަބަދުވެސް އަހަރެން ބޭނުންވަނީ ރާއްޖޭގެ ބީޗު. މިތަނުގައި ބީޗު ނެތީމާ އެނގޭ ކަމެއް ގޯސްކަން،" މަންމަ އާއި ފިރިމީހާ އާއި ކުދިންނާ އެކު ޗުއްޓީ ހޭދަކުރަން އައި ޓޫރިސްޓް، ނަން ބުނުމެއް ނެތި، ވާހަކަ ދެއްކި އެވެ.\n"ވެއްޓިފައި ހުރި ރުއްތައް ވެސް ފެނޭ. ރޭގަނޑު ނިދަން އޮންނަ އިރު ރާޅުގެ އަޑު ތަންކޮޅެއް ގަދަ. އެކަމަކު ވެސް ރާއްޖޭގެ މާހައުލު ވަރަށް ރަނގަޅު."\nއޭނާ ބުނީ މި ވަގުތު ބީޗު ނެތަސް، ރާއްޖެއާ މެދު އޭނާގެ ހިތުގައި އޮތް ލޯތްބަށް ބަދަލެއް ނާންނަ ކަމަށެވެ. ނަމަވެސް ބީޗެއްގެ މަޑު ވެލިގަނޑުން އެ ލިބޭ އުފަލަކީ ރާއްޖެއިން ހޯދަން އެންމެ ބޭނުންވި ހިތްހަމަޖެހުމޭ އޭނާ ބުނެލި އެވެ.\nރުކާއި ފުނަ ގަސްތަކަކީ ރަށްރަށުގެ ހިމާޔަތް: ގިރުން ބޮޑުވެ، ރުއްގަސް ވެއްޓިފައި --މިހާރު ފޮޓޯ/ހުސެއިން ވަހީދު\nއެއީ މި ރަށަށް އަންނަ އެހެން ޓޫރިސްޓުންގެ ވެސް ބަހެވެ. އެކަމަކު ގިރާފައިވާ ބޮޑު ސަރަހައްދަކީ، ޓޫރިސްޓުންނަށް ހާއްސަކޮށްފައިވާ ބީޗު އޭރިޔާ އެވެ. އެހެންކަމުން އެ މީހުންގެ އެންމެ ބޮޑު އެއް ހިތްހަމަޖެހުން މިވަނީ ނެތިފަ އެވެ.\nދާއިމީ ހައްލެއް ހޯދައިދެވެން އޮތީ ސަރުކާރަށެވެ.\nއަލީ ވިދާޅުވި ގޮތުގައި އެންމެ ފަހުން ކައުންސިލަށް ލިބުނު މައުލޫމާތުން އެނގެނީ ދަަރަވަންދޫ އޮތީ ރަށް ގިރުމުގެ ނުރައްކާ ކުރިމަތިވެފައިވާ ދެ ވަނަ ދަރަޖައިގެ ރަށްތަކުގެ ތެރޭގައި ކަމެވެ. އެކަމަކު އިރުވައިގެ ހަޅައިގެ ދުވަސްތައް ދިގުދެމިގެން ގޮސް، ރަށް ގިރާފައި އޮތްލެއް ބޮޑުކަމުން، މިހާރު ދަަރަވަންދުއަށް އޮތް ނުރައްކާތެރިކަން އެއް ވަނަ ދަރަޖާއި، ސަރުކާރުން ބެލުން ކައިރި އެވެ.\nރައްޔިތުންގެ ޕެޓިޝަނާއި ކައުންސިލުން ފޮނުވި ރިޕޯޓްތަކާއި އަދި މިހާރު ވެސް ކަމާ ބެހޭ ފަރާތްތަކަށް އޮއްސަމުން އަންނަ އާދޭސްތަކަކީ ކޮންމެހެން މި ރަށަށް ހައްގު ނޫން އެއްޗެއް ހޯދަންވެގެން އުޅޭ އުޅުމެއް ނޫނެވެ. އަލީ ގަބޫލުކުރައްވާ ގޮތުގައި މިހާ ވަރަށް ހާލަތު ގޯސްވުމުން ދެން އެހީވާން ޖެހޭނީ ވެސް ސަރުކާރުންނެވެ.\nމިދިއަ އަހަރު އޮތް ބީޗުގައި ޓުރިސްޓުންނަށް ގޮނޑި ޖަހާފައި. މިހާރު އޮތީ މޫދަށް ހަދާލައިފައި --މިހާރު ފޮޓޯ/ހުސެއިން ވަހީދު\nމޫދަށް ހާމައަށް އޮތް މޫތަކުން ބުނެދެނީ ގިރުމުގެ ނުރައްކަލެވެ. މި ރަށުގައި ގިރާލާފައިވާ ސަރަހައްދުގެ ބޮޑުމިން ގާތްގަނޑަކަށް ކިލޯ މީޓަރަކަށް ދެމިގެންދެ އެވެ. އެހާ ބޮޑު އޭރިއާއަކުން މޫދަށް ދަމައިގަތް ފަސްތައް ކަނޑަށް އެޅި ހުސްވީއެއް ނޫނެވެ. ރަށުގެ ހުޅަނގު ކޮޅުގައި މިހާރު ވަނީ ބޮޑު ތުނޑިއެއް އުފެދިފަ އެވެ. އެ ތުނޑި ގިރާލައި، އޭގެ ވެލިތައް އަަލުން އުތުރު ފަރާތަށް ޖަމާވާނެ އެވެ. އެކަމަކު އެއީ މިހާރު ތަޖުރިބާކުރަމުން ދާ ނުރައްކަލަށް އޮތް ދާއިމީ ހަައްލެއް ނޫނެވެ.\nކުރިން އެއްގޮތަކަށް ވެސް ނުގިރާ ހިސާބެއް މޫދަށް ހަދާލައި، ރުއްތަކާއި ގަސްތައް ވައްޓާލުމުން އެނގެނީ، އަލުން ބީޗެއް ހެދުނު ނަމަވެސް ދެން ކުރިމަތިވާ ގިރުމެއްގައި، ކުރިއަށް ވުރެ ބޮޑު ބައެއް ރަށުން ގެއްލިދާނެ ކަމެވެ. އޭގެ މާނައަކީ މިހާރު އެންމެ ގޮނޑުދޮށަށް ހުރި ބައެއް އިމާރާތްތަކުގެ ބުޑަށް ރާޅުތައް ބީއްސާލުމެވެ. އެއީ މި ރަށުގައި ފުޅާވަމުން އަންނަ ޓޫރިޒަމަށް އޮތް ބިރެކެވެ. ރައްޔިތުންގެ ގެދޮރަށް އޮތް ބިރެކެވެ. ރަށުގެ މުޅި އިގުތިސާދަށް ވެސް އޮތް ބިރެކެވެ.\nތިމާވެށި ރަށް ގިރުން ޓޫރިޒަމް ގެސްޓް ހައުސް ބ. ދަރަވަންދޫ\n72 ކޮމެންޓް, 107 ރިއެކްޝަންސް\nއެދުވަހު ގޮނޑުދޮށުން ވެލި ނުނަގަން ރަށުގެ މައިތޮށިން ގައު ނުނަގަން އަތޮޅުވެރިންނާއި ، ރަށުގެ ކަތީބު އެދެއްވި އަގުހުރި ހެއު ނަޞީޙަތުގެ އަޑު އެހިނަމަ ތިހެން ނުވީސް މިއަދަކު ކުރެވޭނެ މާބޮޑު ކަމެއް ނެތެވެ. ގުދުރަތީ ގޮތުން ލެވިފައިވާ ތޮށިން ގައު ނަގާ ރަށު ގޮނޑުދޮށުން ވެލި ނަގާ ގުދުރަތީ ނިޒާމް ހަލާކޮށްލުމުގެ އަސަރު އެބަފެނޭ އިހުނުވި ރައްކަލެއް ފަހަކުން ނުވެވޭނެ އެވެ.\nގޮނޑުދޮށް ކާލީމަ އެވާހަކަ ދައްކަނީ، ރަށުގަ އެއަރޕޯޓެއް ހަދައި ބިން ހުސްވިފަހުން ރަށުން ގޯތި ދޫކުރިއިރު ކޮންމެ ގޯއްޗަކަށް 3100 އަކަފޫޓް މަގުން 100 ގޯތި ދޫކޮށް ރަށުގެ ބޮޑުބައެއް ކައުންސިލަރުންނަށާ އެމީހުންގެ ގާތް މީހުންނަށް ގޯތިދީ ރަށުން ބޮޑުބައެއް ކާލިވާހަކަ ނުދައްކަނީ ކީއްވެބާ!! އާބާދީ އިތުރުވާވަރަށް ނުވިސްނާ ރަށުން ގޯތިދޫކުރާ ކައުންސިލަރުންނަކީ ކަމަށް ކުފޫހަމަވާ ބައެއްކަމަކަށް ނުދެކެން. ފަހަރެއްގަ ވެދާނެ އެބުރުގަ ކައުންސިލަރުން ގޯތި ނެގީކަމަށް.\nބީޗުވެސް ބޭނުން. އެއރޕޯޓުވެސް ބޭނުން. ރަށް ހިއްކަންވެސް ބޭނުން. ހުރިހާ މޮޅެއް ނުވާނެ. މީގެ 2000 އަހަރު ކުރިންވެސް ހަމަ އޮތް ރަށްރަށް ތީ. މިއަދު ގިރަން ފެށީމަ، ވިސްނާލާ ކޮން ކަމެއްތޯ ބަަދަލުވީ. ދެން މިހެން ބުނީމަ ސަލަފު ކުދިން ބުނޭ ހަކުރުވިއްކައި މިއުޒިކް ކުޅޭތީއޭ. ހަމަ ހަގީގަތުގަވެސް މިއީ ދޫނި ރާއްޖެ.\nހިމާޔަތްކުރާ ވާހަކަ ބުނީމަ ހިތަށް އަރަނީ، ހިމާޔަތް ކުރަން ކޮން ކަމެއް ބާއޭ ކުރަންވީ؟ އާބާދީ އިތުރުވާ ވަރަކަށް މައްސަލަތައް ގިނަވާނެ. މީވެސް އޭގެ ތެރެއިން ބޮޅޭއް ކަމަށް ބަލަމާ.\nތިކަމުގައި ވިސްނާ ބަޔަކައް އިބުރަތެއްވޭ އީމާންކަމާދުރުވެ ރުފިޔާ ފަހަތުން ދުވުމުމާއި މަސްތުވާ އެއްޗެހި ވިއްކާ ހަބަކައްވެ އުންމަތެއް މިއްލަތެއް މަޒުހަބަނެތުމުންނާއި މުންކަރާއްތައް ހުއްޓުވާނެ މަނާކުރާނެ ބަޔަކު ނެތުމުން ދިމާވާ މުސީބާއްތަކުގެ އަލާމަތް ތައް މިހާރު ފެންނަމުން ތިދަނީ ތިޔަރަށުގެ މުސްކުޅިން ކައިރީގައި އަހާބަލަ ތިޔަވަރު ކަމެއް އެބައިމީހުންގެ އުމުރުގައިވެސް ދެކުނިންތޯ\nއަދިކިރިޔާ މާލޭބޭފުޅުންނައް ރަށްފުށުގެ ދިރިއުޅުމުން ތަންކޮޅެއް ތިފެންނަނީ އެ ވަސް އެބޭފުޅުންގެ ވިޔަފާރި މަސްލަހަތު އޮތްދިމަދިމާލުން\nދިވެހި ރާއްޖޭގައި ތި މަންސަލަ ކުރިމަތި ނުވާ ރަށެއް ނެތް. ސަރުކާރަކުން އަޅާލަނީކީ ނޫން . އިންތިހާބު ކައިރިވީމަ ރަށްއިތުން މަތިން ހަނދާންވަނި.\nތިތާ ބޮޑުހިލަ ޖަހާންވީ.....\nހަބަރުގެ ސުރުހީ ކަމަކު ނުދޭ. ބުނާތީ އަހަމުތަ އެއްތުނދި ގިރަޏާ އަނެއްތުނޑި ވޮޑޭނެ. މީ ގުދުރަތީ ނިޔާ\nކާލިޔަސް އޯކޭނު! މަޖިލީސް މެންބަރު ހުންނާނީ ރައީސް ނަޝީދު ނޫނީ ރައީސް ޔާމީނުގެ ފޫބުޑުގަ އެޅިހާބަތަކަށް ރިހަވެފަ! ކެރިގެން ނުކުމުގެ ރައްޔިތުންގެ އަސްލު ކަންބޮޑުވުން ތައް ހިއްސާކުރަން ބިރުން. ނަޝީދު ދެކެ މާ ބިރުން. އަމިއްލައަށް ބައިކުޅަދު މަދުކަން އިހްސާސްވެ މަޖިލީސް މެންބަރު އިލިޔާސް ލަބީބު ނޫނީ ހަސަންކޮ ހެން ޕަޕެޓުވެފަ! ބޯހަލާކު


GDh.Atoll Council Ge Rasmee Dhathurah Kalhi Eh! ގދ.އަތޮޅު ކައުންސިލުގެ ރަސްމީ ދަތުރަށް ކަޅިއެއް! – Huvadhoo News GDh.Atoll Council Ge Rasmee Dhathurah Kalhi Eh! Huvadhoo News\nގދ.އަތޮޅު ކައުންސިލުގެ ރަސްމީ ދަތުރަށް ކަޅިއެއް!\nރަސްމީ ދަތުރުފުޅެއްގައި ގދ. އަތޮޅު ކައުންސިލްގެ ރައީސް ހަސަން ފައިހަތު ޤުދުރަތުالله އާއި ކައުންސިލް އިދާރާގެ ބައެއް މުވައްޒަފުން މިއަދު ގއ. ވިލިނގިއްޔަށް ވަޑައިގަންނަވައިފިއެވެ.\nގއ އަތޮޅު ކައުންސިލާ ބައްދަލުކުރެއްވުމަށް ގދ. އަތޮޅު ކައުންސިލުން ވަޑައިގަތުމުން ވިލިނގިލިން ވަނީ ހޫނު މަރުހަބާއެއް ކިޔާފައެވެ.\nގދ.އަތޮޅު ރައީސް އާއި، ގއ.އަތޮޅު ރައިސް ބައްދަލު ކުރެއްވުން\nމިއަދު ހެނދުނު ގއ.ވިލިނގިއްޔަށް ވަޑައިގެން ގދ.އަތޮޅު ކައުންސިލުގެ ރައީސް ހަސަން ފައިހަތު ގުދުރަތުﷲ ވަނީ ގއ.އަތޮޅު ކައުންސިލުގެ ރައީސް އިބްރާހިމް ޝިހާން އާއި ބައްދަލު ކުރައްވާފައެވެ. ގއ ސްޓޭޓް ހައުސްގައި ކުރިއަށް ދިޔަ މި ބައްދަލުވުމުގައި އަތޮޅުގެ ކައުންސިލްތަކާ ގުޅިގެން އަތޮޅު ފެންވަރުގައި ހިންގަން ހުރި މަޝްރޫއުތަކާ ގުޅޭ ގޮތުން ވަނީ މަޝްވަރާކޮށްފައެވެ. އަދި މީގެ އިތުރުން ދެ އަތޮޅުގެ ގުޅުން އިތުރަށް ބަދަހި ކުރުމަށް ކުރެވިދާނެ ކަންކަމާއި ބެހޭގޮތުން ދެ ރައީސުން ވަނީ މަޝްވަރާ ކޮށްފައެވެ.\nގދ.އަތޮޅު ރައީސް އާދި ކައުންސިލު މުވައްޒަފުން، ވިލިނގިލީ ކައުންސިލާއި ބައްދަލު ކުރެއްވުން\nމި ދަތުރުގައި، ގދ.އަތޮޅު ކައުންސިލުގެ ރައީސް އަދި ކައުންސިލް އިދާރާގެ މުވައްޒަފުން ވަނީ އެރަށު ގެ ރަށުކައުންސިލާއި ބައްދަލު ކުރައްވާފައެވެ. މި ބައްދަލުވުމުގައި، ދެކައުންސިލުގެ މިހާރުގެ މަސައްކަތްތަށް ހިއްސާ ކުރެއްވުމުގެ އިތުރުން، ވިލިނގިލީ ކައުންސިލުގެ ވަރަށް ބޮޑު ކަންބޮޑުވުމެއް ކަމަށްވާ، ބިދޭސީން ގެ މައްސަލަތައް ފާހަގަ ކުރައްވާފައިވެއެވެ.\nެއެގޮތުން، މަސްތުވާތަކެތީގެ ވިޔަފާރީގައި، ބިދޭސީން އުޅެމުންދާކަމުގެ ޝަކުވާތައް އެ ރަށުކައުންސިލަށް ލިބެމުންދާކަމަށް އެ ރަށު ކައުންސިލުން ވަނީ ހިއްސާ ކޮށްފައެވެ. އަދި އެކަމަށް ދެއަތޮޅުގެ އެންމެން ގުޅިގެން މަޝްވަރާ ކުރެވުނެވެ.\nހުވަދު އަތޮޅުގެ ދެ ކައުންސިލް ބައްދަލު ކުރެއްވުން\nރަސްމީ ދަތުރުފުޅެއްގައި، މިއަދު ވިލިނގިއްޔައް ވަޑައިގެން، ގދ. އަތޮޅު ކައުންސިލުން ވަނީ ގއ. އަތޮޅު ކައުންސިލާއި ބައްދަލު ކުރައްވާފައެވެ. މިއަދު މެންދުރު ގއ. އަތޮޅު ކައުންސިލް އިދާރާގައި ކުރިއަށް ދިޔަ މި ބައްދަލުވުމުގައި ގއ. އަތޮޅު ކައުންސިލުން ވަނީ އެ ކައުންސިލްގެ މަސައްކަތްތަކާއި އަތޮޅު ރަށްރަށާ ގުޅޭ މައުލޫމާތު ހިމެނޭ ޕްރެޒެންޓޭޝަނެއް ދައްކާފައެވެ.\nމީގެ އިތުރުން މި ބައްދަލުވުމުގައި، ދެ އަތޮޅުގެ ތަރައްޤީއަށް ކުރެވިދާނެ މަސައްކަތްތަކާއި ބެހޭ ގޮތުން ވަނީ މަޝްވަރާ ކުރެވިފައެވެ. އަދި އިދާރީ ގޮތުންނާއި، އެހެނިހެން ގޮތް ގޮތުން ހުރި ގޮންޖެހުންތަކަށް ހައްލު ހޯދޭނެ ގޮތަކާއި ބެހޭ ގޮތުން ވަނީ ދެކައުންސިލު ދެމެދުގައި ޚިޔާލު ބަދަލު ކުރެވި މަޝްވަރާ ކުރެވިފައެވެ.\nގދ.އަތޮޅު ކައުންސިލުގެ މި ދަތުރު، ނިންމާލުމަށް ފަހު އެނބުރި ތިނަދޫ އަށް ވަޑައިގަތުން އޮތީ މިއަދު ހަވީރު ގެ ވަގުތެއްގައެވެ. އަދި ދަތުރު ނިންމަވާލެއްވުމަށްފަހު ގދ އަތޮޅު ކައުންސިލުގެ ރައީސް ފައިހަތު ވަޑައިގަންނަވާނީ ކޫއްޑޫ މަގުން އައްޑޫ ސިޓީއަށެވެ.\nހަސަން ފައިހަތު ގުދުރަތުﷲ އިބްރާހިމް ޝިހާން ވިލިނގިލި ކައުންސިލް ގއ.އަތޮޅު ކައުންސިލް ގއ.ވިލިނގިލި ގދ. އަތޮޅު ކައުންސިލް


ނިދުމުގެކުރިން ވުޟޫކުރުމުން ލިބޭނެ އެންމެ ބޮޑުފައިދާ!\nއިންސާނާގެ ފުރާނައާއިމެދު މީސްތަކުންނަށް އެނގޭ ހަމަ އެއްވެސް ކަމެއް ނެތެވެ. ﷲ ތަޢާލާ އަނަގްވައިދެއްވެވި ކަމެއް މެނުވީއެވެ. މިސާލަކަށް ބުނާނަމަ ކޮންމެ މީހެއްގެ ފުރާނަ ވަނީ މާކުރިން އުފައްދަވައިފައެވެ. ނަމަވެސް މައިމީހާގެ ބަނޑުގައި އޮންނަ ދަރިފުޅުގެ ފުރާނައަޅުއްވަވަންދެން އެފުރާނަވާ ތަނެއްގެ މައުލޫމާތު އެއްވެސް މިންވަރަކަށް ލިބިގެނެއް ނުވެއެވެ.\nހަށިގަނޑާއި ފުރާނަ އެކުވުމަށްފަހު ނިދަން މަޖުބޫރުވެއެވެ. ސައިންސްވެރިންގެ ހޯދުންތަކަށް ﷲ ތަޢާލާ ދެއްވަވާފައިވާ ކުރިއެރުމުން ތުއްތު ދަރިފުޅު މައިމީހާގެ ބަނޑުގައި އޮންނައިރުވެސް ނިދާކަން އެބައެނގެއެވެ.\nދުނިޔޭގައި އުޅޭއިރު ނިދީގައި ފުރާނަ އިންސާނާގެ ހަށިގަނޑާއިވަކިވެގެންދެއެވެ. ނަމަވެސް ކޮންމެވެސް ގޮތަކުން ހުންނަނީ ގުޅިފައެވެ. ނިދާފައި އޮންނަ މީހަކު ހޭލައްވަން އުޅުމުން ނުވަތަ ހަށިގަނޑަށް ކަމެއް ދިމާވުމުން (ނިދީގައި އެމީހެއްގެ ފުރާނަ ހިއްޕަވާފައި ނުވާނަމަ) ހަށިގަނޑުގެ ތެރެއަށް ފުރާނަ ވަދެގަތުމަށް އަވަސްވެގަނެއެވެ.\nނިދުމުގެކުރިން ވުޟޫކުރުމަކީ ނުވަތަ ވުޟޫކޮށްގެން ނިދުމަކީ ސުންނަތެކެވެ. ވުޟޫމަތީގައި ނިދުމުން އެމީހަކު ނިދީންހޭލެވެންދެން އެމީހަކަށްޓަކައި ހެޔޮދުޢާކުރައްވަވާނެ މަލާއިކަތަކު ލައްވަވައެވެ. އެއިގެ އިތުރުން ނިދީގައި މީހާގެ ފުރާނަ ހިއްޕަވައިފިނަމަ އެމީހަކު މަރުވާނީ ވުޟޫމަތީގައެވެ. މިއީ ޙާޞިލުކުރެވެން އޮތް ކޮންފަދަ މަތިވެރި ނިޢްމަތެއް ހެއްޔެވެ؟ ނުހަނު ފަސޭހައިން ޙާޞިލުކުރެވެން އޮތް މިހައި މަތިވެރި ނިޢްމަތެއް ދޫކޮށްނުލާށެވެ!\nމުސްލިމުންނަށް އޮތް އުފާވެރި ޚަބަރަކީ ސުވަރުގޭގައި ނިދުން ނެތްކަމެވެ. އަބަދުވެސް ތިބޭނީ ހޭލައިކަމެވެ. ހަށިގަނޑަށް އެއްވެސް ބާވަތެއްގެ ވަރުބަލިކަމެއް ނުލިބޭނެ ކަމެވެ.


Salaamuge chutty aky haggakah waa iru salaam bunumun muvazzafun goas vanee keehve? - AO News\nދިވެހި ޒުވާނުންތަކެއް - ފޮޓޯ: ޔޫއެންޑީޕީ މޯލްޑިވްސް\nދިވެހިރާއްޖެގެ ވަޒީފާއާބެހޭ ގާނޫނުގެ 42 ވަނަ މާއްދާގެ (ހ) ގައި ބަޔާންކޮށްފައިވާ ގޮތުން މުވައްޒަފަކު ޚިދްމަތްކުރާ ކޮންމެ އަހަރަކު، ސަލާމުގެ ޗުއްޓީގެ ގޮތުގައި މުސާރަ ލިބޭގޮތަށް، 30 ދުވަހުގެ ޗުއްޓީއެއް ވަޒީފާ ދޭ ފަރާތުގެ މައްޗަށް ލާޒިމުވެގެންވެއެވެ. އަދި މި މާއްދާގެ (ށ) ގައި ވާ ގޮތުން ބަލީގެ ބާވަތާއި އެބަލީގެ ސަބަބުން މުވައްޒަފަކަށް މަސައްކަތަށް ނުނިކުމެވޭނެ މުއްދަތު ބަޔާންކޮށް، ރަޖިސްޓަރީ ކޮށްފައިވާ ޞިއްޙީ މަސައްކަތްތެރިޔަކު ދޫކުރާ މެޑިކަލް ސެޓުފިކެޓެއް ވަޒީފާއަށް ނުކުންނަ ދުވަހު ހުށަހެޅުމުންނޫނީ، އެމުވައްޒަފަކަށް، ވިދިވިދިގެން ދެ ދުވަހަށްވުރެ ދިގު މުއްދަތަކަށް ސަލާމުގެ ޗުއްޓީ ދިނުން، ވަޒީފާދޭ ފަރާތުގެ މައްޗަށް ލާޒިމުވެގެންނެއް ނުވެއެވެ.\nވަޒީފާގެ ގަވާއިދުން ވަޒީފާ އަދާ ކުރާ ފަރާތަށް އަދި ވަޒީފާ ދޭ ފަރާތަށް މިފަދަ ބާރުތަކެއް ލިބިދޭއިރު މި ބާރުގެ ބޭނުން ހިފެނީ އެންމެ އެދެވޭ ގޮތުގައިތޯ މިއީ މިއަދު ކޮށްލަން ރަނގަޅު ސުވާލެކެވެ. ގާނޫނުން ބާރުތަކެއް ލިބިދީފައި ވީ ނަމަވެސް އެ ހައްގުތައް މުވައްޒަފުންނަށް ހޯދައި ނުދޭ ނުވަތަ ލިބުމަށް ހުރަސް އަޅާ ވަޒީފާ ދޭ ފަރާތްތައްވެސް ވަރަށް ގިނައެވެ. އަދި މަސް ދަތުރު ދިއުމާއި، އާއިލާ މީހުންނާއި އެއްކޮށް ދަތުރު ދިއުން ނުވަތަ ރައްޓެއްސެއްގެ ކައިވެނި ހަފްލާއަށް ތައްޔާރުވުމަށް އެ ސަލާމުގެ ދުވަސްތަކުގެ ބޭނުން ކުރާ މުވައްޒަފުންވެސް ވަރަށް ގިނައެވެ.\nއޮފީސްތަކާއި އަދި އެހެނިހެން ވަޒީފާ އަދާ ކުރާ ތަންތަނުގައި މުވައްޒަފުންގެ އަގު ވަޒަން ކުރުމަށް ބޭއްވޭ ހަފްލާތަކުގައި އަހަރުގެ ނުވަތަ ވަކި މަހެއްގެ އެންމެ ހާޒިރީ ރަނގަޅު މުވައްޒަފެއް ހޯދާ އެ މަގާމަކީ ޝަރަފުވެރި މަގާމެއްގެ ގޮތުގައި ފާހަގަ ކުރެއެވެ. މިކަމުގައިވެސް ހިޔާލު ތަފާތުވާ މީހުން އުޅެއެވެ. އެއްބަޔަކު ބުނާ ގޮތުން ލިބިދޭ ހައްގެއްގެ ބޭނުން ކުރުމުން އެއީ ހާޒިރީގެ ފެންވަރަށް އަސަރު ކުރަން ޖެހޭ ކަމެއް ނޫނެވެ. ނުވަތަ އެ ހައްގެއްގެ ބޭނުން ނުހިފުމަކީ ޝަރަފްވެރިކަމާއި އެކު ފާހަގަކުރަން ޖެހޭވެސް ކަމެއްނޫނެވެ. އެންމެ ހާޒިރީ ރަނގަޅު މުވައްޒަފަކު ހޯދާ އެކަން ފާހަގަކުރުން އެއީ ކުރަން ޖެހޭ ކަމެއްކަމަށް ދެކޭ މީހުން ބުނާގޮތުން އެއީ ހާޒިރީ އަށް ފަރުވާ ކުޑަ ކުރާ މުވައްޒަފުންނަށް ހާޒިރީ ރަނގަޅު ކުރުމަށް ނުސީދާ ގޮތުގައި ދެވޭ ހިތްވަރެކެވެ. އެގޮތަށް އެކަން ފާހަގަކުރުމުގެ ސަބަބުން އެ ޝަރަފު ހޯދުމަށް ބައެއް މުވައްޒަފުން ހާޒިރީ އަށް ފަރުވާތެރިވެފައިވާ ކަމަށްވެސްވެއެވެ.\nބަލި ހާލަތު ތަން ނުދިން ކަމުގައިވިއަސް މި ސަލާމުގެ ބޭނުން ނަހަމަ ގޮތުގައި ހިފާ މުވައްޒަފުންވެސް މި މުޖުތަމައުގައި ވަރަށް ގިނައިން އުޅެއެވެ. ރަނގަޅަށް ނިދާލުމަށް ސަލާމް ބުނާ މުވައްޒަފުންނާއި ރައްޓެހިންނާއި އެކު ސަކަރާތުގައި އުޅެލުމަށް ސަލާމް ބުނެއުޅޭ މުވައްޒަފުންވެސް ވަރަށް ގިނައިން ފެނެއެވެ. ލިބިދޭ ލުއި ފަސޭހައެއްގެ ބޭނުން ނަހަމަ ގޮތުގައި ހިފުމުގެ ސަބަބުން އޭގެ އަސަރުު އެންމެނަށްވެސް ކުރެއެވެ. އެއް މުވައްޒަފެއް ސަލާމް ބުނުމުން ވަޒީފާ އަދާކުރާ ތަނުގެ ހިންގުމަށް ދަތި ތަކެއް ކުރިމަތިވާއިރު އެދުވަހެއްގައި ވަޒީފާ އަށް ނިކުންނަ މުވައްޒަފުންނަ ޖެހޭ ބުރަ ވެސް އިތުރުވެއެވެ. މިކަމުގެ ސަބަބުން ބައެއް އިދާރާތަކުގައި ސަލާމް ބުނުމުގެ އަމިއްލަ އުސޫލުތައްވެސް އެކަށައަޅާފައި އެބަހުއްޓެވެ. އެގޮތުން އެންމެ ދުވަހަކަށް ސަލާމް ބުނި ކަމުގައި ވިއަސް މެޑިކަލް ސެޓުފިކެޓެއް ހުށައަޅަން މުވައްޒަފުންނަށް މަޖުބޫރުކުރުން ހިމެނެއެވެ.\nމެޑިކަލް ސެޓުފިކެޓު ހޯދުމުގައިވެސް މަކަރާއި ހީލަތުން އެ މަސައްކަތް ކުރާ މީހުން އުޅެއެވެ. އެގޮތުން ބަލި ކަމަށް ބުނެ ހޮސްޕިޓަލް ނުވަތަ ކުލިނިކުން ސެޓުފިކެޓު ހޯދުމާއި ސިއްހީ ދާއިރާގައި މަސައްކަތް ކުރާ ގާތް މީހުން މެދުވެރިކޮށް މިކަން ކުރާ މީހުންވެސް ވަރަށް ގިނައެވެ. ވަކި އަދަދަކަށް ފައިސާ ދެއްކުމުން ފާއިތުވެ ގޮސްފައިވާ ދުވަސްތަކަށް ސެޓުފިކެޓު ލިބޭ ވާހަކަ އަދި ކުރިން ފާހަގަކޮށްލި ފަދައިން ބަލި ނޫން ކަމުގައި ވިއަސް ސެޓުފިކެޓު ލިބޭ ވާހަކަ އަޅުގަނޑުމެންނަށް ވަރަށް ގިނައިން އިވެއެވެ. މިހެން ކަންތައް ވުމުގެ ސަބަބުން ވަޒީފާ ދޭ ބައެއް ފަރާތްތަކަށް ވަކި ހޮސްޕިޓަލަކުން ނުވަތަ ކުލިނިކަކުން ސެޓުފިކެޓު ހޯދަން މުވައްޒަފުންނަށް މަގުބޫރު ކުރަން ޖެހިފައިވެސް އެބަހުއްޓެވެ.\nމަސައްކަތުގައި ކިތަންމެ ރަނގަޅަށް ފަރުވާތެރިކަމާއިއެކު މަސައްކަތް ކުރި ކަމުގައިވިއަސް އަހަރު ނިމޭއިރު ނެގިފައި ހުންނަ ސަލާމުގެ ސަބަބުން މަސައްކަތުގެ ފެންވަރު ބެލުމަށް ހެދޭ ‘އެޕްރައިޒަލް’ އިން ފާސް ނުވާ މުވައްޒަފުންނާއި މަދުން ޕޮއިންޓު ލިބޭ މުވައްޒަފުންވެސް އެބަތިއްބެވެ. އެފަރާތްތައް ފާހަގަކުރާ ގޮތުގައި ސަލާމުގެ ގޮތުގައި ޗުއްޓީ ނަގާ ދުވަސްތަކުގެ ސަބަބުން މަސައްކަތުގެ ފެންވަރު ދަށް ކަމަށް ނިންމާކަށް ނުޖެހެއެވެ. އެއީ މަސައްކަތުގެ ފެންވަރު ބިނާ ވެގެން ވާންޖެހޭނީ އަދާ ކުރާ ވަޒީފާގައި ކުރަންޖެހޭ ކަންތައްތަކާއި މަސައްކަތުގެ މާހައުލުގައި މީހާގެ އަހުލާގާއި އުޅުން ބަހައްޓާ ގޮތުގެ މައްޗަށް ކަމަށްވެސް ބައެއް މީހުން ބުނެއެވެ.\nވަޒީފާއަކަށް ވަންނަ އިރު ވަޒީފާގެ ގާނޫނާއި އެއްގޮތްވާ ގޮތުގެ މަތިން ހަދާފައިވާ އެއްބަސްވުމެއްގައި ވަޒީފާ އަދާ ކުރާ މުވައްޒަފާއި ވަޒީފާ ދޭ ފަރާތުން ސޮއިކުރެއެވެ. އޭގައި މުވައްޒަފަށް ސަލާމް ބުނުމުގެ ހައްގު ލިބިދީފައިވާއިރު ވަޒީފާއަށް ސަލާމް ބުނުމުން މުވައްޒަފުން ގޯސް ކުރުމުގެ ވިސްނުން ދޫކޮށްލަންޖެހެއެވެ. ނަމަވެސް އެއީ މުވައްޒަފުންވެސް ތެދުވެރިކަމާއި އިހުލާސްތެރިކަމާއި އެކު ވަޒީފާގެ ގާނޫނުން ލިބިދޭ ހައްގުތަކަށް އިހުތިރާމުކުރާނަމައެވެ.\nވަޒީފާވަޒީފާއާ ބެހޭ ގާނޫނުމުވައްޒަފުންދިވެހިރާއްޖޭގެ ގާނޫނު


Miadhakee Miaharuge Shaheedhunge Dhuvas\nމިއަދަކީ ރާއްޖޭގެ ޝަހީދުންގެ ދުވަހެވެ.ޝަހީދުންގެ ދުވަހަކީ ޤައުމުގެ މިނިވަންކަންރައްކާތެރި ކުރެއްވުމަށްޓަކައި ޖިހާދު ކުރައްވައިޝަހީދުވި ނަސީބުވެރި ދިވެހި ދަރީންގެހަނދާންތައް އާކުރެވޭ ދުވަހެވެ. އަދި އެމުޖާހިދުންނަށް ހައްގު ޝުކުރާއި ތައުރީފު އަދާކުރުމުގެ ދުވަހެވެ. އެ މާތް ބަތަލުންގެ ޖިހާދުންއިބްރަތް ލިބިގަތުމާއި، އެ މަގުގައި ހިނގުމަށްއަޒުމް ކަނޑައެޅުމުގެ ދުވަސް ވެސް މެ އެވެ.\nޝަހީދުންގެ ދުވަސް ނިސްބަތްވާ އެންމެޚާއްސަ ބަތަލަކީ އައްސުލްތާން އަލީ ހަވަނަ ސިރީއައުދަ ސިޔާކަ ކައްތިރި މަހާރަދުންނެވެ. މިއީދިވެހި ގައުމުގައި އުފެދުނު އެންމެ މަތިވެރިޝަހީދު ކަމުގައިވާ އަލިރަސްގެފާނެވެ. ޕޯޗްގީޒުންދިވެހިރާއްޖެ އަށް ދިން އެންމެ ނުރައްކާތެރިއުދުވާނީ ހަމަލައިން މި ލޮބުވެތި ދިވެހި ގައުމުދިފާއު ކުރެއްވުމަށްޓަކައި އެ ރަސްގެފާނު ޖިހާދުކުރައްވައި ޝަހީދުވެ ވަޑައިގެންނެވި ތާރީޚީ ހާދިސާހިނގީ 1 ޝައުބާން 965 ގައެވެ.\nމި އަދަކީ މިތާރީޚީ ހާދިސާ އަށް 474 އަހަރުފުރުނު ދުވަހެވެ. މިއަދު ޝަހީދުންގެ ދުވަސް ފާހަގަކުރަމުން އަންނައިރު އަލިރަސްގެފާނާއި އަދިމިނޫން ވެސް ގައުމުގެ އަގުހުރި ޝަހީދުންގައުމަށްޓަކައި ވެ ވަޑައިގެންނެވި ގުރުބާނީންއިބްރަތް ހާސިލްކުރަމުން ހަނދާން ކުރަން ޖެހޭއެންމެ މުހިންމު ނުކުތާ އަކީ ދިވެހި ގައުމަށްމިހާތަނަށް ކުރިމަތިވި ބޭރުގެ ހުރިހާ އުދުވާނީހަމަލައެއްގައި ދިވެހީންގެ ބަޔަކު ބައިވެރިވެފައިވާކަމެވެ. ގައުމުގެ ޚާއިނުން ކަމުގައި ވެފައިވާކަމެވެ.\nއެހެންކަމުން މިފަދަ ޚިޔާނާތްތެރިއަމަލުތަކުން ދުރުހެލިވުމުގައި ދިވެހީންގެ އެންމެންއަޒުމް ކަނޑައަޅައި އެގޮތަށް އަމަލު ކުރަން ޖެހެއެވެ. އޭރުން ކުރިމަގުގައި ގައުމަށް މިފަދަ ބޭރުގެއުދުވާނީ ހަމަލަތައް ކުރިމަތިވުމުގެ ދޮރުބަންދުވެގެން ދާނެ ކަމީ ދިވެހި ތާރީޚުން ފެންނަންއޮތް ހަގީގަތެވެ.\n” މިއަދު ހަވީރު ބޮޑުއަގުދީގެން ގަނެގެން ގެނައި ކިރުދަޅު މިރޭ ދަރިފުޅު ނިންދަވަން ވެގެން ބުއްތަށި ގިރަން ބަލާލި ...


އަލަނާސި އިން ލިބޭ ޞިއްޙީ ފައިދާތައް\nބްރޯމެލައިން: އަލަނާސީގައި “ބްރޯމެލައިން” (Bromelain) ކިޔާ ޕްރޮޓީން ވަކިކޮށް ބައިބައިކުރާ ވަރަށް މުހިއްމު އެންޒައިމެއް ހުރެއެވެ. ބްރޯމެލައިން އަކީ ހަށިގަނޑުގެ ދުޅަތިރިކޮށްދީ، ކަރުތެރެ ހަލާކުވުމާއި، ހުޅުތައް ދުޅަވުން ފަދަ ބަލިތައް ފަސޭހަވުމަށް އެހީތެރިވެދޭ އެންޒައިމެކެވެ. ބްރޯމެލައިންގެ ފައިދާ ބޮޑަށް ހަށިގަނޑަށްކުރަނީ ދެކެއުން ދެމެދުގައި އެހެން ކާތަކެއްޗާއި ވަކިން ބޭނުންކުރުމުންނެވެ. ނަމަވެސް އެހެނިހެން ކާތަކެއްޗާއި އެކު އަލަނާސި ބޭނުންކުރުމަކީ ކާތަކެތި ހަޖަމުކުރުމަށް އެހީތެރިވެދޭ ކަމެކެވެ. ޖަރުމަނު ވިލާތުގައި ހަދާފައިވާ ދިރާސާއަކުން ދައްކާގޮތުގައި ސައިނަސް ޖެހުނު ކުޑަކުދިންނަށް ފަރުވާކުރުމަށް އަލަނާސީގައި ހިމެނޭ ބްރޯމެލައިން ބޭނުންކުރުމުން އެކުދިން ވަރަށް އަވަހަށް ފަސޭހަވެ ރަގަޅުވެފައި ވެއެވެ.\nއެންޓި އޮކްސިޑެންޓު: އަލަނާސި އަކީ އެންޓި-އޮކްސިޑެންޓު (Anti-oxidants) ތަކުން މުއްސަދިވެފައިވާ ކާނާ އެކެވެ. އަލަނާސި އަކީ ވިޓަމިން ސީ ލިއްބައިދޭ ރަގަޅު މަޞްދަރަކަށްވާތީ، ހަށިގަނޑުގެ ދުޅަހެޔޮ ސެލްތަކަށް ހަމަލާދޭ، “ފްރީ ރެޑިކަލް” ތަކުން އަލަނާސި ކެއުމުން ހަށިގަނޑު ހިމާޔަތްކޮށްދެއެވެ. ފްރީ ރެޑިކަލް ހަށިގަނޑުގައި ޖަމާވެ ގިނަވުމަކީ، ލޭހޮޅިތަކާއި ހިތުގެ ބަލިތައް ޖެހުމާއި، ހަކުރުބަލިޖެހުމާއި، ނޭވަޔަށް އުނދަގޫކުރުން މެދުވެރިކޮށް، ގޮހޮރުގެ ކެންސަރު ފަދަ ކެންސަރުތަކަށް މަގުފަހި ކުރުވާ ކަމެކެވެ. ވިޓަމިންސީ އަކީ ދިފާޢީ ބާރު ރަގަޅުކޮށްދޭ މާއްދާއަކަށްވާތީ، އަރިދަފުސްރޯގާ ފަދަ ބަލިތައް ވިޓަމިންސީ ބޭނުންކުރާނަމަ ވަރަށް އަވަހަށް ރަގަޅުވެއެވެ.\nމެންގަނީޒް: އަލަނާސީގައި ގިނަ އަދަދަކަށް “މެންގަނީޒް” (Manganese) ހުރެއެވެ. މެންގަނީޒް އަކީ ހަށިގަނޑުގައި ހަކަތަ އުފެއްދުމަށް ބޭނުންވާ ބައެއް އެންޒައިމްތަކުގެ މަސައްކަތަށް ބޭނުންތެރި މާއްދާ އެކެވެ. މެންގަނީޒް އަކީ ކަށި އުފެދުމުގައި ދައުރެއް އަދާކުރާ މައުދަނެއް ކަމުން، ޅަކުދިންގެ ކަށިތައް އުފެދި ބޮޑުވުމަށާއި، ބޮޑެތި މީހުންގެ ކަށިތައް ވަރުގަދަކުރުމަށް މެންގަނީޒް ބޭނުންވެއެވެ. މީގެ އިތުރުން ވިޓަމިންބީ1 ނުވަތަ ތިއެމިން ވެސް ގިނަ އަދަދަކަށް އަލަނާސީގައި ހުރެއެވެ. ތިއެމިން އަކީ ވެސް ހަށިގަނޑުގައި ހަކަތަ އުފެއްދުމުގައި ބައިވެރިވާ އެންޒައިމްތަކަށް ބޭނުންވާ މާއްދާ އެކެވެ.\nލޮލުގެ ދުޅަހެޔޮކަން: އަލަނާސި އަކީ ލޮލުގެ ޞިއްޙަތަށް ވެސް ބޭނުންތެރި މާއްދާ އެކެވެ. ޚާއްޞަކޮށް އުމުރުން ދުވަސްވުމުން ދިމާވާ ލޮލުގެ މައްސަލަތަކުން ހިމާޔަތްކޮށް ރައްކާތެރިކޮށްދިނުމަށް އެހީތެރި ވެދެއެވެ. ކޮންމެ ދުވަހެއްގެ ކެއުމުގައި3ފަހަރު އަލަނާސި ފަދަ އެންޓި-އޮކްސިޑެންޓް ލިބޭ ކާނާ ބޭނުންކުރުމަކީ އުމުރުން ދުވަސްވުމުން ލޮލަށްދިމާވާ “މެކިޔުލަރ ޑިޖެނެރޭޝަން” (Macular degeneration) އޭ ކިޔާ ޙާލަތު މެދުވެރިވުމުގެ ފުރުޞަތު ކުޑަކޮށްދޭ ކަމެއްކަމަށް ދިރާސާތަކުން ދައްކައެވެ.\nލޭމައްޗަށްދިއުމުގެ ފުރުޞަތު ކުޑަކޮށްދިނުން: އަލަނާސީގައި ތެލާއި ސަރުބީ އެކުލެވެނީ ވަރަށް މަދުންނެވެ. އަދި ސޯޑިއަމް ނުވަތަ ލޮނު ވެސް ހުންނަނީ މަދު މިންވަރަކަށެވެ. ތެޔޮ، ސަރުބީ، އަދި ލޮނު ހަށިގަނޑުގައި ގިނަވުމަކީ ލޭމައްޗަށް ދިއުމަށް މަގުފަހިކުރާ ކަންތައްތަކެކެވެ. ލޭމައްޗަށްދަނީ ލޭހޮޅީގެ ތެރޭގައި އާދަޔާ ޚިލާފަށް ލޭދައުރުވާ ބާރުމިން މަތިވުމުންނެވެ. މިކަން ކުޑަކުރުމަށް ސޯޑިއަމް މަދުވެ، ޕޮޓޭސިއަމް ގިނަވާންޖެހެއެވެ. ކުރިން ވެސް ބުނެވުނު ފަދައިން އަލަނާސީގައި ސޯޑިއަމް އެކުލެވެނީ ވަރަށް މަދުންނެވެ. އަދި ޕޮޓޭސިއަމް ގިނަ އަދަދަކަށް ހުރެއެވެ. 1 ޖޯޑު އަލަނާސީގައި 1 މިލިގްރާމް ސޯޑިއަމް ހުންނައިރު، 195 މިލިގްރާމް ޕޮޓޭސިއަމް ހުރެއެވެ.\nހަމުގެ ރީތިކަން ދެމެހެއްޓުން: އަލަނާސީގައި ހަން އޮމާންކަމާއި ވާންކަންމަތީ ބަހައްޓައިދިނުމުގައި އެހީވާ އެންޒައިމް ހުރެއެެ. އަދި މިއެންޒައިމްތައް ހުރުމަކީ ހަމުގައި ފެން އެކުލެވޭ މިންވަރު މަތިކޮށް (ހަން ހިކުނަނުދީ)، ހަމުގައި ހަލާކުވެ، މަރުވެފައި ހުންނަ ސެލްތައް ނައްތާލުމަށް އެހީތެރިވާ ކަމެކެވެ. މީގެ އިތުރުން ހަމުގެ ބައެއް ބަލިތަކަށް ފަރުވާގެ ގޮތުގަޔާއި، ލޭހޮޅިތަކުގެ ތެރޭގައި އުފެދޭ ގަނޑުލޭކޮޅު ވިރުވައި ނައްތާލުމުގައި ބްރޯމެލައިންގެ ބޭނުން ހިފައެވެ.\nބަރުދަން ލުއިކުރުމަށް އެހީތެރިވުން: އަލަނާސި ކެއުމުގައި ބޭނުންކުރުމުން ބަރުދަން ލުއިވަނީ އަލަނާސި ކެއުމުން ހަށިގަނޑަށް މާގިނަ ސަރުބީ އެއް ލިބުމެއްނެތި، ފުރިފައި ހުންނަ އިހްސާސެއް ގެނެސްދޭތީ އެވެ. މީގެ އިތުރުން އަލަނާސީގައި އެކުލެވޭ ތަބީޢީ ފޮނި ރަހައަކީ އެހެން ފޮނިތަކެއްޗަށް ހިތްޖެއްސުން ކުޑަކޮށްދޭ ކަމެކެވެ.\nއެހެނިހެން ޞިއްޙީ ފައިދާތައް :-\nބައެއް ބަލިތައް ފަސޭހަވެ، ރަގަޅުކުރުމުގައި އެހީތެރިވުން: މިސާލަކަށް، ހަޖަމުކުރުމުގައި ދިމާވާ މައްސަލަތައް، ހުޅުގެ ބަލިތައް (ރާއްޖެބަލި)، އަދި ވައިނޮޅީގެ ކަފިދުޅަވުން ފަދަ ބަލިތައް\nއަނގަޔާއި ކަރުތެރޭގައި ދަވަ އުފެދުން: އަލަނާސީގައި ހިމެނޭ ބްރޯމެލައިން އަކީ ކަރުތެރޭގައި ހަރުލާފައި ހުންނަ ތަތް އޮލަދަވަތައް، ދިޔާކޮށް ބޭރުކުރުމަށް އެހީތެރިވެދޭ މާއްދާ އެކެވެ.\nބަނޑުހިކުން ނުވަތަ ބަނޑުހަރުވުން: އަލަނާސީގައި ފައިބަރު ގިނައިން އެކުލެވޭތީ ބަނޑުހިކުން ފަަދަ މައްސަލަތަކަށް އަލަނާސި ބޭނުންކުރުމުން ލުއިކަން ލިބިދެއެވެ.\nގޮހޮރުގެ ތެރޭގައި ހުންނަ ފަނި ބޭރަށް ނެރުމަށް ތާޒާ އަލަނާސި ޖޫސް ބޭނުންކުރެވެއެވެ.\nކަރުފޮޅު އަދި ކަރުތެރޭގައި އުފެދޭ އެހެން ބަލިތަކަށް ފަރުވާގެ ގޮތުގައި ވެސް ތާޒާ އަލަނާސި ޖޫސް ބޭނުންކުރެވެއެވެ.\nމޭނުބައިކުރުމުން ދުރުކޮށްދިނުން: އެގޮތުން ދަތުރުމަތީގައި މޭނުބައިވެ ހޮނޑުލާގޮތް ވުމުން އަލަނާސި ޖޫހަކީ އަދި ރޯ އަލަނާސި އަކީ ބޭނުންކުރެވިދާނެ ރަގަޅު އެއްޗެކެވެ. މީގެ އިތުރުން މާބަނޑު ދުވަސްވަރު ކުރިމަތިވާ މޭނުބައި ކުރުމާއި ހޮނޑުލުމުގެ އުދަނގުލަށް ވެސް އަލަނާސި ބޭނުންކުރުމުން ލުއިކަން ލިބެއެވެ.\nއަލަނާސީގައި އެކުލެވޭ ވިޓަމިންސީ ގެ ސަބަބުން ދަތްތަކުގައި ކޮބަޑިޖެހުމުން ދުރުކޮށްދީ، ހިރުގަނޑުގެ ބަލިތައް ޖެހުމުގެ ފުރުޞަތު ކުޑަކޮށްދެއެވެ.\nhaamiimhaamimހާމިމް.ކޮމްހުތް ފޮނިޙާމިމް.ކޮމްޙާމީމްޙާމީމް ޢަލީކާނާއަލަނާސިމީރު މޭވާމޭވާ\n7 ޑިސެންބަރު, 2017


އެޑްމިން – Page 193 – Liyuntheringe Gulhun\nVisitors online  269:users  0guests  234bots  35The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n26 ޖުލައި 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 8234\nބައިނަލް އަގުވާމީ އަދަބީ މުރާސިލް\nދާދި ފަހުން ބޭރުގެ ފޮތް ފިހާރަތަކުން ފެންނަންފެށި އެއް ފޮތަކީ The Cuckoo’s Callingމިނަމުގައި ނެރެވުނު ފޮތެކެވެ. މި ފޮތުގެ މުސައްނިފަކީ Robert Galbraith ކަމަށް ފޮތުގެ ބަނޑޭރިގަނޑުން ވަރަށް ބޮޑުއަކުރުން ލިޔެފައިވެއެވެ. މިފޮތް ކީ މީހުންނަށް މިއީ ވަރަށް ފެންވަރު މޮޅު އުސްލޫބަކުން ލިޔެފައިވާ ފޮތެއްކަން ހާމަވެއެވެ. ތަޖުރިބާހުރި ކިޔުންތެރިންގެ ބައެއް މީހުންނަށް ގަބޫލުކުރަން ދަތި އެއްކަމަކީ އަލަށް ވާހަކަ ފޮތެއް ލިޔުނު މީހަކަށް ބަލާފައި މިސްޓަރ ގޯލްބްރެއިތް މާ ކުޅަދާނައީ ކަމުގައެވެ. ކުރިން ދުވަހަކުވެސް ހަމަ ފޮތެއް ނުލިޔޭ ބާއޭ، ނުވަތަ ނުލިޔެ މަޑުކުރީ ކީއްވެ ބާއޭވެސް ބައެއް މީހުން ހިތަށް އެރިކަމަށް މިހާރު އެބަބުނެއެވެ. އަދި އެހެން ކިޔުންތެރިޔަކު ބުނީ މިސްޓަރ ގޯލްބްރެއިތަށް އަންހެނުންގެ ހެދުން ސިފަ ކުރުމުގައި ލިބިފައިވާ ހުނަރަކީ އާދައިގެ ކަމެއް ނޫން ކަމުގައެވެ. ރޯދަ ހަދިޔާ – (ހަލީސާ – 19)\n26 ޖުލައި 2013ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 3958\nމައިދައިތައަށް ފޮނުވި ސިޓީގެ ހަލުއި ޖަވާބު\nއާދައިގެ ދިރިއުޅުމެއް ވޭތުކުރަމުންދާ ދެމަފިރިންނެވެ. ނަމަވެސް ދިރިއުޅުމުގެ ސާދާކަން ކޮންމެ ފަހަރަކުވެސް ގެއްލެންދިމާވަނީ ދެމީހުންކުރެ މީހެއްގެ މަންމަ އެ ދެމީހުން ގާތަށް ޗުއްޓީ ހޭދަކޮށްލަން ނުވަތަ އެނޫންވެސް ބޭނުމަކު އައިސް ހުންނަ ދުވަސްކޮޅުގައެވެ. އެހެންކަމުން މިފަހަރު ޗުއްޓީއާ ދިމާކޮށް ފިރިހެންމީހާ އޭނާގެ މައިދައިތައަށް ސިޓީއެއް ފޮނުވިއެވެ. ސިޓީ ފޮނުވިތާ ހަފްތާއެއް ފަހުން މައިދައިތަ ހުރީ އެގޭގައެވެ. މިކަމާ ފިރިހެން މީހާ ޙައިރާންވެގެން އޭނާގެ އަންހެނުންނާ ސުވާލުކުރިއެވެ. ލިޔުންތެރީންގެ ގުޅުމުގެ ރައީސަށާއި ހިންގާކޮމިޓީގެ މެންބަރަކަށް ދައުލަތުގެ މަތިވެރި ޢިއްޒަތް ލިބިވަޑައިގެންފި.\n26 ޖުލައި 20133 ޚިޔާލުޚަބަރާއި މަޢުލޫމާތު, ޚަބަރުއެޑްމިން\nދައުލަތުގެ މަތިވެރި ޢިއްޒަތް، ނިޝާން ޢިއްޒުއްދީންގެ ޢިއްޒަތުގެ ވެރިކަން (ނޢޢވ) ލިޔުންތެރީންގެ ގުޅުމުގެ ރައީސް އަދި “ލިޔުންތެރިޔާ”ގެ އެޑިޓަރ އަލްފާޟިލް ޢަބްދުއްރަޝީދު ޙުސައިނަށާއި ލިޔުންތެރީންގެ ގުޅުމުގެ ހިންގާ ކޮމިޓީގެ މެންބަރު އަލްފާޟިލް ޢައްބާސް އިބްރާހީމަށް މި ރޭ (26 ޖުލައި 2013 ދުވަހުގެ ރޭ) ލިބިވަޑައިގެންފި އެވެ. ރޯދަ މަޤުބޫލު ވޭތޯ ބަލަމާ!\n25 ޖުލައި 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3072\nހިފާ ރޯދަ މަޤުބޫލު ވޭތޯ ބަލަން ދިފާޢުގެ ކަމަރު ބަނދެލަމާ ހޭ ނިކަން\nވަރަށް ހިތްވަރާއެކު މި އަޅުކަން މަތީ ވަރަށް ވާނެ ކެތްތެރި ވެވޭތޯ ބަލަން\nވެވޭ ކަންކަމާ އޮންނަ ފާޙިޝް ނުބައި ޖެހޭނޭ މުޅިން ދުރު ވެވޭތޯ ބަލަން\nވަގުތު ބޭކާރު ނުކުރުން\n25 ޖުލައި 2013ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 4608\nރޯދައިގެ ސުލޫކާ ނުގުޅޭ ކަންތައްތަކުގެ ތެރެއިން ވަގުތު ބޭކާރު ނުކުރުން\nއިބްރާހީމު ރަޝީދު މޫސާ ރަމަޟާންމަހަކީ މުސްލިމުންގެ ގާތުގައި ވަރަށްމަތިވެރި މަހެކެވެ. އިޙްތިރާމާއި ޤަދަރު ލިބިގެންވާ މަހެކެވެ. އެއީ ހެޔޮކަންތައްތަކުގެ މައްސަރުކަމަށް ވާތީއެވެ. އެއީ ރޫޙާނީ ނަފަޙާތުތަކުގެ މައްސަރުކަމުގައި ވާތީއެވެ.\nރަމަޟާންމަހަކީ އަހަރަކު އެއްފަހަރު އަންނަ މަހެއްކަމުގައި ވިޔަސް އެމަހުގައި ހިފިރޯދައިގެ އަސަރު މުޅިއަހަރަށް ދެމިގެންދާން ޖެހޭނެއެވެ. އެ މަދްރަސާއިން ލިބުނު ފިލާވަޅުތައް ހަނދާނުގައި އަބަދުވެސް ބަހައްޓަން ޖެހޭނެއެވެ. އެމަހުގައި ލިބުނު ތަމްރީނުތަކުގެ ބޭނުން އަންނަ އަހަރުގެ އައުބުރާ ހަމަޔަށް ދަމަހައްޓަން ވާނެއެވެ. ކޮންމެ މީހަކީ ވެސް ބަޠަލެއް\n25 ޖުލައި 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5404\nކޮންމެ މީހަކީ ވެސް ބަޠަލެއް\nޢައްބާސް އިބްރާހީމްއެއްދުވަހަކު ހިސާބު ޢިލްމުވެރިޔަކު ހިސާބު އަކުރުތަކުގެ ޖަލްސާއެއް ބާއްވަން ގަސްތުކޮށްގެން ސުމެއްވެސް ހިމެނޭގޮތުން ހުރިހާ އަކުރުތައް އޭނާގެ ކައިރިއަށް އައުމަށް ދަޢުވަތު ދީފިއެވެ. ސުމެއްނޫން އެހެންހުރިހާ އަކުރުތައް އަތުވެއްޖެއެވެ. ސުމެއް ނާންނާތީ އޭނާ ހޯދަން އެހެން އަކުރުތައް ނުކުމެއްޖެއެވެ. އެންމެފަހުން ސުމެއް ފެނުނީ ހޭޅީގައިހުރި ގަސްތަކެއްގެ ތެރޭގައި ފިލާއޮއްވައެވެ. އެކަކާއި ހަތަކާވެގެން ސުމެއްވެސް ހިސާބު ޢިލްމުވެރިޔާގެ ކުރިމައްޗަށް ގެނެސްފިއެވެ. “ކަލޭ ފިލައި އޮތީ ކީއްވެތަ؟” އޭނާ ސުމަކާ ސުވާލުކުރިއެވެ. ތަންތަން ބަލައިލާނެ އެންމެ ތިން ދުވަސް ލިބިއްޖެ ނަމަ (ފަހު ބައި)\n25 ޖުލައި 2013ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 7632\nލިޔުއްވީ: ހެލަން ކެލަރ 1933 ގައިތަރުޖަމާ: އަޙްމަދް ސަމީރު ޢަލީ(25 ޖުލައި 2012 (ބުރާސްފަތި) ދުވަހު ޝާއިޢުކުރި ބައިގެ ބާކީ)\nދެވަނަ ދުވަހުގެ ރޭގަނޑު، އަޅުގަނޑު ދާހިތް އޮތީ އިސްޓޭޖްގައި ކުޅޭ ތަމްސީލެއް ނުވަތަ ސިނަމާއަކަށް ފިލްމެއް ބަލައިލާށެވެ. މިހާރުވެސް އަޅުގަނޑު އިސްޓޭޖުމަތީގައި ކުޅޭ ތަމްސީލުތައް ‘ބަލަން’ ދަމެވެ. ނަމަވެސް އަޅުގަނޑަކީ ބީރު، އަދި ލޯފަން މީހެއްކަމުން އަޅުގަނޑުގެ އެކުވެރިޔަކު އަޅުގަނޑުގެ އަތަށް ފިއްތައިގެން އަޅުގަނޑަށް ތަމްސީލު ކިޔައިދެނީއެވެ. މިހާރު އަޅުގަނޑު މި ލިޔަނީ އަޅުގަނޑަށް ހަމަލޮލަށް ތަންތަން ފެންނާނެ ނަމަ ކުރާނެ ކަންތަކެވެ. މިގޮތުން (އިނގިރޭސި އަދީބު ވިލިއަމް ޝޭކްސްޕިއަރގެ) ހެމްލެޓް ތަމްސީލު ހާދަހައި ދެކިލާހިތްވެއެވެ! އިސްޓޭޖް މަތީގައި ހެމްލެޓްގެ ބައި އެކުޅޭ މުމައްސިލެއް ހެމްލެޓްގެ ބައި ކުޅޭއިރު އިސްޓޭޖުގެ ކޮޅުކޮޅަށް ހަލުވިކަމާއެކު ހަރަކާތްތެރިވާ މަންޒަރު ފެނިއްޖެ ނަމަ އެއީ އަޅުގަނޑަށް ލިބޭނެ ކޮންފަދަ އުފަލެއްތޯއެވެ!\nކިޔާފައިވާ ޢަދަދު: 7830\nދިމްނާ އަށް ދެތިން ފިލްމެއްގައި މަސައްކަތް ކުރާނޭ ފުރުސަތު ލިބުމާ އެކު ތިމާ އަކީ ވަރަށް ރީތި މީހެކޭ ހީ ކުރެވޭން ފަށައިފިއެވެ. ހިތް އަރައިގެން އެ ދިޔަ ގޮތަށް ގޮސް މަޑު ކޮށްލީ ހަތް ވަނަ އުޑުގައެވެ. ދުވަހެއް ދުވަހަކަށް އޭނާގެ ގޮތް ދޫ ނުކުރުމާއި، ބޮޑާ ކަން ދިޔައީ އިތުރު ވަމުންނެވެ.\nރޯދަ ހަދިޔާ – (ހަލީސާ – 18)\n25 ޖުލައި 2013ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 4255\nދަތުގެ ޑޮކްޓަރު ދަތުގެ މުޢާއިނާ ކުރާނީ ބަލިމީހާގެ އަނގައިގެ ތެރެއަށް އެރިހުރެގެނެއް ނޫނެވެ.\nމީހަކު ދަތެއްގައި ރިއްސާތީ ދަތުގެ ޑޮކްޓަރެއްގާތަށް ދިޔައެވެ. އަދި ބުންޏެވެ. “ޑޮކްޓަރ، އިއްޔެއިންސުރެން މިއުޅެނީ ދަތެއްގައި ވަރަށް ރިހޭތީ.” މިހެން ބުނުމުން އޭނާގެ ދަތުގައި ރިއްސަނީ ކީއްވެގެންތޯ ބެލުމަށްޓަކައި އޭނާގެ އަނގަތެރެ ބަލައިލަން ބޭނުންވެގެން އޭނާގެ އަނގަ ހުޅުވުމަށް ޑޮކްޓަރު އެދުނެވެ. އޭތް! ރޯދަވެރިޔާއޭ\n24 ޖުލައި 20132 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 4492\nޢަބްދުﷲ ޞާދިޤުވަރަށްބޮޑަށް ކަރު ހިއްކައިފިކަން އެނގިއްޖެ މިހާރު ވަރަށްބޮޑަށް ބަނޑުހައިވެއްޖެކަން އެނގިއްޖެ މިހާރު ނިކަން ބަލާށެ މިވީ އިރުކޮޅަށް ދުވާލުދަމުން ނިކަން ރުޅީގެ އަސަރު ގަދަވެގެން ދަނީއެ މިހާރު\nދެތަލިވަނީ ހިކިފައި ބަރުވެ ބޯ، ހަކަތަ ނެތިފައި އެ ތަށިމަތީގެ ހަނދާން ރޭގެ، އާވަނީއެ މިހާރު


Barista eh eynage customerakah firimeehaage Kidney hadhiyaakohffi - vNews.mv\nބަރިސްޓާއެއް އޭނާގެ ކަސްޓަމަރަކަށް ފިރިމީހާގެ ކިޑްނީ ހަދިޔާކޮށްފި\nމަރްޔަމް ޝަނީޒާ 07 January 2019, 00:34\nސްޓާބަކްސްގައި މަސައްކަތްކުރާ އަންހެން މުވައްޒަފެއްގެ ފިރިމީހާ އޭނާގެ އަންހެނުން މަސައްކަތް ކުރާ ކޮފީ ޝޮޕަށް އާންމުކޮށް އަންނަ ކަސްޓަމަރަކަށް ކިޑްނީ ހަދިޔާ ކޮށްފިއެވެ.\nމިއީ ވޮޝިންޓަން ސްޓޭޓްގައި ހުންނަ ސްޓާބަކްސްގެ ބަރިސްޓާރއެއް އޭނާގެ ރެގިއުލާ ކަސްޓަމަރަކަށް ކޮފީގެ އިތުރުން ދިން ހަދިޔާއެއްގެ ވާހަކައެވެ.\nސްޓާބަކްސްއިން އާންމުކޮށް ހިދުމަތްހޯދާ ސިފައިންގެ ކުރީގެ މީހެއް ކަމަށްވާ ވިންސް ވިލާނޯއަށް އާންމުކޮށް ކޮފީތަށި ގެނެސްދޭ ބަރިސްޓަރއަކީ ނިކޯލް މެކްނީލްއެވެ. އެއް ދުވަހެއްގެ ހެނދުނު ވިލާނޯއަށް ކޮފީތަށި ގެނެސްދިން އިރު ފެންނަފެނުމުގައި ވިލާނޯ ބަލިކަމުގެ އަސަރު ނިކޯލްއަށް ފާހަގަ ކުރެވުނެވެ.\nއެމެރިކާގެ އޮންލައިން ނޫހަކާ ހަވާލާދީ ވިލާނޯ ބުނީ ނިކޯލްއަކީ ތެދުވެރި، އޯގާތެރި އާ ކަންކަން ދަސްކުރާހިތްވާ މީހެއް ކަމަށެވެ. "އޭނާ އެހީ ކިހިނެތްހޭ ކަންކަން، ރަނގަޅު ދުވަހެއްހެން ހިޔެއް ނުވެއޭ" ވިލާނޯ ބުންޏެވެ.\nއެދުވަހު ބަރިސްޓާއަށް އޭނާގެ ހާލުކިޔާދީ ކިޑްނީ ފެއިލްވަމުންދާ ކަމަށާއި، ދާދި އަވަހަށް ހަފްތާއަކު އެއްފަހަރު ޑައިލިސިސް ހަދަން ޖެހިދާނެ ކަމަށާއި، ދިރިހުރުމަށްޓަކައި މުޅިން އާ ކިޑްނީއެއް ބޭނުންވާ ކަމަށް ވިލާނޯ ބުންޏެވެ.\nވިލާނޯގެ ހާލު އެނގުމުން ތިން ދަރިންގެ މަންމައެއް ކަމުގައިވާ ނިކޯލް ގެއަށްއައިސް އޭނާގެ ފިރިމީހާ ޖަސްޓިން އާއި އެވާހަކަ ހިއްސާކުރިއެވެ.\n"އަހަރެންގެ އަންހެނުން އެވާހަކަ ކިޔާދިން ވަގުތު އަހަރެން ހިތަށްއެރި އަހަރެން މިކަން ކުރާނީއޭ" ކިޑްނީ ހަދިޔާކުރި ޖަސްޓިން ބުންޏެވެ.\nޖަސްޓިން ކިޑްނީ ހަދިޔާކުރަން ނިންމި ހަބަރު ލިބުމުން ސިހުނު ކަމަށާއި، އަދި ނުވެސް ދަންނަ މީހެއް އޭނާގެ ފުރާނަ ސަލާމަތްކޮށްދޭން ތައްޔާރަށް ހުރި ކަމަށް ހިތަށްއެރި ކަމަށް ވިލާނޯ ބުންޏެވެ.\nޖަސްޓިންގެ ކިޑްނީއަކީ "ޕާފެކްޓް މެޗް" އެއް ކަމަށް ވުމުން ވިލާނޯ އާއި ޖަސްޓިން ސާޖަރީހެދީ މިދިޔަ މަހުއެވެ. ކިޑްނީ ބަދަލުކުރުމުގެ އޮފަރޭޝަން ކުރިޔަށް ގެންދިޔައީ 26 ޑިސެމްބަރު 2018 ގައި ޔުނިވަސިޓީ އޮފް ވޮޝިންޓަން މެޑިކަލް ސެންޓަރުގައެވެ.\nމިސާޖަރީ ކާމިޔާބުވެފައިވާއިރު ވިލާނޯ އާއި އޭނާ އާންމުކޮށް ހިދުމަތްހޯދާ ސްޓާބަކްސްގެ ބަރިސްޓަރ ނިކޯލްގެ ފިރިމީހާ ޖަސްޓިންއަކީ މިހާރު ގާތް ދެރަހްމަތްތެރިންނަށްވެސް ވެއްޖެއެވެ.\nސާޖަރީ ހެދި ޑޮކްޓަރު ކެރީ މިނޭލީ ބުނީ މިއީ އިންސާނިއްޔަތުކަމުގައި ހުރި ކުޅަދާނަކަން ނުވަތަ އެ މިންވަރު ދައްކުވައިދިން ރީތި މިސާލެއް ކަމަށެވެ.


"އަހަރެމެންގެ އަޑު، އަންހެނުންނަށް ކުރާ އަނިޔާއާ ދެކޮޅަށް" މިޝިޢާރުގެ ދަށުން ބޭއްވި ޙަފްލާގައި ނައިބު ރައީސް ޑޮކްޓަރ މުޙަންމަދު ވަޙީދު ދެއްކެވި ވާހަކަފުޅު - The President's Office\n"އަހަރެމެންގެ އަޑު، އަންހެނުންނަށް ކުރާ އަނިޔާއާ ދެކޮޅަށް" މިޝިޢާރުގެ ދަށުން ބޭއްވި ޙަފްލާގައި ނައިބު ރައީސް ޑޮކްޓަރ މުޙަންމަދު ވަޙީދު ދެއްކެވި ވާހަކަފުޅު\n12 މާރިޗު 2011، ރިފަރެންސް: PRO/NRW/2011/04\nالحمـد للـه ربّ العـالمـين ، والصّـلاة والسّـلام علـى محـمّد وعلى آلـه وصحـبه أجمعـين.\nޢިއްޒަތްތެރި މިނިސްޓަރ އޮފް ހެލްތް އެންޑް ފެމިލީ އަދި އެމިނިސްޓްރީގެ އިސްބޭފުޅުން، ރާއްޖޭގެ ފިލްމީ ދުނިޔޭގެ ވަރަށް ކުލަގަދަ ތަރިންތައް އަދި މިތަނަށް ޙާޒިރުވެ ވަޑައިގެން ތިއްބެވި އެންމެހާ ޢިއްޒަތްތެރިން.\nއާދެ! މިއަދު ފަރިވާ ފިލްމްސްގެ ފަރާތުން އިސްނަންގަވައިގެން އަދި ޚާއްޞަކޮށް ޙުސައިން އަންވަރާއި ނިޢުމާ އިސްނަންގަވައިގެން މި މުހިންމު ޙަފްލާ ރޭއްވެވި ކަމަށްޓަކައި އެފަރާތްތަކަށް އަޅުގަނޑު ވަރަށްބޮޑަށް ޝުކުރު ދަންނަވަން. އަދި ހަމައެހެން، މިޙަފްލާގައި ވާހަކަދައްކާލުމުގެ ފުރުސަތު އަޅުގަނޑަށްވެސް ދެއްވިކަމަށްޓަކައި ޝުކުރު އަދާކުރަން.\nއާދެ! ބައިނަލްއަޤްވާމީ އަންހެނުންގެ ދުވަހުގެ މުނާސަބަތުގައި ރޭވިފައިވާ އެކިއެކި ޖަލްސާތަކާއި ޙަފްލާތައް ރާއްޖޭގައި ކުރިއަށް އެބަދޭ. އެގޮތުން އަޅުގަނޑަށް އެނގިފައިވާ ގޮތުގައި މިއީވެސް، އެމުނާސަބަތާ ގުޅިފައިވާ ޙަފްލާއެއް. އަދި އެނގިވަޑައިގަންނަވާނެ ފަދައިން މިއަހަރަކީ ވަރަށް ޚާއްޞަ އަހަރެއް. ސަބަބަކީ ބައިނަލްއަޤްވާމީ އަންހެނުންގެ ދުވަސް ފާހަގަކުރާތާ 100 އަހަރު ފުރުނު އަހަރު މިއަހަރު މިއީ. އަދި އެނގިވަޑައިގަންނަވާނެ ފަދައިން ބައިނަލްއަޤްވާމީ އަންހެނުންގެ ދުވަހެއް މީގެ 100 އަހަރު ކުރިން ފާހަގަކުރަން ޖެހުނު ސަބަބަކީ، އަންހެނުންގެ ޙައްޤުތައް ލިބިގަތުމަށްޓަކައި ޚާއްޞަކޮށް މަސައްކަތްކުރާ އަންހެނުންނަށް އަންހެނުންގެ ޙައްޤުތައް ލިބިދިނުމަށްޓަކައި ކުރަން ފެށި މަސައްކަތެއް. ނަމަވެސް، މިއަދާ ހަމައަށް އައިއިރުގައިވެސް އަދިވެސް އަޅުގަނޑު ދަންނަވާނީ، ދުނިޔޭގެ ވަރަށް ގިނަ ތަންތާނގައި އެޙައްޤުތައް ފުރިހަމައެއްކޮށް އަންހެނުންނަކަށް ނުލިބެޔޭ.\nއަންހެނުންނަށް ދިމާވާ އަނިޔާތަކުގެ ތެރޭގައި ދެންމެ ނިޢުމާ އެ ދެއްކެވީ، ޖިސްމާނީ ގޮތުންނާއި އަދި ނަފްސާނީ ގޮތުން ދިމާވާ ބޮޑެތި އަނިޔާތަކުގެ ވާހަކަ. އޭގެ އިތުރުން، މަސައްކަތުގެ ދުނިޔޭގައިވެސް، މަސައްކަތުގެ ދާއިރާގައިވެސް ދިމާވާ ވަރަށްގިނަ އުނދަގޫތަކާއި އަނިޔާތައް ހުރޭ. އެގޮތުން އަންހެނުންނާ ފޮށުމާއި، އަންހެނުންނާ ދިމާކުރުމާއި، އެކިއެކި ގޯނާތައް ކުރުން އެއީ، ދުނިޔޭގެ ވަރަށްގިނަ ތަންތާނގައި ހިނގަމުންދާ ކަންތައްތައް. އެހެންވީމާ، އެކަންތައްތައް ހުއްޓުވައި އަންހެނުންނަކީވެސް ފިރިހެނުންނާ އެއް ހަމައެއްގައި އެއް ޙައްޤުތަކެއް ލިބިފައިވާ ބަޔަކަށް ހެދުމަށްޓަކައި ކުރާ މަސައްކަތުގެ ތެރެއިން ކޮންމެ އަހަރަކުވެސް ބައިނަލްއަޤްވާމީ އަންހެނުންގެ ދުވަހެއް ފާހަގަކުރެވެމުން މިދަނީ.\nއަޅުގަނޑަށްވެސް ހަމަ ވަރަށް ބޮޑަށް ރާއްޖޭގައި އަންހެނުންނަށް ދިމާވާ އަނިޔާތަކާ ބެހޭގޮތުން މަޢްލޫމާތު ލިބެމުން އެބަދޭ. އަދި ދެންމެ އެވިދާޅުވި ތަފާސް ހިސާބުވެސް ވަރަށްގިނަ ބަޔަކަށް މިހާރު އެނގޭ. އަޅުގަނޑު ދަންނަވާނީ މިކަން ހުއްޓުވުމަށްޓަކައި ވަރަށްގިނަ ފަރާތްތަކުން މިހާރު މަސައްކަތް ކުރައްވަމުން އެބަ ގެންދަވައޭ. އެގޮތުން ޚާއްޞަ ގޮތެއްގައި އަޅުގަނޑު ފާހަގަކުރަން، މިހާރު ރައްޔިތުންގެ މަޖިލީހަށް ހުށަހެޅިފައިވާ ބިލް. އެއީ ގޭތެރޭގައި އަންހެނުންނަށް ދެވޭ އަނިޔާތައް ހުއްޓުވުމަށްޓަކައި ހުށަހެޅިފައިވާ ބިލެއް. އެހެންވީމާ، އަޅުގަނޑު އުންމީދު ކުރަން، ދާދި އަވަހަށް ރައްޔިތުންގެ މަޖިލީހުގެ ފަރާތުން އެ ބިލް ފާސްކުރައްވާނެ ކަމަށް. އަދި އަންހެނުންގެ ޙައްޤުތައް ލިބިދިނުމުގައި ދައުލަތުގެ ހުރިހާވެސް މުއައްސަސާތަކަކުން ވަރަށް ވަރުގަދަ އެއްބާރުލުމެއް ދީގެން މަސައްކަތް ކުރައްވަމުން ގެންދަވާނެ ކަމަށް.\nއާދެ! އަންހެނުންގެ ޙައްޤުތައް ލިބިދިނުމަށްޓަކައި އަޅުގަނޑު ގަބޫލުކުރާގޮތުގައި ކުރަންޖެހޭ އެންމެބޮޑު އެއްކަމަކީ އަންހެނުން ބާރުވެރިކުރުވުން. އަންހެނުން ބާރުވެރިކުރުވުމަށްޓަކައި ކުރަންޖެހޭ ކަމެއް، އަންހެނުންނަކީ އާމްދަނީ ލިބޭ ބަޔަކަށް ހެދުން. އާމްދަނީ ލިބި އަމިއްލަ ފައިމައްޗަށް ތެދުވެވޭ، ބާރުވެރި ބަޔަކަށް ހެދުމަކީ އެއީ، ވަރަށް މުހިންމު ކަމެއް ކަމަށް އަޅުގަނޑު ގަބޫލު ކުރަން. އޭރުން ޒަވާޖީ ޙަޔާތުގައިވެސް ދެމަފިރިންނަކީ އާމްދަނީ ލިބި، އެކެއްގެ މައްޗަށް އަނެކަކު މާބޮޑަށް ބަރޯސާނުވެ އުޅެވޭވަރުގެ މިނިވަންކަމެއް އޮތް މީހެއްކަމަށްވާނަމަ، ޢާއިލާގެ ތެރޭގައިވެސް އަންހެނުންގެ ބާރު އިތުރުވެގެންދާނެ ކަމަށް އަޅުގަނޑަށް ގަބޫލުކުރެވޭ.\nއާދެ! އެކަމާ ދޭތެރޭގައި ވިސްނާލާއިރުގައި ޝައްކެއްނެތް ކުރިއާ އަޅާބަލާއިރުގައި ގިނައަދަދެއްގެ ޚާއްޞަކޮށް ޒުވާން އަންހެނުން މިހާރު ވަޒީފާ އަދާކުރަމުން ގެންދޭ. ނަމަވެސް ހިތާމއަކީ، އަދިވެސް އުމުރުން 16 އަހަރުން މަތީގެ ވަރަށް ގިނަ އަންހެން ކުދިންނާއި އަންހެނުންނަކީ މާބޮޑު ކަމެއްނެތި ތިބޭ ބައެއް. އާދެ! އުމުރުން 16 އަހަރުގައި ސްކޫލް ދައުރު އެބަ ނިމޭ ވަރަށްގިނަ ކުދިންނަށް. މި ދުވަސްވަރުގައި އިތުރު ތަޢްލީމީ ފުރުސަތެއް ނެތި، އިތުރު ތަމްރީނެއް ނެތި ވަރަށްގިނަ ކުދިންތަކެއް އެބަ ގޭގައި ތިބޭ. އަދި ހަމައެހެންމެ 18 އަހަރުވުމަށްފަހުގައިވެސް، އަންހެނުންނަށް ވަޒީފާ ލިބުނު މިންވަރުން އަދިވެސް ހަމަ ވަރަށްމަދު ބައެއް، މަސައްކަތުގެ ދާއިރާއަށް މިނުކުންނަނީ. ހަމަ ގިނަ ޒުވާން އަންހެނުންނަކީ އަދިވެސް ހަމަ ޢާއލާގެ ފިރިހެނުންނަށް ލިބޭ އާމްދަނީގެ މައްޗަށް ބުރަވެގެން ތިބޭ ބައެއް.\nމިއަދު ޚާއްޞަކޮށް ތަޢްލީމީ، ޒަމާނީ ދުވަސްވަރެއްގައި އަޅުގަނޑުމެން އެބަ ގަބޫލުކުރަންޖެހޭ ޢާއިލާގެ ދިރުމަށްޓަކައި ޤައުމުގެ ތަރައްޤީއަށްޓަކައި އަންހެނުންނާއި ފިރިހެނުންނަކީ އެއްވަރަކަށް ޙިއްޞާ ކުރާ ބަޔަކަށްވުން. އެކަމަކީ މުހިންމު ކަމެއްކަމުގައި އަޅުގަނޑުމެން އެންމެން އެބަ ދެކެންޖެހޭ. އަޅުގަނޑުމެން، ޚާއްޞަކޮށް ފިރިހެނުން އެބަ ގަބޫލުކުރަންޖެހޭ، އަންހެނުންނަކީ އަޅުގަނޑުމެންނާ ހަމަ އެއްވަރަށް ޙައްޤުތަކެއް ލިބިގެންވާ ބައެއްކަން. މިއަދު އަޅުގަނޑުމެންނަށް އެއްވެސް ޙާލަތެއްގައި ގަބޫލުކުރެވޭކަށް ނެތް، އަންހެނުންނަކީ އަޅުގަނޑުމެން ފިރިހެނުންނަށްވުރެ ނިކަމެތި ދެރަ ބައެއްގެ ގޮތުގައި ބެލެވޭކަށް ނެތް. އާދެ! މުޅި ދުނިޔެ ގަބޫލުކުރާ މުޢާހަދާތަކާއި އެކިއެކި އެއްބަސްވުންތަކުގައި ދިވެހިރާއްޖެ މިވަނީ މިދުނިޔޭގެ މެންބަރެއްގެ ގޮތުގައި ސޮއިކޮށް އެއްބަސްވެފައި. އެގޮތުން އިންސާނީ ޙައްޤުތަކާބެހޭ ބޮޑެތި މުޢާހަދާތަކުގައިވަނީ ދިވެހިރާއްޖެ ސޮއިކޮށްފައި. ޚާއްޞަ ގޮތެއްގައި އަންހެނުންނަށް ދެވޭ އެކިބާވަތްބާވަތުގެ އަނިޔާތަކުން އެމީހުން ޙިމާޔަތް ކުރުމަށްޓަކައި ހެދިފައިވާ ކޮންވެންޝަން "ސީޑޯ" ގައި އަޅުގަނޑުމެންވަނީ ސޮއިކޮށްފައި. އަދި ހަމައެހެން، ކުޑަކުދިންނަށްވެސް އަޅުގަނޑު މިވާހަކަ މި ދަންނަވަނީ، މިއަދު އަޅުގަނޑަށް އެނގިފައިވާ ގޮތުގައި ކުޑަކުދިންނަށް ލިބޭ ޙައްޤުތަކާބެހޭގޮތުންވެސް ކޮންމެވެސް ވަރަކަށް މިޖަލްސާގައި އަލިއަޅުވާލައްވަން ގަސްދުކުރައްވާފައިވާތީ.\nކުޑަކުދިން ޙިމާޔަތް ކުރުމަށްޓަކައި، އެކުދިންގެ ޙައްޤުތައް ރައްކާތެރި ކުރުމަށްޓަކައި ހެދިފައިވާ ކޮންވެންޝަނެއްވެސް އެބައޮވޭ. ކޮންވެންޝަން އޮފް ދަ ރައިޓްސް އޮފް ދަ ޗައިލްޑް. މިމުޢާހަދާއަކީ މިހާތަނަށް ދުނިޔޭގައި އެންމެގިނަ އަދަދެއްގެ ޤައުމުތައް ސޮއިކޮށްފައިވާ މުޢާހަދާ. މިމުޢާހަދާތަކުގައި އެކުލެވިފައިވަނީ ދުނިޔޭގެ އާބާދީގެ ގިނަ ބަޔަކު ގަބޫލުކުރާ އުޞޫލުތަކެއް. ގަބޫލުކުރާ ކަންތައްތަކެއް. އެހެންވީމާ، މި 21 ވަނަ ޤަރުނުގެ ދުނިޔޭގެ މުޖުތަމަޢުގައި އަޅުގަނޑުމެން އެހެން މީހުންނާ ފައި އެއްވަރުކޮށް ހިނގަން ބޭނުންވާ ކަމަށްވާނަމަ އަޅުގަނޑުމެން އެބަޖެހޭ، އެއެއްބަސްވުންތަކުގައި ހުރި ކަންތައްތަކަށް އަޅުގަނޑުމެން ފަރުވާ ބަހައްޓައިގެން އެގޮތަށް އަޅުގަނޑުމެންގެ ކަންތައްތައްވެސް ރާވައި، އެފެންވަރަށް ހިންގޭތޯ ބަލަން.\nއަޅުގަނޑު އެއްގޮތަކަށްވެސް ޤަބޫލެއް ނުކުރަން މިއަދު އެއްވެސް ތަނެއްގެ ޤާނޫނެއްގައި ޤަރާރެއްގައި އަންހެނުންނަށް އަދި ކުޑަކުދިންނަށް ގޯނާކޮށް، އަނިޔާކުރުން ހުއްދަ ކުރާކަމެއް. އަޅުގަނޑަކަށް ހަމަގައިމުވެސް ފެނިފައެއް ނެތް، އެފަދަ ހުއްދައެއްދޭ ޤާނޫނެއްވެސް ޤަރާރެއްވެސް. ހައްތަހާވެސް މިފެންނަނީ އެކަން މަނާކުރާ ކަންތައްތައް. އެހެންވީމާ، އެއްވެސް މީހަކަށް ނެތް މިއަދު ބުނެވޭކަށް، ތިމަންނައަށް ތިމަންނަ ފިރިއަކަށްވާތީ ނޫނީ ބައްޕައަކަށްވާތީ ނުވަތަ ބޭބެއަކަށްވާތީ ތިމަންނައަށް ތިމަންނަގެ އަންހެން ކޮއްކޮއަށް ނުވަތަ އަނބިމީހާއަށް މިބާވަތުގެ ކަމެއް ކުރެވިދާނެއެކޭ. އަޅުގަނޑުމެންނަށް އެބަ އިވޭ، ބައެއް ޤައުމުތަކުގައި ޢިއްޒަތް ހިފެހެއްޓުމަށްޓަކައި ބައްޕައިން އެމީހުންގެ އަންހެން ދަރިން ޤަތުލު ކުރާ ތަންވެސް. އިނގިރޭސިވިލާތުގައި މިހާރުވެސް އެބަ ހިނގާ މިބާވަތުގެ ކަންތައްތައް. އެމެރިކާގައިވެސް މިބާވަތުގެ ކަންތައްތައް މިހާރުވެސް އެބަ ހިނގާ. ނަމަވެސް އަޅުގަނޑު ދަންނަވާނީ މިއީކީ ތަހުޒީބީ، ޒަމާނީ، އަދި ތަޢްލީމީ ބައެއްގެ މެދުގައި ހިނގައިގެންވާނެ ކަންތައްތަކެއް ނޫން. އަޅުގަނޑުމެން ފަޚުރުވެރިވާންޖެހޭ، ދިވެހިރާއްޖޭގައި މިބާވަތުގެ އެކްސްޓްރީމް ކަންތައްތައް ނުހިނގާތީ. އެހެންވީމާ، ދިވެހިރާއްޖެއަކީ އަބަދުވެސް އަންހެނުންގެ ރޯލު މުޖުތަމަޢުގައި ވަރަށް ހަރުދަނާ ގޮތެއްގައި އޮންނަ ތަނެއް. ވަރަށްގިނަ ރަށްރަށުގައި އަންހެނުންނަކީ އިޙްތިރާމް ކުރެވޭ، އަންހެނުންނަކީ ޢާއިލާގެ ތެރޭގައި ބަސްބުނެވޭ ބައެއްގެ ގޮތުގައި އުޅޭ ބައެއް އަޅުގަނޑުމެންނަކީ. އަޅުގަނޑުމެންގެ ޢާއިލާތަކުގައި، އަޅުގަނޑުމެންގެ ޢާއިލާތަކުގައި އަޅުގަނޑުމެންގެ މާމައިން، މަންމައިންނަކީ ޢިއްޒަތްތެރި ބައެއް. އަޅުގަނޑުމެން އެމީހުންނަށް އިޙްތިރާމް ކުރާ ބައެއް. އަޅުގަނޑުމެން ވިސްނަންވީ އެއިން އެއްވެސް މީހަކަށް އެހެން މީހެއްގެގެ ފަރާތުން އަނިޔާ ލިބޭއިރުގައި އަޅުގަނޑުމެންނަށް ކޮންކަހަލަ އިހްސާސްތަކެއްތޯ ކުރާނީ.\nއެހެންވީމާ، މިމުނާސަބަތުގައިވެސް އަޅުގަނޑުމެން އެބަ ޢަޒުމް ކަނޑައަޅަންޖެހޭ، މިހެން ހުރި ކަންކަން ރަނގަޅު ކުރުމަށްޓަކައި ކުރެވެން ހުރި ހުރިހާ ކަންތައްތަކެއް ކުރަން. އެއީ، ދައުލަތުގެ ފަރާތުން ކުރަން ހުރި ކަންކަން ކަމުގައިވީނަމަވެސް އަދި އަމިއްލަ ފަރާތްތަކުން، އެކިއެކި ކުންފުނިތަކުންނާއި ޖަމްޢިއްޔާތަކުން ކުރަން ހުރި ކަންތައްތައް ކަމުގައިވީނަމަވެސް، މިކަންކަމަކީ އެއީ، އަޅުގަނޑުމެން ކުރަންޖެހޭނެ ކަންތައްތައް. އަދި އަޅުގަނޑުމެންގެ މުޖުތަމަޢުއަކީ، އަޅުގަނޑުމެންގެ ޢާއިލާތަކަކީ، އަންހެނުންނާއި ކުޑަކުދިންނަށް ރައްކާތެރި، އޯގާތެރި، ހިމާޔަތްދޭ ތަންތަން ކަމުގައި ހަދަން އަޅުގަނޑުމެން އެންމެން މަސައްކަތް ކުރަންޖެހޭ.\nމީގެ އެންމެ ބޮޑު ރޯލެއް އަދާކުރަންޖެހެނީ އަޅުގަނޑު ގަބޫލުކުރާ ގޮތުގައި ފިރިހެނުން. އެއީ، ފިރިހެނުންގެ ފަރާތުން ގިނަ ފަހަރަށް އަންހެނުންނަށް އަދި ތުއްތުކުދިންނަށްވެސް އެކިއެކި ގޯނާތައް ކުރެވެމުން މިދަނީ އަޅުގަނޑުމެންގެ މުޖުތަމަޢުގައި. އެހެންވީމާ، އަޅުގަނޑުމެން ފިރިހެނުން މިކަމުގައި އެބަޖެހޭ ވަރަށް ޚާއްޞަކޮށް ވިސްނަން، މިކަމާ ދޭތެރޭގައި އަޅުގަނޑުމެންގެ ދަރިން ބޮޑު ކުރުމުގައި ދޭ ތަރުބިއްޔަތުގެ ތެރެއަށް އަޅުގަނޑުމެން މި ވިސްނުން ގެންނަން. އަޅުގަނޑުމެންގެ ޚާއްޞަކޮށް ފިރިހެން ކުދިން، ބޮޑުވަމުން އަންނައިރުގައި އެކުދިންނަށް އެބަ ވިސްނައިދެވެންޖެހޭ އެކުދިންނަކީ ހަމަ ދެން ތިބި އަންހެން ކޮއްކޮއިން ނުވަތަ ދައްތައިންނާއި އެއްވަރުގެ ބައެއްކަން. އެމީހުންނަށް އޯގާތެރިކޮށް ހިތަންޖެހޭނެކަން. އަދި އަޅުގަނޑުމެން ގޭތެރޭގައި ޢަމަލުތައް ބަހައްޓާއިރުގައިވެސް، ފިރިހެންކުދިންނަށް ކަންކަމުގައި އިސްކަންނުދީ، ހުރހާ ކުދިންނަށްވެސް ހަމަހަމަކޮށް ކަންތައް ކުރެވޭތޯ މަސައްކަތް ކުރުމަކީ އެއީ، އަޅުގަނޑުމެން ބައްޕައިންގެ ގޮތުން، ބެލެނިވެރިއެއްގެ ގޮތުން އަޅުގަނޑުމެންނަށް ކުރެވިދާނެ ކަމެއް. އެހެންވީމާ، މިކަންކަން އެގޮތަށް ކުރައްވާނެ ކަމަށް އަޅުގަނޑު ހީކުރަން. އަޅުގަނޑުމެންގެ މުޖުތަމަޢަކީ، އުފާވެރި ތަނަކަށް ހެދޭނީ އަޅުގަނޑުމެންގެ މުޖުތަމަޢުގައި ދިރިއުޅޭ އަންހެނުންނާއި ފިރިހެނުންނާއި ކުޑަކުދިންނާ އެންމެންނަކީވެސް، އުފަލުގައި ތިބި ބަޔަކަށް ހެދިގެން. އަޅުގަނޑުމެންގެ އާބާދީގެ ދެބައިކުޅަ އެއްބައި، އަންހެނުންނަކީ. އެހެންވީމާ، އަންހެނުންނަށް ނިކަމެތިވާ ގޮތަކަށް ކަންތައްތައް ހުރުމަކީ، އެއީ މުޅި މުޖުތަމަޢަށް، މުޅި ޤައުމަށް އޭގެ އަސަރު ނޭދެވޭ ގޮތުގައި ކުރާނެ ކަމެއްކަން ޔަޤީން.\nއާދެ! އަޅުގަނޑު އުންމީދު ކުރަން، ކުރިއަށްއޮތްތާނގައި ގިނަ އަދަދެއްގެ ޒުވާން އަންހެންކުދިންނަށް ވަޒީފާގެ ފުރުސަތުތައް ލިބޭނެ ދޮރުތައް ހުޅުވޭނެ ކަމަށް. އަދި ޚާއްޞަ ގޮތެއްގައި، ނިޢުމާ އެ ދެއްކެވި ކަހަލަ ތަޖުރިބާތައް ލިބޭ މީސްމީހުންނަށް ފުރިހަމަ ޤާނޫނީ ރައްކާތެރިކަން ލިބި ދައުލަތުގެ ފަރާތުން، ހުރިހާ މުއައްސަސާތަކަކުން، އެއީ، ފުލުހުން ކަމުގައިވީނަމަވެސް، ކޯޓުތައް ކަމުގައިވީނަމަވެސް، ޕްރޮސެކިއުޓަރ ޖެނެރަލް ކަމުގައިވީނަމަވެސް، ދޭންޖެހޭ ފުރިހަމަ ރައްކާތެރިކަން ދެއްވަމުން ގެންދަވާނެ ކަމަށް.\nއާދެ! އަޅުގަނޑުގެ އެއްވެސް ޝައްކެއްނެތް. އަޅުގަނޑުމެންގެ ދިރިއުޅުމުގައި މިބާވަތުގެ ކަމެއް ކުރަން ޢަޒުމް ކަނޑައަޅައިގެން އެކަމަށްޓަކައި މަސައްކަތް ކުރާ ބައެއް ކަމަށްވާނަމަ، އެކަން އަޅުގަނޑުމެންނަށް ހާސިލު ކުރެވޭނެކަން. އަޅުގަނޑުމެންނަކީ ވަރަށް ފަސޭހައިން ރަނގަޅު ކަންތައްތައް ގަބޫލުކުރާ، ޒަމާނީ ގޮތްގޮތަށް ބަދަލުވާ ބައެއް. އެއްގޮތަކަށްވެސް ބޯދާ ކަންތައްތައް ގަބޫލުކޮށްގެން، ދުނިޔޭގެ އެހެން ބައެއް ނާތަހުޒީބީ، ރަށްފުށުގެ އަދި އެކިއެކި ޤަބީލާތަކުގެ އާދަކާދަތައް އަޅުގަނޑުމެންގެ ތެރެއަށް ގެނެސް، އެކަންކަން ގަބޫލުކުރާ ކަހަލަ ބައެއްނޫން އަޅުގަނޑުމެންނަކީ. ކޮންމެ ގޮތަކުން ވިސްނިޔަސްވެސް، ތަޢްލީމީ ގޮތުން ބެލިޔަސް، ޓެކްނޮލޮޖީގެ ގޮތުން ބެލިޔަސް، ސައިންސްގެ ގޮތުން ބެލިޔަސް އަޅުގަނޑުމެންނަކީ އަބަދުވެސް އެންމެ ޒަމާނީ ކަންކަން އަޅުގަނޑުމެންގެ ތެރެއަށް ގެންނަން ހުޅުވިގެން ތިބޭ ބައެއް. އެހެންވީމާ، މިގޮތުން އަޅުގަނޑު މިއަދު އިލްތިމާސް ކުރަން، އަޅުގަނޑުމެންގެ އިޖްތިމާޢީ ކަންކަން ރަނގަޅު ކުރުމުގައިވެސް، ދިރިއުޅުމުގައި ކަނޑައެޅިފައިވާ ރަނގަޅު އާދަކާދަތަކާއި ސްޓޭންޑަޑްތައް އަޅުގަނޑުމެން ގަބޫލު ކޮށްގެން އެކަން އަޅުގަނޑުމެންގެ ތެރެއަށް ތަޢާރަފް ކުރަން އަޅުގަނޑުމެން އެންމެންވެސް މަސައްކަތް ކުރާނެ ކަމަށް.\nއާދެ! އަޅުގަނޑަށް މިފުރުސަތު ދެއްވި ކަމަށްޓަކައި އަޅުގަނޑު މިޙަފްލާ ރޭއްވެވި ފަރާތްތަކަށް، ޚާއްޞަކޮށް މުޙަންމާއަށާއި ޙުސައިންއަށް ވަރަށްބޮޑަށް ޝުކުރު ދަންނަވަން.


raajjein ithuru 45 meehaku covid 19 ah positive vejje\nމެޑްޓެކުން 18 އައިސީޔޫ ވެންޓިލޭޓަރު ގެނެސްފި\nއިތުރު 45 މީހުން ކޯވިޑް19 އަށް ޕޮޒިޓިވްވެ، ރާއްޖޭގައި މި ބަލިޖެހުނު މީހުންގެ އަދަދު 835 އަށްއަރައިފިއެވެ.\nއެޗްޕީއޭއިން ވިދާޅުވީ މިއަދު ޕޮޒިޓިވްވި 45 މީހުންގެ ތެރޭގައި ހިމެނެނީ ބަންގްލަދޭޝްގެ 22 މީހުންނާއި 20 ދިވެހިންނާއި، އިންޑިޔާ މީހަކާއި ނޭޕާލްގެ2މީހެއްކަމަށެވެ. މިއާކު ރާއްޖެއިން މިބައްޔަށް ޕޮޒިޓިވްވި ދިވެހިންގެ ޢަދަދު މިހާރުމިވަނީ 279 އަށް އިތުރުވެފައެވެ. އަދި ބިދޭސީންގެ ޢަދަދު މިހާރު 556އަށް ވަނީ އަރާފައެވެ. މީގެތެރެއިންވެސް އެންމެ ގިނައީ ބަންގްލަދޭޝަށް ނިސްބަތްވާ މީހުންނެވެ.\nމިހާރު ރާއްޖެއިން ޕޮޒިޓިވްވެފައިވާ މީހުންގެ ތެރޭގައި މިހާރުހުރި ކްލަސްޓާތަކަށް ނިސްބަތްވާ މީހުންގެ ޢަދަދު އިތުރުވެފައިވާއިރު އަލަށް ފެނުނު ކްލަސްޓާތައްވެސް ހިމެނޭކަމަށް ނޭޝަނަލް އެމެޖެންސީ އޮޕަރޭޝަން ސެންޓަރުން ވިދާޅުވެއެވެ. ރާއްޖެއިން ޕޮޒިޓިވްވި ބަންގްލަދޭޝް މީހުންގެ އަދަދުވަނީ 460 އަށް އަރާފައެވެ.\nރާއްޖެއިން ކޯވިޑް-19 ފެނުނުތާ މިއަދަށް 64 ދުވަސް ވަނީ ވެފައެވެ. މިހާތަނަށް ޕޮޒިޓިވްވި މީހުންގެ ތެރެއިން ބަލިން ރަނގަޅުވެފައިވަނީ 29 މީހެކެވެ. މީގެ ތެރޭގައި މާލެއިން އެންމެ ފުރަތަމަ ޕޮޒިޓިވްވި ދެމީހުންވެސް ހިމެނެއެވެ. މިހާތަނަށް ރާއްޖެއިން ކޯވިޑަށް ޕޮޒިޓިވްވި ދިވެހި2މީހަކާއި ބަންގްލަދޭޝް ރައްޔިތެއް ވަނީ މަރުވެފައެވެ.\nމަތީގައިވާ ފޮޓޯއާއި ތިރީގައިވާ ފޮޓޯތަކުން ފެނިވަޑައިގަންނަވަނީ މީދޫ ކަޅިބިތްފަރާތު ގޮޑުދޮށުން ގިރަމުންދާ ސަރަހައްދުގައި އެމްޓީސީސީން ޖިއޯ ބޭގް ރިވެޓްމަންޓް ...\nއައްޑޫސިޓީގެ އަވަށު މަޝްވަރާ ކޮމެޓީތަކުގައި ބައިވެރިވެވަޑައިގަތުމުގެ ފުރުޞަތު ކައުންސިލުން ހުޅުވާލައިފި\nއައްޑޫސިޓީ ކައުންސިލްގެ އަވަށުމަޝްވަރާ ކޮމެޓީތަކުގައި ބައިވެރިވެވަޑައިގަތުމަށް ޝައުގުވެރިވާ ފަރާތްތަކަށް އެފުރުޞަތު ކައުންސިލުން އިއްޔެ ހުޅުވާލައިފިއެވެ. ކައުންސިލުން އިއްޔެ ނެރުއްވި ...


SunOnline: India ge go air ge dhathuru thah anekkaa ves raajje ah\nއިންޑިއާގެ ގޯ އެއާގެ ދަތުރުތައް އަނެއްކާވެސް ރާއްޖެއަށް\nއައިޝަތު ފަރީޙާ 03 Dec 2019, 12:08\nގޯ އެއާގެ ދަތުރުތައް ރާއްޖެއަށް ފެށުމަށް ފުރަތަމަ ފްލައިޓު ވީއައިއޭގައި ޖައްސާފައި --- ފޮޓޯ: އެމްއޭސީއެލް\nއިންޑިއާގެ ބަޖެޓް އެއާލައިން ގޯ އެއާ އިން އަނެއްކާވެސް ރާއްޖެއަށް ދަތުރުތައް ފަށައިފިއެވެ.\nއެ އެއާލައިނުން ވަނީ މިދިޔަ އާދިއްތަ ދުވަހުން ފެށިގެން ރާއްޖެއަށް ދަތުރުތައް ފަށައިފައެވެ.\nމާލެ އާއި އިންޑިއާގެ ތިން ސިޓީ އަކާއި ދެމެދު ގޯ އެއާ އިން ދަތުރުތައް ކުރާން ވަނީ ނިންމާފަ އެވެ. އެގޮތުން މާލެ-މުމްބާއީ، މާލެ-ދިއްލީ އަދި މާލެ- ބެންގަލޫރު ރޫޓުން އެ އެއާލައިނުގެ ދަތުރުތައް ބާއްވާން ގޯ އެއާއިން މިހާރުވެސް ވަނީ ޝެޑިއުލް ކޮށްފަ އެވެ.\nމުމްބާއީ އާއި މާލެ އާއި ދެމެދު ހަފްތާ އަކު ތިން ފްލައިޓު، ބެންގަލޫރާއި މާލެ އާއި ދެމެދު ހަފްތާ އަކު ދެ ފްލައިޓު އަދި ދިއްލީ އާއި ދެމެދު ހަފްތާ އަކު ތިން ފްލައިޓު ބާއްވާންވެސް އެ އެއާލައިނުން ވަނީ ނިންމާފަ އެވެ.\nގޯ އެއާއިން އެންމެ ފުރަތަމަ ރާއްޖެ އަށް ދަތުރުތައް ފަށާފައިވަނީ މިދިޔަ އަހަރުގެ އޮކްޓޯބަރު މަހުގެ ތެރޭގައެވެ. އެ ދަތުރުތައް ހުއްޓާލީ މި އަހަރުގެ އޭޕްރީލްމަހުއެވެ.\nއިންޑިއާ އަކީ ރާއްޖޭގެ ފަތުރުވެރިކަމުގެ މުހިއްމު މާކެޓެކެވެ. ޓޫރިޒަމް މިނިސްޓަރު ވިދާޅުވީ އިންޑިއާ އާއި ރާއްޖެ އާއި ދެމެދު އޮންނަ ގުޅުން ބަދަހިވެ އެގައުމުން އަންނަ ޓޫރިސްޓުންގެ އަދަދު ވެސް އިތުރުވަމުންދާ ކަމަށެވެ.\nރާއްޖެއަށް ކުރާ ދަތުރުތަކުގެ އިތުރުން ގޯ އެއާ އިން ވަނީ އިންޑިއާ އާއި ސިންގަޕޫރާ ދެމެދުވެސް ދަތުރުތައް ފަށައިފައެވެ.


Amitabh Bachchan: Bollywood gai 50 aharu - One Online\n(ކ) ފިލްމު "ސާތް ހިންދުސްތާނީ" ގައި އަމީތާބު އަދި (ވ) މިހާރު އަމީތާބު ހުންނަ ގޮތް ----\nއަމީތާބް ބަޗަން: ބޮލީވުޑްގައި 50 އަހަރު\nނޮވެމްބަރު ހަތެއް 1969ގައި ނެރުނު ފިލްމު "ސާތު ހިންދުސްތާނީ" އިން ބޮލީވުޑަށް ލިބިގެންދިޔައީ ހުނަރުވެރި، ވަރުގަދަ ޝަހުސިއްޔަތެއްގެ ވެރިއެކެވެ. ގިނަ ހިޓް ފިލްމުތަކެއް ބޮލީވުޑަށް ނެރެދީފައިވާ މި ތަރިއަކީ ދެވަނަ މީހެއް ނޫނެވެ. ބޮލީވުޑްގެ ޝެހެންޝާހް އަމީތާބް ބަޗަންއެވެ.\nކެމެރާ ކުރިމަތީ ގޯލްޑަން ޖުބްލީ ފާހަގަވެގެންދާއިރުވެސް އަމީތާބަކީ އަދިވެސް މި އިންޑަސްޓްރީގައި އެންމެ ނަން ހިނގާ އެއް ތަރިއެވެ.\nއަމީތާބުގެ މި ކާމިޔާބީ ފާހަގަކުރުމުގެ ގޮތުން އޭނާގެ ދަރި، ބަތަލު އަބީޝެކް ބަޗަން ވަނީ އިންސްޓަގްރާމުގައި ޕޯސްޓެއް ހިއްސާކޮށްފައެވެ. އޭގައި އަބީޝެކް ވަނީ ދަރިއެއްގެ ގޮތުންނާއި ބަތަލެއްގެ ގޮތުން އަދި ފޭނެއްގެ ގޮތުންވެސް މިހާ ފަހުރުވެރިކަމެއް ފެނިގެންދާތީ އުފާވާ ކަމަށެވެ.\n"އެތައް ޒަމާނެއްގެ ސިނަމާއަށް ލޯބިކުރާ މީހުންނަށް ބުނެވޭނެ، އަހަރުމެން ބަޗަންގެ ވަގުތުގައި އުޅުނީމޭ." އަބީޝެކްގެ ޕޯސްޓުގައި ބުނެފައިވެއެވެ. އަދި ފުރިގެން މިދިޔަ 50 އަހަރަށް މަރުހަބާ ކިޔަމުން އިތުރު 50 އަހަރަކަށް އިންތިޒާރު ކުރާކަމަށް ވެސް އަބީޝެކް ވަނީ ޕޯސްޓުގައި ލިޔެފައެވެ.\nފިލްމު އިންޑަސްޓްރީގައި އަމީތާބަށް 50 އަަހަރު ފުރުމުން އިންޑަސްޓްރީގެ ގިނަ މީހުންނާއި އަމީތާބުގެ ފޭނުންވެސް އަންނަނީ މީސް މީޑިއާ މެދުވެރިކޮށް އަމީތާބަށް މަރުހަބާ ކިޔަމުންނެވެ.\n77 އަހަރުގެ އަމީތާބް އަދިވެސް އޭނާގެ ޗާމާއެކު މިވަގުތުވެސް ފިލްމުތަކެއްގައި އަންނަނީ މަސައްކަތް ކުރަމުންނެވެ. އޭގެ ތެރޭގައި އިމްރާން ހަޝްމީއާއެކު ފިލްމު "ޗެހްރޭ" އަދި އަޔުޝްމަން ކުރާނާ އާއެކު ފެނިގެންދާނެ ފިލްމު "ގުލާބޯ ސިތާބޯ" ހިމެނެއެވެ.\nމީގެ އިތުރުން ރަންބީރު ކަޕޫރުގެ ސުޕާ ހީރޯ ފިލްމު "ބްރާމަސްތުރާ" އިންވެސް އަމީތާބު ފެނިގެންދާ އިރު، އިންޑިއާގެ ގައުމީ އެވޯޑު ލިބިފައިވާ ޑައިރެކްޓަރެއް ކަމަށްވާ ނަގްރާޖް މަންޖޫލްގެ ފިލްމު "ޖުންދް" ގައި މުހިންމު ރޯލުން އަމީތާބު ފެނިގެންދާނެއެވެ.


Salaah ge hat-trick un Champion liverpool rangalhu feshumeh\nމުހައްމަދު ސަލާހް، ކާމިޔާބު ކުރި ހެޓްރިކާއެކު ލީޑްސް ޔުނައިޓެޑްގެ މައްޗަށް 4-3 ގެ މޮޅަކާއެކު މި ސިޒަންގެ ލިވަޕޫލުން ފަށައިފި އެވެ.\nސޯޅަ އަހަރު ފަހުން އިނގިރޭސި ޕްރިމިއާ ލީގްގައި ވާދަ ކުރަން ފެށި ލިޑްސް، ކުޅުނު ފުރަތަމަ މެޗުގައި އެންފީލްޑްގައި ލިވަޕޫލް ކޮޅަށް ތިން ލަނޑު ޖެހިދާނެ ކަމަށް މެޗު ފެށުމުގެ ކުރިން ގަބޫލު ކުރެވިފައެއް ނެތެވެ. ޕްރިމިއާ ލީގަށް އެނބުރި އައި ޓީމަކަށް އެންފީލްޑްގައި ލިވަޕޫލް ކޮޅަށް ތިން ލަނޑު މީގެ ކުރިން ޖަހާފައި ވަނީ 18 އަހަރު ކުރިންނެވެ.\nމާސެލޯ ބިއެލްސާގެ ކޯޗްކަމުގެ ދަށުން އިނގިރޭސި ޗެމްޕިއަންޝިޕްގެ ޗެމްޕިއަންކަން ހޯދައިގެން ޕްރިމިއާ ލީގަށް ކޮލިފައިވި، ލީޑްސްއިން މެޗުގައި ދެއްކި ކުޅުމާއެކު އެ ޓީމަކީ ބަލި ކުރަން ފަސޭހެ ޓީމެއް ނޫންކަން ޔަގީންވި އެވެ. ޕްރިމިއާ ލީގްގެ ވަރުގަދަ ކުލަބުތަކަށް ވެސް ލީޑްސްއާ ދެކޮޅަށް ފަސޭހަ ނުވާނެކަން، މާސެލޯ ބިއެލްސާ ރާވާފައިވާ ގޭމް ޕްލޭނުން ހާމަ ކޮށްދެ އެވެ.\nމެޗު 3-3 ން އެއްވަރުވާން ދަނިކޮށް، ލީޑްސް އަށް މެޗު ގެއްލުނީ މެޗުގެ ފަހު ކޮޅުގައި އެ ޓީމަށް ހެދުނު ގޯހަކުންނެވެ. ލީޑްސްގެ ޕެނަލްޓީ އޭރިއާގެ ތެރެއިން ރޮޑްރިގޯ މޮރޭނޯ، ލިވަޕޫލްގެ ފަބިއާނޯއަށް ފައުލު ކުރުމުން ދިން ޕެނަލްޓީން ސަލާހް ލިވަޕޫލް މެޗުން މޮޅުކޮށް ދިން ލަނޑު ކާމިޔާބު ކުރި އެވެ. ސަލާހްގެ ހެޓްރިކްގެ ތެރެއިން ދެ ލަނޑަކީ ޕެނަލްޓީން ކާމިޔާބު ކުރި ލަނޑުތަކެވެ. ލިވަޕޫލަށް މެޗުގެ ލީޑް ފުރަތަމަ ނަގައިދިނީ ވެސް ޕެނަލްޓީ އަކުންނެވެ.\nލިވަޕޫލަށް ދިން ފުރަތަމަ ޕެނަލްޓީއަކީ ސުވާލު އުފެދުނު ގޮތަކަށް ދިން ޕެނަލްޓީ އެކެވެ. ރެފްރީ ޕެނަލްޓީ ދިނީ ސަލާހް ފޮނުވާލި ބޯޅަ ލިޑްސްގެ ރޮބިން ކޮޗް އަތުގައި ސީދާ ޖެހުނު ކަމަށް ނިންމައިގެނެވެ. ނަމަވެސް ވީޑިއޯ ރިޕްލޭއިން ފެންނަނީ ކޮޗްގެ ފައިގައި ފުރަތަމަ ބޯޅަ ޖެހޭ ތަނެވެ. އަތުގައި ޖެހެނީ ފައިގައި ޖެހި މިސްރާބު އޮޅިގެންނެވެ. ވީއޭއާރު މެދުވެރިކޮށް ބަލައި އެ ނިންމުން ބަދަލު ކުރުމުގެ އިހްތިޔާރު އެފަދަ ހާލަތުގައި ރެފްރީއަށް އޮވެއެވެ. ނަމަވެސް އެ ފުރުސަތުގެ ބޭނުން ނުހިފައި ސީދާ ލިވަޕޫލަށް ޕެނަަލްޓީ ދިނެވެ. ފުރަތަމަ ލަނޑު ސަލާހް ކާމިޔާބު ކުރީ އެ ޕެނަލްޓީން ހަތަރު ވަނަ މިނެޓްގަ އެވެ.\nމެޗުގެ 12 ވަނަ މިނެޓްގައި ލީޑްސްއިން ނަތީޖާ ހަމަހަމަ ކުރި އެވެ. އެ ޓީމުގެ ލަނޑު ކާމިޔާބު ކުރީ ޖެކް ހެރިސަން އެވެ. ކަލްވިން ފިލިޕްސް ދިން ބޯޅަ ހަރިސަން ގޯލްގެ ތެރެއަށް ފޮނުވާލީ އޭރިއާގެ ބޭރުގައި ހުރެފަ އެވެ. މެޗުގެ 20 ވަނަ މިނެޓްގައި އެންޑޭ ރޮބަޓްސަން ނަގައިދިން ކޯނަރުން ބޮލުން ފޮނުވާލައިގެން ލަނޑު ކާމިޔާބު ކުރީ ވާޖިލް ވެންޑައިކް ލިވަޕޫލަށް އަނެއްކާ ލިޑް ނަގައިދިނެވެ. ލީޑްސްއަށް އަލުން ނަތީޖާ ހަމަހަމަ ކޮށްދިނީ ޕެޓްރިކް ބެމްފޯޑް އެވެ. އޭނާ ލަނޑު ކާމިޔަބު ކުރީ މެޗުގެ 30 ވަނަ މިނެޓްގަ އެވެ. ތިން މިނެޓް ފަހު ސަލާހް ލިވަޕޫލަށް އަލުން ލީޑް ނަގައިދިނެވެ. ލިވަޕޫލަށް އޭރިއާ ބޭރުން ލިބުނު ހިލޭ ޖެހުން، ލީޑްސްގެ ޑިފެންޑަރުން ބޮޅުން ދިފާއު ކުރުމުން އެ ބޯޅަ ވެއްޓުނީ އޭރިއާގެ ތެރެއަށެވެ. ސަލާހް ވަނީ ގޯލްގެ މަތީ ކަނަށް އެބޯޅަ ވައްދާލަފަ އެވެ. ދެ ވަނަ ހާފުގައި ލީޑްސްއަށް ނަތީޖަ ހަމަހަމަ ކޮށްދިނީ މަޓެއުޝް ކްލިޗް އެވެ.\nއެ ނަތީޖާއިން މެޗު ހަމަހަމަވާން ދަނިކޮށް ލިވަޕޫލްގެ ލަނޑު ޕެނަލްޓީން ސަލާހް ކާމިޔާބު ކުރީ 88 ވަނަ މިނެޓްގަ އެވެ.\nމުހައްމަދު ސަލާހް ލިވަޕޫލް


ފަސްވަނަ ފައިނަލަށް ތިޔަމަސް ނިކުންނަނީ – Ungoofaaru\nބަނޑޭރިގަނޑު/ޙަބަރު/ފަސްވަނަ ފައިނަލަށް ތިޔަމަސް ނިކުންނަނީ\n2 325 1 މިނެޓުން ކިޔާލެވޭ\nސައިފް ގޯލްޑަން ޖުބުލީ ފުޓުބޯޅަ މުބާރާތުގެ ފަސްވަނަ ފައިނަލަށް ތިޔަމަސް މިއަދު ނިކުންނާނެވެ. ތިޔަމަސް އިން ފައިނަލުން ޖާގަ ހޯދީ ސެމީފައިނަލުގެ ދެވަނަ މެޗުގައި މާކުރަތު އެފްޓީ މައްޗަށް ކުރިހޯދައިގެންނެވެ. މިމެޗު ތިޔަމަސް އިން ކާމިޔާބުކުރީ 3-0 ނަތީޖާއިންނެވެ.\nމިމެޗުގައި ތިޔަމަސްގެ ލަނޑުތައް ކާމިޔާބު ކޮށްދިނީ ހަސަން އީނާޒް އާއި ހުސައިން ޝިޔާމް އަދި އިބްރާހީމް ހަސަންއެވެ. މެޗުގެ މޮޅުކުޅުންތެރިޔާގެ މަޤާމްހޯދީ ތިޔަމަސްގެ ހަސަން ނިޝާންއެވެ.\nމިމޮޅާއެކު ތިޔަމަސް ވަނީ މިމުބާރާތުގެ ފައިނަލްގައި ކުޅުމުގެ ފުރުސަތު ފަސްވަނަ ފަހަރަށް ހޯދާފައެވެ. ތިޔަމަސް ސެމީފައިނަލްގެ ފުރުސަތު ހޯދާފައިވަނީ ގްރޫޕް ސްޓޭޖްގެ ފުރަތަމަ މެޗުގައި 5-0 ން ވައިނޮޓް ސްޕޯރޓްސް އަތުން މޮޅުވެ ދެވަނަ މެޗުގައި ޑަބަލްއެލް އާއި ލަނޑެއް ނުޖެހި އެއްވަރުކޮށް4ޕޮއިންޓާއެކު ގުރޫޕްގެ އެއްވަނަ ޓީމުގެ ގޮތުގައެވެ. މުބާރާތުގައި މިހާތަނަށް 8 ގޯލް ކާމިޔާބު ކޮށްފައިވާއިރު ބައިކޮޅަށް އަދި ގޯލެއް ވަދެފައެއް ނުވެއެވެ.\nމެޗުގެ މޮޅުކުޅުންތެރިޔާގެ މަޤާމްހޯދީ ތިޔަމަސްގެ ހަސަން ނިޝާން\nމުބާރާތުގެ ފައިނަލްގައި ވާދަކުރާ ޔަންގް ސްޓަރ ސެމީން ޖާގަހޯދީ ގުރޫޕް އޭ ގެ އެއްވަނަ ޓީމުގެ ގޮތުގައެވެ. މުބާރާތުގެ ފުރަތަމަ މެޗު އެފްސީ އޯކޭ އަތުން 4-0 ން މޮޅުވެ އަދި ދެވަނަ މެޗު މާކުރަތު އެފްޓީ އަތުން 6-0 ން މޮޅުވެ ހޯދި6ޕޮއިންޓާއެކުއެވެ. ޔަންގް ސްޓަރ އިން މިމުބާރާތުގައި 12 ގޯލް ޖަހާފައިވާއިރު ބައިކޮޅަށް އަދި ގޯލެއް ވަދެފައެއް ނުވެއެވެ.\nޔަންގް ސްޓަރ އަކީ މިމުބާރާތުގެ ފައިނަލްގައި2ފަހަރު ވާދަކޮށް އެއްފަހަރު ކާމިޔާބުކޮށްފައިވާ ޓީމެކެވެ. އެއްމެ ފުރަތަމަ ޔަންގް ސްޓަރ ފައިނަލްކުޅުނީ ސައިފް ގޯލްޑަން ޖުބުލީ2ވަނަ މުބާރާތުގައެވެ. އެފަހަރު ފައިނަލްގައި ޔަންގް ސްޓަރ ބަލިވީ 2-1 ތިޔަމަސް އަތުންނެވެ. ޔަންގް ސްޓަރ މިބުރާތް ކާމިޔާބުކުރީ 2015 ވަނަ އަހަރުއެވެ. އެއަހަރު ޔަންގް ސްޓަރ މުބާރާތް ކާމިޔާބުކުރީ ފައިނަލްގައި ޑަބަލްއެލް އާއި ވާދަކޮށް ޕެނަލްޓީ ޖަހައިގެން ޑަބަލްއެލްގެ މައްޗަށް ކުރިހޯދައިގެންނެވެ. މިއީ ޔަންގް ސްޓަރ މިމުބާރާތުގެ ފައިނަލްކުޅޭ3ވަނަ ފަހަރެވެ.\nމިމުބާރާތުގެ ޗެމްޕިއަންކަން މިހާތަނަށް ހޯދާފައިވަނީ3ޓީމަކުންނެވެ. އެއީ ފުރަތަމަ ތިންމުބާރާތް ތިޔަމަސް އެކްސް އަދި4ވަނަ މުބާރާތް ޔަންގް ސްޓަރ އަދި5ވަނަ މުބާރާތް ޑަބަލްއެލްއެވެ.\nޖަމިއްޔަތުއްސައިފްގެ ރަންޔޫބިލް އާއި ގުޅުވައިގެން ކުރިއަށް މިގެންދާ ސައިފް ގޯލްޑަން ޖުބުލީ ފުޓުބޯޅަ މުބާރާތުގެ އޮފިޝަލް އޮންލައިން މީޑިއަރ ޕާޓްނަރަކީ އުނގޫފާރު ޑޮޓްކޮމްއެވެ. މިމުބާރާތުގެ ގްރޫޕް ސްޓޭޖްގެ ހުރިހައި މެޗެއްގެވެސް ލައިވް ކަވަރޭޖް އުނގޫފާރު ޑޮޓްކޮމް އިން ގެނެސްދޭއިރު ސެމީފައިނަލް އަދި ފައިނަލް އުނގޫފާރު ޑޮޓްކޮމްގެ ފޭސްބްކް ޕޭޖުން ލައިވް ކުރާނެއެވެ.\nއަޅެ މީގެންވެސް ކޮމެންޓުރީ ގެނެސްދޭނަމަ ފައިނަލަކަސް


މަސްވެރިންނާއެކު ފައިސާގެ މުއާމަލާތްތައް ކުރުމަށް ޙާއްސަ އެޕްލިކޭޝަނެއް ތައާރަފްކުރަނީ މަސްވެރިންނާއެކު ފައިސާގެ މުއާމަލާތްތައް ކުރުމަށް ޙާއްސަ އެޕްލިކޭޝަނެއް ތައާރަފްކުރަނީ\nޕީއެސްއެމް ނިއުސްއާ ވާހަކަދައްކަވަމުން މިފްކޯއިން ސީއީއޯ އިސްމާއިލް ފައުޒީ މި އެޕްލިކޭޝަންގެ މަސައްކަތަށް މިހާރު ކުރަމުންދާކަމަށާއި، އަންނަ ނޮވެމްބަރުމަހުގެ ފަހުކޮށް އެޕްލިކޭޝަން ބޭނުންކުރަން ފެށޭވަރު ވާނެކަމަށެވެ.\n" އެޕްލިކޭޝަންގެ ތެރެއިން ވަރަށް ބޮޑެތި ލުއިފަސޭހަތެކެއް ލިބިގެންދާނެ، ފައިސާ ދެއްކުމުގެ އިތުރަށް މިފްކޯގެ ސެންޓަރުތަކުން ލިބޭ ޙިދުމަތްތައް މިސާލަކަށް ތެޔޮ ގަތުމަށްފަހު ބިލްވެސް ޑިޖިޓަލްވާނެ އެޕްލިކޭޝަން ތެރެއިން، އަދި އައިސް ގަތުމަށްފަހުވެސް ބިލް ފެންނާނެ އެޕްލިކޭޝަން ތެރެއިން، މަސްވެރިންނަށް ހުރިހާ ބިލްތަކެއްގެ ތަފްސީލް މި އެޕްލިކޭޝަންގެ ތެރެއިން ފެންނާނެ،" އިސްމާއިލް ވިދާޅުވިއެވެ.\nމިފްކޯއިން މިހާތަނަށް މަސްވެރިންނާއެކު ފައިސާގެ މުއާމަލާތްތައް ކުރަމުންދިޔައީ ނަގުދު ފައިސާއިންނެވެ. އެހެންނަމަވެސް މި އެޕްލިކޭޝަން ލޯންޗުކުރުމުން މިފްކޯއިން މަސްވެރިންނާއެކު ފައިސާގެ މުއާމަލާތްތައް މީގެފަހުން ކުރާނީ އޮންލައިންކޮށެވެ.\nމިހާރުވެސް މިފްކޯއިންދަނީ އެކުންފުންޏަށް ކިރާ މަހުގެ ފައިސާ އޮންލައިންކޮށް މަސްވެރިންނަށް ޖަމާކޮށްދެމުންނެވެ. އަދި މިއީ މަސްވެރިންނަށްވެސް އަދި މިފްކޯއަށްވެސް އޭގައި ފަސޭހަތަކެއް ހުރި ކަމެއް ކަން އިސްމާއިލް ފާހަގަކުރެއެވެ.\nމިދިޔަ އަހަރު މިފްކޯއާއި ބޭންކް އޮން މޯލްޑިވްސްއާއި ގުޅިގެން ތައާރަފްކޮށްފައިވާ މަސްވެރިޔާ ކާޑު ހުރިހާ މަސްވެރިންވެސް ބޭނުންކުރަން ފެށުން މުޙިއްމު ކަމަށް އިސްމާއިލް ވިދާޅުވިއެވެ.\n" ކޮންމެ ފަޅުވެރިއަކަށްވެސް މަސްވެރިޔާ ކާޑު އެބަ ހެދޭ، އެހެންވީމަ މި ކާޑު އެންމެން ހެދުން މުޙިއްމު، ލާރި ބަހާދުވަހު، ހަމަ އޮންލައިންކޮށް ފައިސާ ބަހާލެވޭނެ، މިއީ ލިބިގެންދާނެ ފައްސޭހައެއް މަސްވެރިންނަށްވެސް،" އިސްމާއިލް ވިދާޅުވިއެވެ.\nރާއްޖެއަށް މިދުވަސްކޮޅު މަސްވެރިކަން ރަނގަޅުކަމަށް މިފްކޯއިން ބުނެއެވެ. އެގޮތުން ދުވާލަކަށް އެވްރެޖްކޮށް މިހާރު 260 ޓަނުގެ މަސް މިފްކޯއަށް ކިރަމުންދާކަން މިފްކޯއިން ބުނެއެވެ. މިއަހަރުގެ މިހާތަނަށްވެސް މަސްވެރިންނަށް ގާތްގަނޑަކަށް 525 މިލިއަން ރުފިޔާ ދޫކޮށްފައިވާކަމަށް މިފްކޯއިން ހާމަކުރެއެވެ. އަދި މިދިޔަ އަހަރުވެސް މިފްކޯއިންވަނީ 903 މިލިއަން ރުފިޔާ ފައިސާގެ ގޮތުގައި މަސްވެރިންނަށް ދެވިފައިވާ ކަމަށް މިފްކޯއިން ހާމަކުރެއެވެ.


vnews - 15 meehaku hayyaru koh 30 million rufiyaa ge masthuvaathakethi athulaigenfi\n15 މީހަކު ހައްޔަރުކޮށް 30 މިލިއަން ރުފިޔާގެ މަސްތުވާތަކެތި އަތުލައިގެންފި\nފުލުހުންނާއި ކަސްޓަމްސް ގުޅިގެން މިއަދު ބޭއްވި ނޫސްވެރިންގެ ބައްދަލުވުން\nފުލުހުންގެ އިދާރާއާއި މޯލްޑިވްސް ކަސްޓަމްސް ސާވިސް ގުޅިގެން ހިންގި ތަފާތު ހަތް އޮޕަރޭޝަނެއްގައި 15 މީހުން ހައްޔަރުކޮށް މަގުމަތީގެ އަގު 30 މިލިއަން ރުފިޔާއަށް އަރާ މަސްތުވާތަކެތި އަތުލައިގެންފި އެވެ.\nމިމަހުގެ 13 ވަނަ ދުވަހުން ފެށިގެން 15 ވަނަ ދުވަހުގެ ނިޔަލަށް ހިންގި މި އޮޕަރޭޝަންތަކާއި ގުޅޭ މައުލޫމާތު ދެއްވަމުން ޑެޕިއުޓީ ހެޑް އޮފް ޑްރަގް އެންފޯސްމަންޓް އައިމިނަތު ސުޒީން ވިދާޅުވީ މި ޑްރަގް ނެޓްވޯކް އަތުލައި ގަތުމުގެ މަސައްކަތް ފެށީ މިމަހުގެ 13 ވަނަ ދުވަހު ކަމަށެވެ.\nސުޒީން ވިދާޅުވީ 13 ވަނަ ދުވަހުގެ ރޭ އިންޑިއާގެ ޓްރިވެންޑްރަމް އިން ރާއްޖެއައި ތިން ދިވެހިންގެ ފޮށިތަންމަތި ބަލައި ފާސްކޮށް ގިނަ އަަދަދެއްގެ މަސްތުވާތެކަތި އަތުލައިގެންފައިވާ ކަމަށެވެ. އަދި އެމީހުން ގެނައި ފޮތި ދަބަހަކާއި ކަރުދާސްފޮށި ގަނޑެއްގައި ހުރި ކަދުރު ޕެކެޓްތަކެއް ފާސްކޮށް ބެލިއިރު ފޮތި ދަބަހުގައި ހުރި ޓޮބްލެރޯން ފޮށިތަކުން ފެނުނު ތަކެތި ޓެސްޓް ކުރުމުން އޭގައި 1.210 ކިލޯގްރާމް ހެރޮއިން ހުރިކަން އެނގުނު ކަމަށެވެ. އަދި ކަރުދު ޕެކްޓްތަކުން 7.192 ކިލޯގްރާމް ހަޝިސްއޮއިލް ފެނިފައިވާ ކަމަށްވެސް ވިދާޅުވި އެވެ.\nސުޒީ ވިދާޅުވީ އެތަކެތި އެތެރެކުރުމުގައި ޝާމިލްވާ ފަރާތްތައް ހޯދުމަށް ފުލުހުންނާއި ކަސްޓަމްސްއިން ހާއްސަ އޮޕަރޭޝަނެއް ހިންގި ކަމަށާއި، އެގޮތުން އެތަކެއްޗާއި ހަވާލުވާން އައި އަންހެނަކާއި އެކު ހަތަރު މީހުން ހައްޔަރުކުރެވުނު ކަމަށެވެ.\nމީގެ އިތުރަށް ސުޒީ ވިދާޅުވީ މިމަހުގެ 14 ވަނަ ދުވަހު 30 އަހަރުގެ ފިރިހެނަކު އިތުރު ބަޔަކާއި ގުޅިގެން މަސްތުވާތެކެތީގެ ވިޔަފާރި ކުރަމުންދާ ކަމުގެ މައުލޫމާތު ލިބިގެން ވެލާނާ އިންޓަނޭޝަނަލް އެެއާޕޯޓުން މަސްތުވާތަކެެއްޗާއި އެކު އޭނާ ހައްޔަރުކޮށްފައިވާ ކަމަށެވެ. އަދި 13 ވަނަ ދުވަހުގެރޭ އެއާޕޯޓުން ހައްޔަރުކުރި ހަަތރު މީހުންނާއި އަދި ޖެހިގެން އައި ދުވަހު އެއާޕޯޓުން ހައްޔަރުކުރި 30 އަހަރުގެ މީހާއަކީ އެއް ޑްރަގް ނެޓްވޯކެއްގައި މަސައްކަތްކުރާ ބައެއް ކަން އިންޓެލިޖެންސަށް މައުލޫމާތު ލިބިފައިވާ ކަމަށްވެސް ވިދާޅުވި އެވެ.\nއެހެންކަމުން އެ ނެޓްވޯކަށް އިތުރަށް ފާރަލައި ކްރިމިނަލް ކޯޓުން އަމުރެއް ހޯދައިގެން މިމަހުގެ 15 ވަނަ ދުވަހު ހިންގި އޮޕަރޭޝަނެއްގައި ހުޅުމާލޭގެ ފަސް ތަނެއް ބަލައި ފާސްކޮށް ޖުމްލަ 10 މީހުން ހައްޔަރުކޮށްފައިވާ ކަމަށްވެސް ސުޒީ ވިދާޅުވި އެވެ. އަދި ވިދާޅުވީ މި އޮޕަރޭޝަންގައި އެއްލައްކައަށް ވުރެ ގިނަ ދިވެހި ރުފިޔާއާއި އެކި ގައުމުތަކުގެ ފައިސާ ހޯދިފައިވާ ކަމަށެވެ.\nޑްރަގް އެންފޯސްމަންޓް ޑިޕާޓްމަންޓުން މިމަހުގެ 13 އިން ފެށިގެން 15 ދުވަހުގެ ނިޔަލަށް ހިންގި ހަތް އޮޕަރޭޝަންގައި 13 ފިރިހެނުންނާއި ދެ އަންހެނުން ހައްޔަރުކޮށްފައިވާއިރު ޖުމްލަ 23 ކިލޯ ގްރާމްގެ މަސްތުވާތަކެތި ވަނީ އަތުލައިގެންފަ އެވެ. އަދި އަތުލައިގަނެވުނު މަސްތުވާތަކެތީގެ މަގުމަތީ އަގު 30 މިލިއަން ރުފިޔާއަށް އަރާ ކަމަށް ފުލުހުންނާއި ކަސްޓަމްސް އިން ވަނީ ބުނެފަ އެވެ.


Pakistan Ge Docter Ge Ihumaalun HIV Jehunu Meehunge Adhadhu 500 Ah - Vaguthu\nއަންހެން ފަނޑިޔާރުން އައްޔަން ކުރަން ނިންމީ އިލްމުވެރިންގެ ލަފާ ހޯދާފައި - ނަޝީދު - 43 މިނެޓް ކުރިން\nޕާކިސްތާނުގެ ޑޮކްޓަރުގެ އިހުމާލުން އެޗްއައިވީ ޖެހުނު މީހުންގެ އަދަދު 500 އަށް އަރައިފި\nމީގެ ދެ ހަފްތާކުރިން ޕަކިސްތާނުގެ ޑޮކްޓަރެއްގެ އިހުމާލުން ޕާކިސްތާނުގެ އެތަށް ބަޔަކަށް އެޗްއައިވީ ޖެއްސި މައްސަލައެއް ފެންމަތިވެފައިވާއިރު ޑޮކްޓަރުގެ އިހުމާލުން އެޗްއައިވީ ޖެހުނު މީހުންގެ އަދަދު 500 އަށް ވުރެން މައްޗަށް އަރައިފިކަމަށް ރިޕޯޓްތަށް ބުނެފިއެވެ.\nޕާކިސްތާނުގައި ޑޮކްޓަރެއްގެ އިހުމާލުން ބޭނުންކޮށްފައި ހުރި އިންޖެކްޝަން ޖެހުމުން ގިނަ އަދަދެއްގެ މީހުން އެޗްއައިވީއަށް ޕޮޒިޓީވްވެފައިވާއިރު މީގެ ތެރޭގައި 410 ކުޑަކުދިން ހިމެނެއެވެ.\nރިޕޯޓްތައް ބުނާގޮތުގައި، ފުލުހަށް ހުށަހެޅި މައްސަލައަކާއި ގުޅިގެން މިހާރު އެ މައްސަލައާ ގުޅުން ހުރި ޑޮކްޓަރު ވަނީ ހައްޔަރުކޮށްފައެވެ.\nމި މައްސަލައާ ގުޅިގެން ހައްޔަރުކޮށްފައި ވަނީ ޕާކިސްތަނުގެ ލަރްކަނާ ސިޓީގެ މުޒަފަރު ގަންހާރޯ ކިޔާ ޑޮކްޓަރެކެވެ. ލަރްކަނާ ސިޓީގެ ހޮސްޕިޓަލެއްގައި މަސައްކަތް ކުރަމުން އަންނަ އެ ޑޮކްޓަރުވެސް އެޗްއައިވީ ބައްޔަށް ޕޮޒިޓީވްވެފައިވާކަމަށް ފުލުހުންނާއި ހަވާލާދީ ނޫސްތައް ބުނެއެވެ.\nޕާކިސްތާނުގެ ކަމާއި ބެހޭ ފަރާތްތަކުން ދަނީ މިއީ މި ޑޮކްޓަރު ގަސްތުގައި ކުރިކަމެއްތޯ ބެލުމަށް މަސައްކަތް ކުރަމުންނެވެ.\nމިކަން ކަމާއި ބެހޭ ފަރާތްތަކުން ސަމާލުކަމަަށް އައިސްފައި ވަނީ މިދިޔަ ހަފްތާ ތެރޭގައެވެ. އެއީ އެ ސިޓީގެ ޓައުންއެއްގެ 18 ކުދިން އެޗްއައިވީއަށް ޕޮޒިޓިވް ވުމުންނެވެ. އަދި އެ ކުދިންގެ ހަށިގަނޑުން އެތައް ޖަރާސީމުގެ ބާވަތްތަކެއްވެސް ފެނިފައިވާކަމަށް ރިޕޯޓްތައް ބުނެއެވެ.\n"މި ބައްޔަށް ޓެސްޓު ކުރެވުނު މީހުންގެ ތެރެއިން 90އަށްވުރެ ގިނަ މީހުންނަށް މި ބަލި ޖެހުނުއިރު، އޭގެ ތެރެއިން 65 މީހުންނަކީ ކުޑަކުދީން". އެ ހިސާބުގަނޑުގެ ހެލްްތް އޮފިޝަލަކު އޭއެފްޕީއަށް ބުންޏެވެ.\nކަމާއި ބެހޭ ފަރާތްތަކުން ބުނީ، މިކަމުގައި އިހުމާލު ވަނީ އެއް ޑޮކްޓަރު ކަމަށާއި، އޭނާ މީހުންގެ ގަޔަށް ބޭނުންކޮށްފައި ހުރި އިންޖެކްޝަން ޖަހަމުން އަންނަ ކަމަށެވެ.\nނަވާޒު ޝަރީފުގެ ދަރިކަނބަލުން ހައްޔަރު ކޮށްފި\nހާލަތު ބަޔާންކުރުމަށް ކަރުތާ ފެނަށް އެރުނު ނޫސްވެރިޔަކަށް ތައުރީފް އޮހެނީ\nޕާކިސްތާނުގެ އަސްކަރީ މަތިންދާ ބޯޓެއް ވެއްޓި އެތައް ބަޔަކު މަރުވެއްޖެ


Yameen Sarukaaru Hingee Sarukaaru Hingan Engigen - Musthafa - Vaguthu\nޔާމީން ސަރުކާރު ހިންގީ ސަރުކާރު ހިންގަން އެނގިގެން - މުސްތަފާ\nކުރީގެ ރައީސް އަބްދުﷲ ޔާމީން ސަރުކާރު ހިންގީ ސަރުކާރު ހިންގަން އެނގިގެން ކަމަށް ވިދާޅުވީ ތިމަރަފުށީ ދާއިރާގެ ކުރީގެ މެންބަރު މުހައްމަދު މުސްތަފާ ޔާމީންގެ ސަރުކާރަށް ތައުރީފްކޮށްފިއެވެ.\nމުސްތަފާ ކުރެއްވި ޓްވީޓެއްގައި ވިދާޅުވީ ޔާމީންގެ ސަރުކާރަކީ ބާރުގަދަ ސަރުކާރެއްކަން ރައްޔިތުން މިހާރު ގަބޫލު ކުރާކަމަށެވެ.\n"ރައީސް ޔަމީން މިގައުމުގެ ސަރުކާރު ހިންގީ ސަރުކާރު ހިންގަން އެނގިގެން. ރައީސް ޔާމީންގެ ސަރުކާރަކީ ޕަވާފުލް ސަރުކާރެއްކަން ރައްޔިތުން މިހާރު ގަބޫލް ކުރޭ." މުސްތަފާ ވިދާޅުވިއެވެ.\nRY mi gaumuge sarkaaru hingee sarkaaru hingan ingigen, RY ge sarkaarakee power-full sarkaareh kan Rahyithun Mihaaru gaboolu kurey!\n— Mohamed Musthafa (@Thimarafushi) February 8, 2020\nމުސްތަފާ 2014 ވަނަ އަހަރު ރައްޔިތުންގެ މަޖިލީހަށް އިންތިޚާބު ވުމުން ޕީޕީއެމް އަށް ސޮއި ކުރެއްވިއެވެ. ނަމަވެސް ޔާމީންގެ ވެރިކަމުގެ އެންމެ ފަހު އަހަރެއްހާ ދުވަހު މުސްތަފާ ހުންނެވީ ޔާމީންގެ ސަރުކާރާއި ދެކޮޅަށެވެ.\nމުސްތަފާ ޔާމީންގެ ސަރުކާރަށް ތައުރީފް ކުރިއިރު ޔާމީން ފުރަތަމަ ނައިބު ރައީސް ޑރ.މުހައްމަދު ޖަމީލް އަހްމަދު ވެސް ވަނީ ޔަމީނަށް ތައުރީފް ކުރައްވަން ފައްޓަވާފައެވެ.\nޖަމީލް އިއްޔެ ކުރެއްވި ޓްވީޓެއްގައި ވިދާޅުވީ ވެރިކަމަކީ ބިޔަ ބޮޑު މަސްޢޫލިއްޔަތެއް ކަމަށާއި ފަސޭހަ ވަގުތުތައް މަދުވެފައި ނުތަނަވަސްވެ ހާސްވާ ވަގުތުތައް ގިނަވާނެ ކަމަށެވެ. އެންމެ ގިނަ ގޮންޖެހުންތައް ކުރިމަތިވި އެއް ވެރިޔަކީ ޔާމީން ކަމަށާއި ބޭރުންނާއި އެންމެން އަދި އެންމެ ފަހުން މުއައްސަސާތައް އިދިކޮޅުވެފައި އޮތް ހާލަތުގައި ޔާމީން ދެއްކެވި ސާބިތުކަމަށް ސާބަސް ޙައްޤު ކަމަށް ޖަމީލް އިއްޔެ ވިދާޅުވިއެވެ.\nރައީސް ޞާލިހްގެ ސަރުކާރު ގެންނަން ތާއިދު ކުރި ބައެއް ފަރާތްތަކުން މިހާރު އެމަނިކުފާނުގެ ސަރުކާރާއި ދެކޮޅަށް އަޑުއުފުލަމުން ގެންދާއިރު ފާޑުކިޔާ ފަރާތްތަކުން ބުނާ ގޮތުގައި މި ސަރުކާރަށް އެކަށީގެންވާ މިންވަރާއި ގާތައް ވެސް ތަރައްޤީގެ މަޝްރޫޢުތައް ކުރިއަކަށް ނުގެންދެވެއެވެ.\nފެބުރުއަރީ 9, 2020 09:28\nސުލޯލިހުއާއި ގަންޖާ ނަޝީދުގެ ނާޖާއިޒް އިންޑިޔާ ސަރުކާރު ދިވެހިރައްޔިތުން ގަބޫލެއް ނުކުރޭ. ދެން ލަލަލާ..\nފެބުރުއަރީ 9, 2020 13:56\nއެއްވެސް މީހަކާ ދިމާލަށް ގަންޖާބޯއޭ ކިނބުލޭ ކިޔާނެކަމެއްނެތް!! މިސަރުކާރަކީ ބުރަހެލި. މަތިބަރު، ޚަރަދު ބޮޑު، ބަޖެޓްވެސް ބޮޑު އަދި ގައުމުގެ އުމްރާނީ ތަރައްގީއާއި ގައުމަށް ކުރިއެރުން ގެނަސްދިނުމަށްޓަކައި ކުރެވޭ މަސައްކަތުން މިހާތަނަށް ނަތީޖާއެއް ދެއްކިފައިނުވާ ސަރުކާރެއް!! އަދި އަހަރު ނިމުނުއިރު ބޮޑު ބަޖެޓް ފެނާނުލާ ދިރުވާލި ސަރުކާރެއް!! ރައްޔިތުންނަށް ކަމެއްކޮށް ނުދެވުނު ސަރުކާރެއް!! އެކަމަކު ސަރުކާރު ހިންގާ އެކިއެކި ފަރާތްތަކާއި ގުޅުން އޮންނަ ކުންފުނިތަކަށް ދެފުށް ނުފެންނަގޮތަށް ނިކަން ރަގަނޅަށް ބަދަލުދިން ސަރުކާރެއް!! ބޭކާރު ޚަރަދުކުރި ސަރުކާރެއް! ތަގްރީރެއްކުރަން އެމެރިކާއަށް ކުރި އެންމެ ދަތުރަކަށް 4.2 މިލިއަން ރުފިޔާ ޚަރަދުކުރި ސަރުކާރެއް!! އަޑިނޭގޭ ގުޅުމެއް އިންޑިޔާއާއެކު ބާއްވާ އެގައުމާއެކު އަޑިނޭގޭ އެތައް އެގރިމަންޓެއް ކުރި ކަމަށް ތުހުމަތުކުރެވޭ ސަރުކާރެއް!! އިންޑިޔާގެ ސިފައިން ގިނަ ޢަދަދަކަށް މިގައުމަށް އެތެރެކޮށް މިގައުމުގެ މިނިވަންކަމާއި އަމިއްލައަށް ކަންކަން ނިންމުމުގެ ބާރު ހަނިކުރަމުންދާ ސަރުކާރެއް!! އިންޑިޔާއިން 800 މިލިއަން ޑޮލަރުގެ ކްރެޑިޓް ފެސިލިޓީއޭ ބޮޑު ލޯނެއްނަގާ އިންޑިޔާގެ ކަސް ކުންފުނިތަކާއެކު އެކިކަހަލަ ކަރުދާސް އެއްބަސްވުންތައް ހަދާ ލޯނުގެ ގޮތުގައި ނެގި ފައިސާކޮޅުވެސް އެގަަމަށްދީ ހުސްކުރާ ސަރުކާރު!! ހަމަ ސުމެއްގެ ސަރުކާރެއް!! ރައްޔިތުން ލޯކަލް ކަައުންސިލް އިންތިޚާބުގައި ވޯޓާ ހަމަޔަށްދާއިރު ވިސްނަންޖެހޭ ވަރަށްބޮޑަށް!!\nޔާމީން ވަރެއް ނެތް\nފެބުރުއަރީ 9, 2020 19:14\nއަނގައަށް ތިމަރަ އަޅައިގެން ހުންނާށޭ ކޮންމެސް މީހަކު ބުނެބަލަ އޭނަ ގާތު. ޔާމީނެކޭ ކިޔާނެ ކަމެއް ނެތް ކަލޭގެ ލާދީނީ ބާގައި މީހުންނާ ކަލޭ ބެހޭ. ކޮންމެސް އެތިވަރުތަކެއް ނުލިބިގެން ތިއުޅެނީ މިހާރު. ޔަހޫދީން އުޅޭނީ އެއްތަނުން ކައިފަ އަނެއް ތަނުން ކައިފަ ހައި ނުފިލައިގެން.\nތީބޮޑުނޮފަރުއްޕާނެއް.. މިގައުމުހަލާކުގެ މަގައް މަގުކޮށާ ދެފުއްކެހެރިއެއް. ކަނޑުއަޑިން ވައިގެ މަގުން ކަނޑު މަތިން އެއްގަ މުން ގައު މައް ގައްދާރުންގެންނަން ގޮވާތާޅަފިއްޔެއް. ޕީޕީއެ މްތެރެއަށް ފާވާންއުޅޭ ކަ މެއްނެތް. ގެންނަންއުޅުނު މަނަވަރުތަކުން މަނަވަރަކަށް އަރާގެން ފެއްސޭ!!\nފެބުރުއަރީ 9, 2020 09:51\nމާދަމާ ކީކޭ ކިޔާނެބާ!\nފެބުރުއަރީ 9, 2020 13:01\nއެމްޑީޕީން ރިމޯޓަށް މިއަދު ފިތާލާނެ. ދެން އޭނާ އެއްކޮށް މިއުޓްވެފަ ހުންނާނީ އަނެއްކާ.\nފެބުރުއަރީ 9, 2020 09:53\nސާބަހޭ ރ.ޔާމިން ތާއިދުކުރެއްވި ޖަމީލް އަދި މުސްތޮފާއައް ކެއްކުރައްވާ ތިބޭފުޅުންނާ އަދިޔާމިންބައްދަލްކުރައްވާނެ ބާރައެއްކޮން އިންޝާﷲ\nސާބަހޭ ޖަމިީލް އަދިމުސްތޮފާ\nފެބުރުއަރީ 9, 2020 09:56\nތިޔަބުނީތެދެއް ރ.ޔާމިންވަރުގެ ވެރިއެއްނެއް ވީސެލިއުޓް ހިމް\nފެބުރުއަރީ 9, 2020 09:57\nހީ އިސް ދި ބޮސް އޮފްމޯލްޑިވްސް ސާބަހޭ ރ.ޔާމިން\nފެބުރުއަރީ 9, 2020 09:58\n100% ތެދެެއް ވީލަވްޑް ޔާމިން\nފެބުރުއަރީ 9, 2020 10:16\nމީ ފައްކާ2ބޯ ގެރި އެެއް\nފެބުރުއަރީ 9, 2020 10:23\nމިސަރުކަރު އަޅުގަނޑަށް ސިފަކުރެވެނީ ކަން ކަން ނުކުރެވޭ ، ބުރަހެލި ކަމެއް އެކުލެވޭ ސަރުކަރެއްގެ ގޮތުގަ އެވެ.\nފެބުރުއަރީ 9, 2020 10:31\nމިހާރު މޮއޮތީ ވެރިކަމެއްނޫނޭ މުސްތަފާ ބުރޯ.\nމިއީ މުސީބާތެކޭ. ގައުމެއްގާ ތިޔަކަހަލަ ދެފުއްކެހެރިން ގިނަވެއްޖެއްޔާމު މިކަހަލަ މުސީބާތްތަކާ ކުރިިމަތިލާންޖެހޭނެ.\nފެބުރުއަރީ 9, 2020 10:40\nމީފެއިލްވެފަ އޮއި ސަރުކާރެއް. މިހާރުން މިހާރަށް އިބޫ އިސްތިއުފާ\nފެބުރުއަރީ 9, 2020 10:48\nއާ ވައްކަން ކުރަން އެގިގެން ހިންގުނީ ވަގު ލާރި ބަހައިގެން\nފެބުރުއަރީ 9, 2020 11:05\nމުޞްތަފާބެ ބުންޏަސް ތެދެއްވާނީ ތެދެއްވާނީ ތެދެކަށް\nފެބުރުއަރީ 9, 2020 12:34\nމިހާރު ވައްކަންކުރާލެއް މަދީތަ؟\nފެބުރުއަރީ 9, 2020 11:11\nދެން ކިހިނެއް ވެގެންތޯ 2018 ކަލޭމެން އުޅުނީ!\nފެބުރުއަރީ 9, 2020 11:55\nމިގައުމުގެ ހަސަދަ ވެރިންނާއި ބައިއަތު ހިފައިގެން އޮތް އަމިއްލަ އެދުމުން ފޯވެފައި ތިބި ބަޔަކު މިސަރުކާރުގައި އިސްކޮށް އެތިބީ! ތަރައްގީ ގެންނެވި ލީޑަރު އެހުންނެވީ ތޭރި ތަކުގެ ފުރަގަހުގައި! ސުންޕާ އާއި ބަލާވެރިކަމާއި މުސީބާތް ތައް ކުރިމަތިވަމުން ދާއިރު މި ކަންކަމާ ވިސްނުން އެދެވިގެންވޭ!\nފެބުރުއަރީ 9, 2020 12:17\nވީމާ ރައްޔިތުން މަޖިލީހު ފާރުމަތިން ކަލޭ ހޫރާލީވެސް ހޫރާލަން ދަންނަ މީހުން! ވަރަށް ސަލާން!\nފެބުރުއަރީ 9, 2020 12:27\nމުސްތަފާބެ އަކީ ތަޖުރިބާކާރު ވިޔަފާރިވެރިޔެއް، ދުނިޔޭގެ ތަޖްރިބާ ހުރީމަ އެވިދާޅުވީ؛ ރ ޔާމިން އިޒް ބެސްޓް އޮފް ބެސްޓް އިން އޯލް..\nފެބުރުއަރީ 9, 2020 12:29\nއަހަރުމެން އޭރުވެސް ބުނިން ޔާމީން ވަރެއްނެތޭ އަދިވެސް މިބުނަނީ ޔާމީނުވަރެއްނެތޭ ފަހުން ނަމަވެސް ތިގޮތަށް ވެސްނޭކަމީ މަމެން އުފާކުރާ ކަމެއް.\nފެބުރުއަރީ 9, 2020 12:32\nހެޔޮ ނުވާނެ ޖަމީލު/އުމަރު/މުސްތަފާމެން ކަހަލަ މީހުންނަށް ޕީޕީއެމް ނުދޭތި. ޕާޓީ އިތުރަށް ފުނޑޭނީ. ޢައްސާންއަށް ޕީޕީއެމް ލީޑާޝިޕްދީ.\nފެބުރުއަރީ 9, 2020 12:33\nފެބުރުއަރީ 9, 2020 12:44\nމުސްޠަފާ ބޭ މެކުނު ފުމުނަކަސް ގާހަކަ އަކަށް ނުފުމުވޭނެ\nފެބުރުއަރީ 9, 2020 13:02\nއެވާނީ އޮޅިގެން ބުނެވުނު އެއްޗަކަށް. މަޖްލިހުގަ ބަޓަނަށްވެސް އޮޅިގެން ފިތޭ މީހެއް.\nފެބުރުއަރީ 9, 2020 14:07\nވަރަށް ރަނގަޅު..މިހާރު ސަރުކާރު ހަމަ އިންޑިޔާ ގެ މޯދި ސަރުކާރު. ރައްޔަތުންނާ އުޅުވާލަ ސަރުކާރު\nފެބުރުއަރީ 9, 2020 14:23\nދެބޯގެރި އެކޭތީ ހަކުރުދެންޏާ ބޮޑުބެ\nފެބުރުއަރީ 9, 2020 14:26\nބަލަ މުސްތޮފާބޭ! މުޅިދުނިޔެވެސް އެކަން ޤަބޫލުކުރި، ދުނިޔޭގެ ބައެއް ނޫސްތަކުގައި ބުނެފައިވޭ! ޔާމީނުގެ ސަރުކާރު ބާރުގަދަކަމަށް އެކަމަކު5އަހަރަށްފަހުން ރައްޔިތުން އޭނާ ބަލައި ނުގަތްކަމަށް! ރަނގަޅު ނުރަނގަޅު ދެނެގަތުމަށް ދިވެހިރައްޔިތުންނަކީ ވިސްނުން ކޮށިބައެއްކަމަށް! އެއީ ކުރުމުއްދަތެއްގެ ތެރޭގައި ޤައުމަށް ގެނެސްދީފައިވާ ތަރަަައްޤީގެ ވާހަކަ ކަމަށް ދެކެނީ!\nފެބުރުއަރީ 9, 2020 14:34\nރައިސް ޔަމިންގެ ތަރައްގީ ހަބެސް މިސަރުކަރުން ރޔަމިންގެ ތަރައްގީތަ ހުއްޓުވަނީ.\nފެބުރުއަރީ 9, 2020 14:55\nސިޔާސީ ވާހަކަ ދައްކާނެ އެދި ދުވަސްވަރު އެކި އަތަށް. އެކަމަކު މިފަހަރު މުސްތަފާބުނީ ހަގީގަތެއް.\nފެބުރުއަރީ 9, 2020 16:26\nޔާމީން އަކީ ގަދަ މާލިމީއެއް. ހިތްވަރުގަދަ ކައްޕިއެއް.މުސްޓަފާމެން ކައިރީގައި އޭރުވެސް ބުނިން ތިގޮތަށް ނަހަދާށޭ. ފަހުން އަދި ތިސަރުކާރުގެނެވުނުނީތީ ރޯނެޔޭ.\nފެބުރުއަރީ 9, 2020 20:18\nމި ގައުމުގަ ވެރިކަން ކުރި މީހުން ގެ ތެރެއިން އަބްދުﷲ ޔާމީން ވަރެއް ހަމަ ނެތޭ ބުނެވޭނީ. ޔާމީން އަކީ ފުރިހަމަ ހަރުދަނާ ހިކުމަތްތެރި ވެރިޔެއް. އަޅުގަޑު އެމަނިކުފާނަށް ފަށްފަށުން ޝުކުރު އަދާކުރަން.\nފެބުރުއަރީ 10, 2020 06:47\nމުސްކުޅިން ބުނެއުޅޭ ހަރުބަހެއްގަ އޮވޭ އިބިލީސް ބުންޏަސް ތެދެއްވާނީ ތެދަކަށޭ މަމިބުނީ މުސްތޮފާޔަކީ އިބިލީހެކޭނޫން


AFC Cup cancel kohfi\nއޭއެފްސީ ކަޕްގައި އިންޑިއާގެ ޗެންނާއީ ސިޓީ އެފްސީއާ ދެކޮޅަށް މާޒިޔާ މާޗް މަހު ކުޅުނު މެޗުގެ ތެރެއިން، އޭއެފްސީ ކަޕް މިހަރު ވަނީ ކެންސަލް ކޮށްފަ -- ފޮޓޯ: އޭއެފްސީ\nކޮވިޑް-19 އާ ގުޅިގެން ކުރިމަތި ވެފައިވާ ހަލަތުގެ ސަބަބުން، މި އަހަރުގެ އޭއެފްސީ ކަޕް ކެންސަލް ކުރަން ނިންމައިފި އެވެ.\nއޭޝިއާގެ ފުޓްބޯޅައިގެ މައި ޖަމިއްޔާ، އޭއެފްސީގެ އެގްޒެކެޓިވް ކޮމިޓީ ބައްދަލު ވުމުގައި މިއަދު ނިންމާފައި ވަނީ، އޭއެފްސީ ކަޕްގެ އިންޓަ ޒޯން މުބާރާތް ބޭއްވުމުގައި ބައެއް ސަރަހައްދުތަކުގައި ހުރި ދަތިތަކުގެ ސަބަބުން މުބާރާތް ކެންސަލް ކުރާށެވެ. އޭޝިއާގެ ދެވަނަ ދަރަޖައިގެ ކުލަބު ފުޓްބޯޅަ މުބާރާތް ކެންސަލް ކުރުމަށް، އޭއެފްސީގެ ކޮމްޕްޓިޝަން ކޮމިޓީން ކުރިން ވެސް ވަނީ އޭއެފްސީއަށް ލާފާ ދީފަ އެވެ.\nބައްދަލުވުމުގެ ތަފުސީލްތައް ހާމަ ކުރަމުން ދަ އޭއެފްސީން ބުނެފައި ވަނީ، ބައެއް ގައުމުތަކަށް ދަތުރު ކުރުމުގައި ހުރި ދަތިތަކާއި މުބާރާތުގެ ލޮޖިސްޓިކާއި އެހެނިހެން އިންތިޒާމުތަކުގައި ބުރުއެރުންތައް ހުރުމުން މުބާރާތް ކެންސަލް ކުރުމަށް އޭއެފްސީގެ އެކްސްކޯއިން ނިންމާފައިވާ ކަމަށެވެ.\nއޭއެފްސީ ކަޕްގެ ދެކުނު އޭޝިއާގެ ޒޯން މެޗުތައް އަންނަ މަހު ރާއްޖޭގައި ކުޅުމަށް ވަނީ ކުރިން ހަމަޖައްސާފަ އެވެ. މި ފަހަރުގެ އޭއެފްސީ ކަޕްގައި ރާއްޖެއިން ދެ ޓީމު ވާދަ ކުރެ އެވެ. މިއީ އޭއެފްސީ ކަޕްގެ އާ ފޯމެޓަށް 2017 ވަނަ އަހަރު އަމަލު ކުރަން ފެށިފަހުން، އޭެފްސީ ކަޕްގެ ގުރޫޕް ސްޓޭޖުގައި ރާއްޖެއިން ދެ ޓީމު ވާދަ ކުރާ ފުރަތަމަ ފަހަރެވެ. ރައްޖޭގެ މާޒިޔާ އާއި ޓީސީ ވަނީ ގުރޫޕް ސްޓޭޖުގައި އެއް މެޗު ކުޅެފަ އެވެ. އެހާހިސާބުން މާޗް މަހު އޭއެފްސީ ކަޕް މެދުކަނޑާލި އެވެ.\nއަންނަ މަހު ކުޅެން ހަމަޖެހިފައިވާ ދެކުނު އޭޝިއާގެ ޒޯން މެޗަށް ތައޔާރު ވުމަށް މާޒިޔާއިން ޕރެކްޓިސް ފެށި އެވެ. އެ ޒޯންގެ މެޗުތައް ރާއްޖޭގައި ކުޅެވޭނެ ކަމުގެ ފެހި ސިގުނަލް ލިބިފައި ވީނަމަވެސް، އެހެން ސަރަހައްދުތަކުގައި ދަތުރުތައް ކުރުމަށް ހުރި ދަތިތަކުގެ ސަބަބުން މުބާރާތް ކެންސަލް ކުރަން ޖެހޭނެ ކަމަށް ކުރިންވެސް އޮތީ ބެލެވިފަ އެވެ.\n"އޭއެފްސީން ވަރަށް މަސައްކަތް ކޮށްފި މުބާރާތް ކުރިއަށް ގެންދެވޭތޯ، ބައެއް ގުރޫޕްތަކުގައި މުބާރާތް ހޯސްޓް ކުރާނެ ގައުމެއްވެސް ނުވޭ، މެޗުތައް ކުޅެން ހަމަޖެހިފައިވާ އެހެން ގައުމުތަކުގައި އޮތީވެސް އުނދަގޫ ހާލަތެއް ކުރިމަތި ވެފަ،" މިދިޔަ މަހު މީޑިއާ އާ ވާހަކަ ދެއްކި އޭއެފްސީގެ އޮފިޝަލް ބުނެފައި ވެއެވެ. "މިސާލަކަށް އާސިއާން ސަރަހައްދުގެ ދެ ގުރޫޕްގެ މެޗުތައް ކުޅެން ހަމަޖެހިފައި ވާ ވިއެތުނާމްގައި ކޮވިޑް-19 ގެ ހާލަތު އޮތް ގޮތުން ވަނީ ކުޅިވަރުގެ ހަރަކާތްތައް ހުއްޓާލާފަ."\nއޭއެފްސީ ކަޕް ކެންސަލް ކުރިނަމަވެސް، އޭޝިއާގެ އެއް ވަނަ ކުލަބު މުބާރާތް އޭއެފްސީ ޗެމްޕިއަންސް ލީގް ކުރިއަށް ގެންދިއުމަށް ވަނީ ހަމަޖެހިފަ އެވެ. ޗެމްޕިއަންސް ލީގްގެ މެޗުތައް ކުޅެން ހަމަޖެހިފައިވާ ގައުމުތަކުގެ ހާލަތު ރަނގަޅެވެ އެ ގައުމުތަކުގައި މިހާރުވެސް ފުޓްބޯޅަ ފަށަފައިވުމުން ޗެމްޕިއަންސް ލީގް ކުރިއަށް ގެންދިއުމަށް ވަނީ ނިންމާފަ އެވެ.\nއޭއެފްސީ އޭއެފްސީ ކަޕް\nތަޖުރިބާގެ މައްސަލަ އީގަލްސްއަށް ދިމާ ނުވާނެ: ޝާޒް\nއޭއެފްސީ ކަޕް: ދެކުނު އޭޝިއާ ޒޯން ރާއްޖޭގައި\nއޭއެފްސީ ކަޕް ޕްރިލިމިނަރީގައި އީގަލްސް އާއި ތިމްޕޫ\nއޭއެފްސީ ކަޕް ގުރޫޕް ސްޓޭޖު ސެންޓްރަލައިޒް ކޮށްފި


EPL: Watford Balikoh, City Ah5Point Ge Lead Eh - Vaguthu\nވަޓްފޯޑް ބަލިކޮށް، ސިޓީއަށް ފަސް ޕޮއިންޓްގެ ލީޑެއް\nރޭ ކުޅުނު މެޗުގެ ތެރެއިން ---\nއިނގިރޭސި ޕްރިމިއާ ލީގުގައި ވަޓްފޯޑްގެ މައްޗަށް ކުރި ހޯދާ، މެންޗެސްޓާ ސިޓީން ތާވަލުގެ އެއްވަނައިގައި ފަސް ޕޮއިންޓްގެ ލީޑެއް ނަގައިފިއެވެ.\nސިޓީއަށްވުރެ އެއް މެޗު މަދުން ކުޅެ، ލިވަޕޫލުން ތާވަލުގެ ދެވަނައިގައި އޮތީ 36 ޕޮއިންޓާއެކުގައެވެ. ސިޓީއަށް 15 މެޗުން ލިބިފައި ވަނީ 41 ޕޮއިންޓެވެ. މިހާތަނަށް މި ސީޒަންގައި ސިޓީން ކުޅުނު 15 މެޗުން 13 މެޗުން މޮޅުވެފައިވާ އިރު، އެޓީމު އަދި ބަލިވެފައެއް ނުވެއެވެ. ރޭގެ މެޗުން ސިޓީ މޮޅުވީ 2-1ގެ ނަތީޖާއަކުންނެވެ.\nރޭގެ މެޗު ވަރުގަދަކޮށް ފެށީ ސިޓީންނެވެ. އެ ޓީމުން ހަމަލާއަކަށްފަހު ހަމަލާއެއް އުފައްދަމުން ދިޔައީ މެޗު ފުލް ކޮންޓްރޯލްގައި ކުޅެމުންނެވެ. އާންމުކޮށް މި ސީޒަންގައި ސިިޓީގެ ފަރާތުން ފެންނަ ޓީމު ރޮޓޭޝަން ވަރަށް ބޮޑަށް ފާހަގަކޮށްލެވުނެވެ.\nފޯމުގައި ހުރި ރަހީމް ސްޓާލިންނާއި ސާޖިއޯ އަގުއޭރޯވެސް މެޗު ފެށީ ބެންޗުންނެވެ.\nސިޓީން ކުރިއަށް ޖެހި ކުޅެމުންދިޔަ އިރު، މެޗުގެ ފުރަތަމަ ހާފްގައި ވަޓްފޯޑުގެ ގޯލްކީޕަރު ފްރޭޒާ ފޯސްޓާގެ ކުޅުން ފާހަގަކޮށްލެވުނެވެ. އެގޮތުން އޭނާ ވަނީ މެޗުގެ ކުރީކޮޅުގައި ލެރޮއި ސާނޭ ހުސްކޮށް އަރާ ފޮނުވާލި ހަމަލާގެ އިތުރުން ރިޔާދު މަހަރޭޒް ފޮނުވާލި ހަމަލާވެސް ދިފާއުކޮށްފައެވެ.\nއޭގެ އިތުރުން ޑޭވިޑް ސިލްވާއާއި ގެބްރިއަލް ޖެސޫސްއަށްވެސް ފުރަތަމަ ހާފްގައި ފުރުސަތުތައް ލިބި ބޭކާރުވި އިރު، ސިޓީން މެޗުގެ ލީޑު ނެގީ ހާފް ނިމެން ފަސް މިނެޓަށް ވެފައި ވަނިކޮށެވެ. ސިޓީއަށް ލީޑު ނަގައިދިނީ ސާނޭއެވެ. މަހަރޭޒްގެ ހުރަސް ސާނޭ ގޯލަށް ވައްދާލީ ފަސޭހަ ކަމާއެކު މެއިންނެވެ.\nދެވަނަ ހާފަށް ނުކުމެވެސް ސިޓީން މެޗު ޑޮމިނޭޓް ކުރިއެވެ. ދެވަނަ ހާފްގެ ކުރީކޮޅުގައި، 51 ވަނަ މިނެޓުގައި މަހަރޭޒްގެ ގޯލާއެކު ސިޓީން ލީޑުވެސް ފުޅާކުރިއެވެ. ދެވަނަ ހާފްގައިވެސް ސިޓީން ވަރުގަދަ ކުޅުމެއް ދައްކަމުން ދިޔަ ނަމަވެސް މެޗު ނިމެން ދަނިކޮށް އެޓީމަށް ސިހުން ގެނުވީ 85 ވަނަ މިނެޓުގައި ޑަކޯރޭ ޖެހި ގޯލުންނެވެ.\nއެ ގޯލާއެކު ވަޓްފޯޑުން ކުޑަ އުންމީދެއް ގެނައި ނަމަވެސް، ސިޓީން ފަސޭހަކަމާއެކު ތިން ޕޮއިންޓް ނެގިއެވެ.


SunOnline: Visa ge muhdhathu ithuru kuran edheynama medical report hushahalhan jehey: immigration\ndate_range ބުރާސްފަތި 30 ޖޫން 2022\nވިސާގެ މުއްދަތު އިތުރު ކުރަން އެދޭނަމަ މެޑިކަލް ރިޕޯޓު ހުށަހަޅަން ޖެހޭ: އިމިގްރޭޝަން\nޝާމާ ޝުއައިބު 24 May 2022, 16:19\nއިމިގްރޭޝަނުން ހިދުމަތް ހޯދާ ކައުންޓަރެއް--- ފޮޓޯ/ އިމިގްރޭޝަން\nވިސާގެ މުއްދަތު ހަމަވެ، މުއްދަތު އިތުރުކުރަން ބޭނުން ނަމަ، މި 31 ވަނަ ދުވަހުން ފެށިގެން މެޑިކަލް ރިޕޯޓު ހުށަހަޅަން ޖެހޭނެ ކަމަށް މޯލްޑިވްސް އިމިގްރޭޝަނުން ބުނެފިއެވެ.\nއިމިގްރޭޝަނުން ބުނީ މެޑިކަލް ރިޕޯޓުގެ އިތުރުން ވިސާ ހައްދަން އެދޭއިރު ހެލްތް އިންޝުއަރެންސް ޕޮލިސީ ވެސް ހުށަހަޅަންޖެހޭނެ ކަމަށެވެ. އަދި ވޯކް ވިސާ އާއި ބިޒްނަސް ވިސާ ނޫން އެހެން ވިސާއެއް ހޯދަން އެދޭއިރުވެސް މި ލިޔެކިޔުންތައް ހުށަހަޅަން ޖެހޭ ގޮތަށް އިމިގްރޭޝަންގެ ގަވައިދު ވަނީ ބަދަލު ކޮށްފައެވެ.\nހުށަހަޅާ މެޑިކަލް ރިޕޯޓަކީ ހެލްތު މިނިސްޓްރީން އެފަދަ ރިޕޯޓެއް ހެއްދުމަށް ހުއްދަ ދީފައިވާ މަރުކަޒަކުން ހައްދާފައިވާ ރިޕޯޓަކަށް ވާން ވާނެއެވެ. އަދި އިންޝުއަރެންސް ޕޮލިސީއަކީ ރާއްޖެއިން އިންޝުއަރެންސް ދޭ ކުންފުންޏެއްގެ ޕޮލިސީއަކަށް ވާން ޖެހޭނެ ކަމަށް ވެސް އިމިގްރޭޝަނުން ބުންޏެވެ.\nއިމިގްރޭޝަނުން ބުނީ ވިސާގެ މުއްދަތު އިތުރުކުރަން މި ލިޔެކިޔުންތައް ހުށަހަޅަން ޖެހުނު ނަމަވެސް ޓޫރިސްޓު ވިސާގެ މުއްދަތު އިތުރުކުރުމަށާއި ސްޕޮންސާޝިޕް ޑިކްލަރޭޝަން ހުށަހަޅާއިރު މި ލިޔެކިޔުންތައް ބޭނުމެއްނުވާނެ ކަމަށެވެ.\nނާޒިމްގެ ތަހުގީގު ފަށައިގަނެ، ޕާސްޕޯޓު ހިފަހައްޓައިފި\nއިމިގްރޭޝަންއަށް ބުރަ ދުވަސްތަކެއް، 17،000 ފޯމު\nއިމިގްރޭޝަންގެ ޚިދުމަތްދޭ ގަޑިތައް ބަދަލުކޮށްފި


ޗައިނާގެ ޖަންގަންޔަކުން އެއްކޮށް ހުދު ޖަޔަންޓް ޕެންޑާއެއް ފެނިއްޖެ! – Haftha\nSun, 23 February, 2020, 3:12 pm\nޗައިނާގެ ޖަންގަންޔަކުން އެއްކޮށް ހުދު ޖަޔަންޓް ޕެންޑާއެއް ފެނިއްޖެ!\nބައިޖިންގް (އޭއެފްޕީ) – ޗައިނާގެ ހުޅަނގު ދެކުނުގައި އޮންނަ ޖަންގަައްޔަކުން ފުރަތަމަ ފަހަރަށް އެއްކޮށް ހުދު ނުވަތަ އެލްބީނޯ ޖަޔަންޓް ޕެންޑާއެއް ފެނިއްޖެއެވެ.\nޗައިނާގެ ނިއުސް ސާވިސްއާ ހަވާލާދީ މީޑިއާ ރިޕޯޓްތައް ބުނާގޮތުން، އެލްބީނޯ ޕެންޑާ ފެނިފައިވަނީ މިދިޔަ މަހުގެ ތެރޭގައި ޗައިނާގެ ސިޗުއާން ޕްރޮވިންސްގައި އޮންނަ ވޮލޮންގް ނޭޝަނަލް ނޭޗާ ރިޒާވްގައި ހަރުކޮށްފައިހުރި މޯޝަން އެކްޓިވޭޓެޓް ކެމެރާއަކަށެވެ.\nޕެކިން ޔުނިވާސިޓީގައި ސާރިދޯޅު ދިރާސާ ކުރާ ދިރާސާކުރުންތެރިއެއް ކަމަށްވާ ލެއި ޝެންގް ވިދާޅުވެފައިވާ ގޮތުގައި، ކެމެރާއަށް އަރާފައިވާ ޕެންޑާގެ ގައި އެއްކޮށް ހުދުވުމުގެ އިތުރުން ލޯވެސް ރަތް ކަމަށެވެ. އަދި އެލްބީނޯ އެ ޕެންޑާއަކީ އެއް އަހަރާއި ދެ އަހަރުގެ އެއްޗެއް ކަމަށް އޭނާ ވިދާޅުވިއެވެ.\n“މިއީ އެއްކޮށް އެލްބީނޯ ޖަޔަންޓް ޕެންޑާއެއް ކެމެރާއަކަށް އެރި ފުރަތަމަ ފަހަރު. އެކަމުން މި ދައްކައިދެނީ ޖަޔަންޓް ޕެންޑާގެ އާބާދީގައި ވެސް ޖީން މިއުޓޭޝަން އުޅޭކަން،” ލީ ޝެންގް ވިދާޅުވެފައިވެއެވެ.\nނަމަވެސް އެ ޕެންޑާ ފެނުނު ވޮލޮންގް ނޭޝަނަލް ނޭޗާ ރިޒާވުން ބުނާގޮތުގައި، އެ ޕެންޑާގެ އިތުރު އެއްވެސް ތަފްސީލެއް އަދި ނުލިބެއެވެ.\nދުނިޔޭގެ ޖަންގަލިތަކުގައި އުޅޭ ޕެންޑާތަކުގެ 80 ޕަސެންޓް ސިޗުއާން ޕްރޮވިންސްގައި އުޅޭ ކަމަށް ބެލެވޭއިރު، ދެން ޕެންޑާ އުޅެނީ ޝާންޒީ އަދި ގަންސޫ ޕްރޮވިންސްގައެވެ. ނަމަވެސް ވޯލްޑް ވައިލްޑްލައިފް ފަންޑުން ބުނާގޮތުގައި ޖަންގަލިތަކުގައި އުޅޭނެ ކަމަށް މިހާރު ލަފާ ކުރެވެނީ ގާތްގަނޑަކަށް 2000 ޕެންޑާއެވެ.\nއަދި މިދިޔަ ނޮވެމްބަރާ ހަމައަށް ދުނިޔޭގެ އެކި ހިސާބުތަކުގައި ގާތްގަނޑަކަށް 548 ޖަޔަންޓް ޕެންޑާ ބަންދުކޮށްގެން ގެންގުޅޭ ކަމަށް ޒިންހުއާގައި ބުނެފައިވެއެވެ.


Bigg Boss 14: Shardul Pandit gein nerefi | Mihaaru\n16 ނޮވެމްބަރ 2020 - 10:07\nކަލާޒްގެ ރިއަލިޓީ ޝޯ "ބިގް ބޮސް" ސީޒަން 14 އިން ވައިލްޑް ކާޑުން ފުރުސަތު ލިބުނު ޝަރުދުލް ޕަންޑިތުގެ ދަތުރު އާދީއްތަ ދުވަހުގެ ރޭ ނިމުމަކަށް އަތުވެއްޖެ އެވެ.\nޝޯ އިން ފުރުސަތު ލިބުނުތާ މަހެއްހާ ދުވަހުގެ ތެރޭގައި އޭނާ ޝޯ އިން ވަކިވާން ޖެހުނު އިރު، ޝަރުދުލް އަކީ މި ފަހަރު ސީޒަނުގައި ވާދަކުރާ ސެލެބްރިޓީންގެ ތެރެއިން ބެލުންތެރިންނާ އެންމެ ބީރައްޓެހި މޫނެވެ. އެކަމަކު ރޭޑިއޯ ޖޮކީ (އާރްޖޭ) އެއްގެ ގޮތުގައި މަސައްކަތްކުރާ ޝަރުދުލް، 34، އަކީ ޓީވީ ސިލްސިލާތަކެއް ވެސް ކުޅެފައިވާ އެކްޓަރެކެވެ.\nއޭގެ ތެރޭގައި "ބަންދިނީ" އާއި "ކިތާނީ މުހައްބަތު" އަދި "ސިއްދީ ވިނާޔަކު" ހިމެނެ އެވެ.\nޝަރުދުލް "ބިގް ބޮސް 14" އިން ވަކިވާން ޖެހުނީ ފާއިތުވި ހަފުތާގައި ބެލުންތެރިންގެ ވޯޓް އެންމެ މަދުން ލިބުނު ބައިވެރިޔާގެ ގޮތުންނެވެ. އޭނާއާ އެކު އެލިމިމޭޝަން ވާދަކުރީ މަޝްހޫރު ޓީވީ ބަތަލާ ރުބީނާ ދިލައިކެވެ. އޭނާ އަކީ ކަލާޒްގެ ސިލްސިލާ "ޝަކުތީ" އާއި ޒީޓީވީގެ "ޗޯޓީ ބަހޫ" އިން މަޝްހޫރުކަން ލިބުނު ބަތަލާ އެވެ. ރުބީނާއާ އެކު އޭނާގެ ފިރިމީހާ އެކްޓަރު އަބިނާވް ޝުކްލާ ވެސް "ބިގް ބޮސް 14" ގައި ވާދަކުރެ އެވެ.\nޝޯގެ ހޯސްޓް ސަލްމާން ޚާން އާދީއްތަ ދުވަހުގެ ރޭގެ "ވީކެންޑް ކާ ވާރު" ގެ އެޕިސޯޑްގައި ބުނީ ޝަރުދުލް އަށް ޝޯ އިން ވަކިވާން ޖެހުނީ ރުބީނާ ފަދަ މަޝްހޫރު ބަތަލާއަކާ ވާދަކޮށް ނަމަވެސް، ދެ މީހުންނަށް ލިބުނު ވޯޓަށް ބަލާ އިރު ފަރަގު ވަރަށް ކުޑަ ކަމަށެވެ. އަދި އެކަމުން ދައްކުވައި ދެނީ ޝޯ ބަލާ މީހުން ބައިވެރިންނަށް ވޯޓް ދިނުމުގައި އެ މީހުންގެ މަޝްހޫރު ކަމަށް ވުރެ ބޮޑަށް، ބިގް ބޮސް ޝޯގައި ދައްކާ ޕަފޯމަންސަށް ބެލުން ކަމަށް ބުންޏެވެ. އެހެންވެ މަޝްހޫރު ބައިވެރިންނަށް އެ މީހުންގެ ފޭނުން އަބަދު ވެސް ވޯޓްދޭނެ ކަމަށް ބަލައި ޝޯގައި ކަންފަސޭހަކޮށްގެން ތިބުން ބުއްދިވެރި ނޫން ކަމަށް ސަލްމާން ބުންޏެވެ.\n.@RubiDilaik ne kaha ki @rahulvaidya23 hain bas 1% dil ke saaf.#BB14 #BiggBoss2020 #BiggBoss14 #WeekendKaVaar #HappyDiwali @BeingSalmanKhan pic.twitter.com/fLnv8mrMN3\nއޭނާ ބުނި ގޮތުގައި ޝަރުދުލް "ބޮގް ބޮސް 14" އާ ގުޅުނު އިރު އޭނާ އަކީ ތަންކޮޅެއް ބީރައްޓެހި މޫނަކަށް ވިޔަސް ޝޯ އިން އޭނާ ވަކިވެގެން ދިޔައީ ކުރިން ނުލިބޭ ވަރުގެ މަޝްހޫރުކަމަކާ އެކީގަ އެވެ. ޝަރުދުލް ވަނީ ކަލާޒުން އޭނާ އަށް ދިން ފުރުސަތަށް ވަރަށް ބޮޑަށް ޝުކުރު ވެސް އަދާކޮށްފަ އެވެ. އަދި އޭނާ އަށް ޝޯ އިން ފުރުސަތު ލިބުނީ ލޮކްޑައުންގެ ސަބަބުން މާލީ ގޮތުން ވެސް ވަރަށް ދާތި ހާލަތެއްގެ ތެރޭގައި އުޅެނިކޮށް ކަމަށް ބުނެފައިވެ އެވެ. ސަލްމާން ވަނީ ޝަރުދުލް އާއި އޭނާގެ އާއިލާ އަށް އެހީ އަށް ބޭނުންވާ ނަމަ ކަލާޒްގެ ޓީމާ އެކަން ހިއްސާކޮށްދޭން ވެސް އެދިފަ އެވެ.\nޝަރުދުލްއާ އެކު "ބިގް ބޮސް 14" އިން މިހާތަނަށް ވައިލްޑް ކާޑްގެ ދަށުން ހަތަރު މީހަކަށް ފުރުސަތު ލިބުނު އިރު، ޝޯގައި މިހާރު ތިބީ އޭގެ ތެރެއިން ދެ ބައިވެރިންނެވެ. ކުރީ ހަފުތާގައި ނެއިނާ ސިންގް ވަނީ ކަޓައިގެން ގޮސްގަ އެވެ.\nވައިލްޑް ކާޑު ބައިވެރިންގެ ގޮތުގައި މިހާރު ތިބީ ކަޓައިގެން ގޮސްފައި ވަނިކޮށް އަލުން ފުރުސަތު ލިބުނު ކަވީތާ ކޯޝިކާއި އަލީ ގޯނީ އެވެ.\n"ބިގް ބޮސް 14" ފެށުނީއްސުރެ ވާދަކުރަމުން އަންނަ ބައިވެރިންނަކީ ރުބީނާ އާއި އަބިނާވް އާއި އިޖާޒް ޚާނާއި ޕަވިތުރަ ޕުނިއާ އާއި ޖާން ކުމާރު ސާނޫ އާއި ޖޭސްމިން ބާސިނާއި ނިކީ ތަމްބޯލީގެ އިތުރުން ރާހުލް ވައިދިއާ އެވެ.\nބިގް ބޮސް ގެއިން ނެރުނީ ކަވީތާ އާއި ނިޝާންތު


ސިވިލް ސަރވިސް ކޮމިޝަންގެ މެމްބަރ އިބްރާހިމް ރަޝީދު، ރ. މީދޫގެ ފަޚުރުވެރި ދަރިއެއް! – Meedhoo Times\nސިވިލް ސަރވިސް ކޮމިޝަންގެ މެމްބަރ އިބްރާހިމް ރަޝީދު، ރ. މީދޫގެ ފަޚުރުވެރި ދަރިއެއް!\nSeptember 4, 2020 | އިބްރާހިމް ރަފްހާން\nއިއްޔެއަކީ ރ. މީދޫއަށް ހާއްސަ ދުވަހެކެވެ. ރ. މީދޫއަށް އުފަން ދަރިއެއްކަމަށްވާ ރ. މިދޫ ބްލެކް، އިބްރާހިމް ރަޝީދުވަނީ އިއްޔެ ސިވިލް ސަރވިސް ކޮމިޝަންގެ މެމްބަރުކަމުގެ ހުވާކުރައްވާ ރައީސުލްޖުމުހޫރިއްޔާ މަޤާމުގެ ލިޔުން ހަވާލުކޮށްދެއްވާފައެވެ.\nތަޢުލީމާއި ތަޖުރިބާގެ ގޮތުން ފާހަގަކޮށްލެވޭ ބޭފުޅެއްކަމަށްވާ އިބްރާހިމް ރަޝީދު ވަނީ މީގެ ކުރިން އެކި ދާއިރާތަކުގައި ހިދުމަތް ކުރައްވާފައެވެ. ިބްރާހިމް ރަޝީދު މިވަގުތު ވަޒީފާ އަދާކުރައްވަމުން ގެންދަވަނީ މިނިސްޓްރީ އޮފް އެޑިޔުކޭޝަންގެ ހިޔުމަން ރިސޯސް މެނޭޖްމަންޓް ޑިވިޜަންގެ ޑިރެކްޓަރ ޖެނެރަލްގެ މަޤާމުގައެވެ. މީގެ ކުރިން އިބްރާހިމް ރަޝީދު ވަނީ ހދ.އަތޮޅު ކައުންސިލްގެ ޑިރެކްޓަރ ޖެނެރަލްގެ މަޤާމާއި މިނިސްޓްރީ އޮފް އެޑިޔުކޭޝަންގެ ސްޕްރިންޓެންޑެންޓް މަޤާމުވެސް އަދާކުރައްވާފައެވެ. އަދި މީގެ އިތުރުން އިބްރާހިމް ރަޝީދު ވަނީ ތަޢުލީމީ ދާއިރާގައި ޕްރިންސިޕަލެއްގެ ހައިސިއްޔަތުން ރާއްޖޭގެ އެކި އެކި ސްކޫލުތަކުގައި މަސައްކަތްކުރައްވާފައެވެ.\nއިބްރާހިމް ރަޝީދަކީ ޕަބްލިކް އެޑްމިނިސްޓްރޭޝަންގެ ދާއިރާއިން މާސްޓަރ ޑިގްރީ ފުރިހަމަކުރައްވާފައިވާ ބޭފުޅެކެވެ. އަދި މީގެ އިތުރުން އިބްރާހިމް ރަޝީދުވަނީ ސިޔާސީ ދާއިރާއިންނާއި ، އިގްތިޞާދީ ދާއިރާއިންނާއި އިޖުތިމާޢީ ދާއިރާއިން ފަސްޓް ޑިގްރީ ފުރިހަމަކުރައްވާފައެވެ. އިބްރާހިމް ރަޝީދު ފާހަގަކުރެވިފައިވަނީ ކުރިމަތިލައްވާ ކޮންމެ ކަމެއްވެސް ވަރުގަދަ އަޒުމަކާ ޖޯޝާއެކު މަސައްކަތްކުރައްވާ ހުނަރުވެރި ޢިލްމީ ބޭފުޅެއްގެ ގޮތުގައެވެ. މިގޮތުން މިނިސްޓްރީ އޮފް އެޑިޔުކޭޝަންގެ އެޗް.އާރު ޑިވިޜަންގެ ޑިރެކްޓަރ ޖެނެރަލްގެ މަޤާމާއި އިބްރާހިމް ރަޝީދު ހަވާލުވެލެއްވި ފަހުން ކުރުމުއްދަތެއްގެ ތެރޭގައި މިނިސްޓްރީ އޮފް އެޑިޔުކޭޝަންގެ އެޗް.އާރު ޑިވިޜަނަށްވަނީ ފާހަގަކުރެވޭވަރުގެ ބޮޑެތި ކުރިއެރުންތަކެއް ގެނެސްދެއްވާފައެވެ. އަދި މިނިސްޓްރީ އޮފް އެޑިޔުކޭޝަންގެ ސްޕްރިންޓެންޑެންޓް މަޤާާމުގައި އަޕަރނޯޓް އެޑިޔުކޭޝަން ޔުނިޓްގައި މަސައްކަތްކުރެއްވި ދުވަސްވަރު ސިވިލްސަރވިސް ކޮމިޝަނުން ދެއްވާ އިނޮވޭޝަން އެވާރޑް އިބްރާހިމް ރަޝީދު ޙާސިލްކުރައްވާފައިކަން ފާހަގަކޮށްލެވެވެއެވެ.\nސިވިލް ސަރވިސް ކޮމިޝަންގެ މެމްބަރުކަމަށް އިބްރާހިމް ރަޝީދު އައްޔަން ކުރުމަށް ރުހުން ދޭން ފެންނަކަމަށް ރައްޔިތުންގެ މަޖިލީހުގެ 65 މެމްބަރަކު ވޯޓުދެއްވާފައިވާކަންވެސް ފާހަގަކޮށްލެވެއެވެ.\nއިބްރާހިމް ރަޝީދު މިހޯދެއްވި ކާމިޔާބީއަށް މީދޫ ޓައިމްސްގެ ފަރާތުން މަރުހަބާ ދަންނަވަމެވެ.


ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް، ސިންގަޕޫރަށް ކުރެއްވި ފުރަމާނަ ދަތުރުފުޅުގައި، ޓެލެވިޜަން މޯލްޑިވްސް އަށް ދެއްވި ބަސްދީގަތުން - The President's Office\nރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް، ސިންގަޕޫރަށް ކުރެއްވި ފުރަމާނަ ދަތުރުފުޅުގައި، ޓެލެވިޜަން މޯލްޑިވްސް އަށް ދެއްވި ބަސްދީގަތުން\n18 ޖަނަވަރީ 2007، ރިފަރެންސް: PPS/2007/2\n1.\tސުވާލު: އިބްރާހީމް އިޤްބާލް\nކޮންކޮން ކަންތައްތަކަކަށްތޯ މިދަތުރުފުޅުގައި ސިންގަޕޫރުން ރާއްޖެއަށް އެހީތައް ބޮޑަށް ލިބިގެންދާނީ؟\nރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް:\nއަޅުގަނޑު މި ދަތުރު މި ކުރަނީ، ސިންގަޕޫރުގެ ރައީސް ދެއްވި ދަޢުވަތަކަށް ކުރާ ރަސްމީ ދަތުރެއްގެ ގޮތުގައި. މީގެކުރިން ރަސްމީ ދަތުރެއް ސިންގަޕޫރަށް ކުރީ، މީގެ 26 އަހަރު ކުރިން 1981 ގައި. ދެން ފަހަކަށްއައިސް އަޅުގަނޑު ބައެއް އަމިއްލަ ދަތުރުތައް ކުރަމުންދިޔަ ދިޔުމުގައި، މިހާރުގެ ރައީސާ އެތައް ފަހަރެއްގެ މަތިން ވަނީ ބައްދަލުވެފައި. ދެން އޭނާ މިދިޔަ އަހަރު ވިދާޅުވި، ތިމަންނާ ދަޢުވަތު އެބަ ފޮނުއްވަމޭ، އަޅުގަނޑު އަނެއްކާވެސް ސިންގަޕޫރަށް ރަސްމީ ދަތުރެއް ކުރުމަށްޓަކައި. އެގޮތުން ފޮނުއްވި ދަޢުވަތެއް ޤަބޫލުކޮށްގެން، އަޅުގަނޑު މި ދަތުރު މި ކުރަނީ.\nދެން މި ދަތުރުގެ ބޭނުމަކީ، ހަމަ ދެ ޤައުމުގެ ގުޅުން، ހުރިހާ ދާއިރާއެއްގައިވެސް ބަދަހިކުރުން. ވަރަށް ކުރިއްސުރެ ދިވެހިރާއްޖެއާއި ސިންގަޕޫރަކީ، ވަރަށް ބޮޑަށް ގުޅުން ބަދަހިވަމުން އަންނަ ދެ ޤައުމު. އަދި އަޅުގަނޑުމެންގެ ދޭތެރޭގައި ވަރަށްގިނަ ތަފާތު ފެންވަރުތަކުގެ ގުޅުން އެބަހުރި. އޭގެތެރޭގައި، ވިޔަފާރިއާއި އަދި ތަޢުލީމީ ކަންތައްތަކާއި، އެނޫން ކަންތައްތައްވެސް އެބަހުރި.\nދެން މި ދަތުރުގައި، މިފަހަރު އެންމެބޮޑަށް އަޅުގަނޑު މި މަސައްކަތް ކުރަނީ، ސިންގަޕޫރުގެ ވިޔަފާރިވެރިންނާއި، އެކިއެކި އިޤްތިޞާދީ މަސައްކަތްކުރާ މީހުން ރާއްޖޭގައި އިންވެސްޓް ކުރުމަށް ޝައުޤުވެރިކަން އުފެއްދޭތޯ. އެހެންވީމާ، މާދަމާ ހެނދުނު އެބަ ބާއްވަން ބިޒްނަސް ސިމްޕޯޒިއަމެއް. އެއީ ފުރަތަމަފަހަރަށް އަޅުގަނޑުމެން ސިންގަޕޫރުގައި ބާއްވާ މިކަހަލަ ކަންތައް. އޭގައި އަޅުގަނޑުވެސް ވާހަކަ ދައްކާނަން. އަދި ދިވެހިރާއްޖޭގެ ފަރާތުން ޕްރެޒެންޓޭޝަނެއްވެސް ހުށަހަޅާނަން. އޭގައި އަޅުގަނޑުމެން ބަޔާންކޮށްދޭނީ، ރާއްޖޭގައި ކޮންކަހަލަ ފުރްޞަތުތަކެއްތޯ ހުޅުވިފައި އޮތީ ބޭރުގެ އިންވެސްޓްމަންޓަށް. އަޅުގަނޑު ހީކުރާގޮތުގައި، ސިންގަޕޫރު މީހުން އިންވެސްޓް ކުރަން ޝައުޤުވެރިކަން ހުރިކަމަށްވަންޏާ، އޭގެ ސަބަބުން އަޅުގަނޑުމެންގެ އިޤްތިޞާދަށް ވަރަށް ބޮޑަށް ފައިދާ ކުރާނެ. އަޅުގަނޑުމެންގެ ރައްޔިތުންގެ ވަރަށްގިނަ ބަޔަކަށް ވަޒީފާގެ ފުރްޞަތުވެސް ލިބިގެންދާނެ. އެއީ، ދެން މި ދަތުރުގައި އަޅުގަނޑު އެންމެ ބޮޑަށް ކުރަން ޤަޞްދުކުރާ މަސައްކަތަކީ.\nދެން އެހެން ނޫނަސް، މިހާރުވެސް ދިވެހިރާއްޖެއާއި ސިންގަޕޫރާ ދޭތެރޭގައި، އެކިއެކި ދާއިރާތަކުގައި ގުޅުން ޤާއިމުވެފައިވާތީ، އެ ކަންތައްތައް އިތުރަށް ބަދަހިކޮށް، ރާއްޖެއާއި ސިންގަޕޫރާ ދޭތެރޭގައި އޮންނަ ގުޅުން ދެ ޤައުމުގެ ފައިދާއަށްޓަކައި، މިހާރަށްވުރެ ބޮޑަށް ބޭނުންކުރެވޭނީ ކިހިނެއްތޯ ބަލައި، އެކަންތައް ކުރުން، ދެން އޮތް މަޤްޞަދަކީ.\n2.\tސުވާލު: އިބްރާހީމް އިޤްބާލް\nމިއަދު ރައީސް ފުރަތަމަ ބައްދަލުކުރެއްވީ، ސިންގަޕޫރުގެ ރައީސާ. ދެން ބޮޑުވަޒީރާ. މި ދެ ބައްދަލުވުމުގައި ވަކި ޚާއްޞަ ކަމަކާ ބެހޭގޮތުން ވާހަކަ ދެކެވިފައިވާނެތޯ؟\nނޫން. ޖުމްލަކޮށް، ދެ ޤައުމުގެ ގުޅުމާ ބެހޭގޮތުން ވާހަކަ ދެކެވުނީ. ހުރިހާ ދާއިރާތަކަކާ ބެހޭގޮތުންވެސް. މިހާރު މިސާލަކަށް، ތަޢުލީމީ ދާއިރާގައި ދެ ޤައުމުގެ އެއްބާރުލުން މިހާރަށްވުރެ އިތުރުކުރުން. އެނގިވަޑައިގަންނަވާނެ، މިހާރު ސިންގަޕޫރު ސަރުކާރުގެ ޚަރަދުގައި ހުޅުމާލޭގައި އެބަ އިމާރާތް ކުރެވޭ ސްކޫލެއް. އަދި ވަރަށްގިނަ ޢަދަދަކަށް ދިވެހި ކުދިން، ދިވެހި ދަރިވަރުން ސިންގަޕޫރަށް އައިސް އެބަ ތަޢުލީމު ޙާޞިލުކުރޭ. އެހެންވީމާ، ދިވެހިންނަށް ތަޢުލީމު ޙާޞިލު ކުރުމުގެ އިތުރު ފުރްޞަތުތައް، ސިންގަޕޫރުގެ ޔުނިވަރސިޓީތަކުންނާއި ނުވަތަ އެނޫން އެކަހަލަ ތަޢުލީމީ މުއައްސަސާތަކުން ލިބޭތޯ ބެލުމުގެ ގޮތުން، އެ ވާހަކަވެސް ދެއްކިން. އަދި އެހެން ދާއިރާތަކުގެ ދެމެދުގައިވެސް. މިސާލަކަށް، ވިޔަފާރި، ޓޫރިޒަމް. ސިންގަޕޫރު މީހުން އިންވެސްޓްކޮށްގެން އެބައުޅޭ ރާއްޖޭގެ ޓޫރިޒަމްގައި. އަދި އަޅުގަނޑުމެންގެ އިންފްލައިޓް ކޭޓަރިންގ އެއީވެސް، ސިންގަޕޫރު ސަރުކާރުގެ ފަރާތަކާއި ދިވެހި ސަރުކާރުގެ ފަރާތަކާ ދެމެދު އޮތް ކަމެއް. ސިވިލްއޭވިއޭޝަން ދާއިރާއިންވެސް ގުޅުން ބަދަހިކުރެވޭތޯ އަދި ޞިއްޙަތާބެހޭ ދާއިރާއިންވެސް ދެ ޤައުމުގެ ގުޅުން ބަދަހިކުރެވޭތޯ. އެމީހުން ނުދޭ އަނެއްކަހަލަ ސީދާ އެހީއެއް. އެހެން ނަމަވެސް، އަޅުގަނޑުމެންނަށް މިތާނގައި ދިވެހިން ތަމްރީނު ކުރުމުގެ ފުރުޞަތާއި އަދި ސިންގަޕޫރުގެ އެކިއެކި ތަޖުރިބާކާރުންގެ ތަޖުރިބާ އަޅުގަނޑުމެންނަށް ލިބޭގޮތް ހަދައިދިނުމާއި، މިކަހަލަ ކަންތައްތައް މި އޮންނަނީ. އެއީ ފަންނީ އެހީ. އެގޮތްގޮތުން އަޅުގަނޑު މިއަދުވެސް ވާހަކަ ދެއްކީ. ދެން ޢާންމުކޮށް، ދުނިޔޭގެ ކަންތައްތައް ހުރިނެތްގޮތާއި، ސަރަޙައްދީ މައްސަލަތަކާ ބެހޭގޮތުންވެސް ވާހަކަ ދެކެވުނު.